দুটা অনুবাদ গল্প – (মৌচম গগৈ) - সাহিত্য ডট অৰ্গ\nদুটা অনুবাদ গল্প – (মৌচম গগৈ)\nজীৱনৰ পাঁচটা উপহাৰ [মূল: মাৰ্ক টোৱেইন]\nঅনুবাদ – মৌচম গগৈ\nজীৱনৰ প্ৰভাতীকালত এগৰাকী সুন্দৰী পৰীয়ে যুৱক এজনক আহি ক’লেহি :\n: ‘ইয়াত কেইটামান উপহাৰ আছে৷ ইয়াৰে এটা লোৱা, বাকীবোৰ থোৱা৷ কিন্তু সাৱধান, খুব বুদ্ধি সহকাৰে পছন্দ কৰা৷ কাৰণ এইকেইটাৰ মাজত কেৱল এটাহে মুল্যৱান৷’\nউপহাৰ পাঁচটা আছিল: যশ, ভালপোৱা, অৰ্থ, সুখ আৰু মৃত্যু৷\nযুৱকজনে সাগ্ৰহে কলে, ‘চিন্তা কৰাৰ কোনো দৰকাৰ নাই’, — তেওঁ ‘সুখ’ পছন্দ কৰিলে৷\nতেওঁ পৃথিৱীখনলৈ ওলাই গ’ল আৰু যৌৱন উপভোগ কৰাৰ জোখাৰে সমস্ত সুখৰ সন্ধান কৰিলে৷ কিন্তু যথা সময়ত দেখা গ’ল যে তেওঁৰ সমস্ত সুখেই স্বল্পস্থায়ী আৰু হতাশাব্যঞ্জক, ব্যৰ্থ আৰু শূন্য…৷ অৱশেষত তেওঁ ক’লে: ‘ইমানকেইটা বছৰ মই নষ্ট কৰিলো৷ যদি আকৌ এবাৰ পছন্দ কৰাৰ সুযোগ এটা পালোহেঁতেন, তেতিয়া নিশ্চয়েই বুদ্ধিমানৰ দৰে পছন্দ কৰি ল’লোহেঁতেন৷’\nপৰীয়ে আহি আকৌ ক’লে :\n‘চাৰিটা উপহাৰ বাকী আছে নহয়৷ আকৌ এবাৰ পছন্দ কৰি লোৱা; আৰু মনত ৰাখিবা — সময় পাৰ হৈ গৈ আছে আৰু এইকেইটাৰ মাজত এটাহে মূল্যৱান’৷\nযুৱকজনে বহুত সময় ধৰি চিন্তা কৰিলে, তাৰ পিছত ‘ভালপোৱা’ক বাছি ল’লে; পৰীৰ চকুত যে অকস্মাৎ চকুলো বিৰিঙি উঠিল সেইটো তেওঁ লক্ষ্য নকৰিলে৷\nবহু বছৰৰ পিছত যুৱকজনক এখন শূন্য ঘৰত এটি মৃতদেহৰ কাষত বহি থকা দেখা গ’ল৷ তেওঁ আপোনমনে কৈছে: ‘এটা এটাকৈ আটায়েই মোক এৰি থৈ গুচি গৈছে আৰু অৱশেষত এতিয়া ইয়াত পৰি আছে তেওঁ, মোৰ প্ৰিয়তমা৷ সংগতাৰ পিছত নিঃসংগতাই আহি মোক বিধ্বস্ত কৰিছে; কাৰণ সেই বিশ্বাসঘাতক ‘ভালপোৱা’ই এসময়ত মোক বণিকৰ দৰে যি সুখকৰ মুহুৰ্তবোৰ বিক্ৰি কৰিছিল তাৰ প্ৰতিটো মুহুৰ্তৰ বিনিময়ত মই তেওঁক হাজাৰ হাজাৰ দুঃখময় মুহুৰ্ত দিছো৷ সেয়ে মই এতিয়া মোৰ অন্তৰৰ অন্তঃস্থলৰ পৰা অভিশাপ দিছোঁ৷’\n‘আকৌ পছন্দ কৰা৷’ —সেই পৰীগৰাকীয়ে পুনৰবাৰ ক’লেহি৷ ‘অতবছৰে নিশ্চয়েই তোমাৰ শিক্ষা হৈছে৷ আৰু তিনিটা উপহাৰ বাকী আছেগৈ৷ মনত ৰাখিবা কিন্তু– তাৰ মাজত এটাইহে মূল্যৱান, সেয়ে বুদ্ধিৰে পছন্দ কৰা৷’\nযুৱকজনে (যুৱক গুচি এতিয়া মানুহ হ’লগৈ আচলতে) বহুসময় ভাবিলে, তাৰ পিছত বাছি ল’লে ‘যশ’, আৰু পৰীজনীয়ে দীৰ্ঘনিঃশ্বাস পেলাই গুচি গ’লগৈ৷’\nবহুত বছৰ পাৰ হৈ যোৱাত তেওঁ আকৌ আহিল, আৰু মানুহজনে দিনৰ শেষত যেতিয়া নিৰ্জন ঠাই এডোখৰত বহি চিন্তা কৰিছিল, তেতিয়া তেওঁৰ পিছফালে ৰ’লগৈ৷ তেওঁ মানুহজনৰ মনৰ কথা জানিছিল:\n‘মোৰ নাম সমগ্ৰ পৃথিবীতে বিয়পি পৰিল৷ মোৰ প্ৰশংসা আছিল সকলোৰে মুখে মুখে৷ অলপ সময়ৰ বাবে সেইটো মোৰ ভালো লাগিছিল৷ কিন্তু সি যে অলপ সময়ৰ কাৰণে৷ তাৰ পিছত আহিল ইৰ্ষা; তাৰ পিছত কুৎসা, তাৰ পিছত ঘৃণা, তাৰ পিছত লাঞ্ছনা৷ তাৰ পিছত আহিল বিদ্ৰূপ, য’ত আছে শ্লেষৰ ইংগিত৷ আৰু সৰ্বশেষত আহিল কৰুণা, সমস্ত খ্যাতিৰ অন্তিম শয্যা৷ হায়! খ্যাতিৰ পৰিণাম কি যে তিক্ত আৰু দুঃখবহ৷ প্ৰথমে মানুহে বোকা ছটিয়ায়, আৰু পৰিণতিত দিয়ে অৱজ্ঞা আৰু অনুকম্পা৷\n‘ঠিক আছে, আকৌ পছন্দ কৰি লোৱা৷’ পৰীৰ কণ্ঠস্বৰ৷ ‘দুটা উপহাৰ এতিয়াও বাকী আছে৷ হতাশ নহ’বা৷ আৰম্ভণিতে এইকেইটাৰ মাজত কেৱল মাথো এটাই আছিল মূল্যৱান, আৰু সেইটো এতিয়াও ইয়াত আছে৷’\n‘অৰ্থ – সেইটোৱেইতো শক্তি৷ মই কি অন্ধ আছিলো!’ মানুহটোৱে ক’লে৷\n‘ইমানদিনে জীয়াই থাকি সুখ পাম, খৰচ কৰিম, উৰাই দিম, সকলোকে চমকিত কৰি তুলিম৷ যিসকলে মোক বিদ্ৰূপ কৰিছে, অৱজ্ঞা কৰিছে, তেওঁলোক মোৰ সন্মুখতে ধূলিত লুটিবাগৰ খাব, মই মোৰ ক্ষুধাৰ্ত হৃদয়খন তেওঁলোকৰ ঈৰ্ষাৰে পূৰ্ণ কৰিম৷ মনৰ সমস্ত বিলাপ, আনন্দ আৰু মনোহাৰী বস্তু আৰু দেহৰ যত সন্তুষ্টি মানুহৰ বাবে প্ৰিয় – চব মই পাম৷ এটাৰ পাছত এটাকৈ সকলোবোৰ মই কিনি ল’ম! সমাদৰ, সন্মান, শ্ৰদ্ধা, পূজা – এই অতি সাধাৰণ পৃথিৱীৰ সমস্তই মই কিনি ল’ম, কিনিম, কিনিম৷ অবাবতে বহু সময় নষ্ট কৰিছোঁ, আৰু অতদিনে মুৰ্খৰ দৰেই জীৱনৰ উপহাৰ পছন্দ কৰিছোঁ, যি হবলগা আছিল হৈ গৈছে; তেতিয়া মূৰ্খ আছিলোঁ, সেয়ে যিহকে ভাল যেন লাগিছে তাকেই কৰিছোঁ৷’\nতিনিটা বছৰ পাৰ হৈ গ’ল, এনে এটা দিন আহিল যিদিনা মানুহটোৱে সৰু কোঠা এটাত সোমাই কঁপিছিল; তেওঁৰ শৰীৰ শুকাই গৈছে, চকু সোমাই গৈছে, ক্লান্তিত তেওঁ ভাগি পৰিছে, পোছাক ফাটি-ছিটি গৈছে, আৰু শুকান ৰুটিৰ টুকুৰা চোবাই চোবাই তেওঁ বিৰবিৰাই কৈছে:\n‘ধিক জীৱনৰ সমস্ত উপহাৰকে, কাৰণ সেইবোৰ চবেই মিথ্যা৷ মিছাকৈ এইবোৰক উপহাৰ বোলা হয় জীৱনৰ৷ এইবোৰ উপহাৰ নহয়৷ আচলতে, মানুহৰ জীৱনৰ বাবে কেৱল ঋণহে মাত্ৰ৷ সুখ, প্ৰেম, যশ, অৰ্থঃ এইবোৰ হ’ল মানৱজীৱনৰ বাবে এক ব্যথা মাত্ৰ৷ আৰু এই সমস্তই পৃথিৱীৰ স্থায়ী সত্যৰ সাময়িক ছদ্মবেশ মাত্ৰ৷ পৰীয়ে ঠিকেই কৈছিল, তেওঁৰ এটা উপহাৰেই মাত্ৰ দামী আছিল, তেওঁৰ সেইটো উপহাৰহে মূল্যহীন নহয়৷ সেই উপহাৰটো অপৰিমেয়; যিটোৱে মধুৰ আৰু প্ৰিয়, যিটোৱে স্বপ্নহীন অনন্ত নিদ্ৰাত ডুবাই দিয়ে সেই ব্যথাক, যি দেহক যন্ত্ৰণাৰে বিদ্ধ কৰে৷ অন্য উপহাৰবোৰ যে সস্তা আৰু তুচ্ছ সেইটো মই আজিহে বুজিব পাৰিছোঁ৷ সেই উপহাৰটো মোক আনি দিয়া৷ মই ক্লান্ত, মই জিৰণি ল’ম৷’\nপৰী আহিল, আকৌ লগত লৈ আহিল চাৰিটা উপহাৰ, তাৰ মাজত কিন্তু নাছিল মৃত্যু৷ তেওঁ ক’লে:\n‘মই এজনী মাতৃৰ মৰমৰ কণমানি ল’ৰা এটাক সেইটো দি থৈ আহিছোঁ৷ তেওঁ অজ্ঞান আছিল, কিন্তু মোক বিশ্বাস কৰিছিল৷ মোক পছন্দ কৰি দিবলৈ কৈছিল৷ কিন্তু তুমিতো মোক পছন্দ কৰি দিবলৈ কোৱা নাছিলা৷’\n‘উঃ কি দুৰ্ভগীয়া মই! বাৰু, মোৰ বাবে এতিয়া কি বাকী আছেগৈ?’\n‘যিটো তোমাৰো প্ৰাপ্য নহয় : বৃদ্ধ বয়সৰ অসংযত অপমান’\n[মূল লেখকৰ পৰিচয় : আমেৰিকাৰ বিশ্ববিখ্যাত লেখকসকলৰ ভিতৰত মাৰ্ক টোৱেইন অন্যতম৷ মাৰ্ক টোৱেইন (যাৰ অৰ্থ হ’ল ‘নিৰাপদ জলৰাশি’) ছদ্মনামহে; তেওঁৰ আচল নামটো হ’ল চেমুৱেল ল্যাংহৰ্ণ ক্লিমেন্স৷ এওঁৰ জন্ম হয় ১৮৩৫ চনৰ ৩০ নৱেম্বৰ তাৰিখে আমেৰিকাৰ ফ্ল’ৰিডা চহৰত৷ ১৯১০ চনৰ ২১ এপ্ৰিলত এইজনা সাহিত্যিকৰ দেহাৱসান ঘটে৷]\nকোনো এক শৰৎ সন্ধ্যা মূল : ল্যেংষ্টন হিউজ\nবিল যেতিয়া প্ৰায় কিশোৰ, তেতিয়াৰ পৰাই সিহঁতৰ মাজত ভালপোৱা আছিল৷ ৰাতিৰ বহু নিৰ্জনতা সিহঁত দুটাই একেলগে খোজকাঢ়ি, গল্প-গুজব কৰি কটাইছে৷ আৰু তাৰ পাছত অতি স্বাভাৱিকভাৱেই দুয়োৰে মাজত এৰাএৰি হৈ গৈছে৷ ছোৱালীজনীয়ে আগৰে পৰাই ভাল পাই থকা এজনৰ লগত বিয়া হৈ গৈছে৷ ছোৱালীবোৰৰ সম্পৰ্কে এটা তিক্ত ধাৰণা লৈয়েই বিলে সিহঁতৰ পৰা নিজকে আঁতৰাই ৰাখিছিল৷\nএইদৰে এৰা-এৰি হোৱাৰ বহুদিনৰ পাছত, কালি হঠাতে ৱাশ্বিংটন স্কোৱাৰ পাৰ্কৰ মাজেৰে গৈ থাকোতে ছোৱালীজনীয়েই ল’ৰাটোক সৰ্বপ্ৰথমে দেখিবলৈ পালে৷\n‘আৰে, বিল ৱাকাৰ নহয়নে বাৰু এয়া! ” বিস্ময়াভূত হৈ ছোৱালীজনীয়ে প্ৰায় চিঞৰি উঠিল৷\nবিল থমকি ৰ’ল৷ প্ৰথমে সি ছোৱালীজনীক চিনিবই পৰা নাছিল, দেখি ভাব হৈছিল৷ তাই যেন কিবা বুঢ়ীজনী হৈ পৰিছে৷ ‘ই কি, মেৰী, তুমি! ক’ৰ পৰা?’\nনিজে গম নোপোৱাকৈয়েই মেৰীয়ে মুখখন এনেভাৱে তুলি ধৰিলে যেন তাই বিলৰ পৰা চুমা এটাহে বিচাৰিছে৷ বিলে কিন্তু নিজৰ হাতখনহে আগবঢ়াই দিলে৷ ছোৱালীজনীয়ে তাৰ হাতখন নিজৰ হাতৰ মুঠিৰ মাজত আলফুলকৈ চেপি ধৰিলে, তাৰ পাছত ক’লে, ‘মইতো এতিয়া নিউইয়ৰ্কতেই থাকে, বিল৷’\n‘অ’, হয় নেকি৷’ ভদ্ৰতাৰ ভংগিমাৰে বিলে হাঁহি এটা মাৰিলে৷ তাৰ পাছমুহূৰ্ততে তাৰ ভ্ৰূযুগলৰ মাজত ফুটি উঠিল এটা অস্পষ্ট ভ্ৰকুটি৷\n‘তুমি ক’ত আছা, কি কৰিছা, এইবোৰ ভাবিলে সঁচাকৈয়ে মোৰ খুব অবাক লাগে, বিল৷’\n‘মই এতিয়া ওকালতি কৰো৷ ডাউনটাউনতে এটা অফিচ খুলিছো৷’\n‘ও৷ দুটি ল’ৰা-ছোৱালীও আছে৷’\n‘এ’, হয় নেকি!’\nপাৰ্কখনৰ মাজেৰে সিহঁতৰ কাষেৰে বহু সংখ্যক মানুহেই অহা-যোৱা কৰিছে৷ কিন্তু সিহঁতে তেওঁলোকৰ মাজৰ কাকোৱেই চিনি নাপায়৷ তেতিয়া প্ৰায় সন্ধিয়া লাগিবৰ হৈছে৷ শেষবেলাৰ সূৰ্যটো প্ৰায় ডুব গৈছে৷ হিম হিম ভাব এটাও অনুভৱ হৈছে৷\n‘আৰু তোমাৰ খবৰ কি?’ স্বাভাবিকভাৱেই বিলে সুধিলে৷\n‘মোৰ তিনিটা ল’ৰা-ছোৱালী৷ মই কলম্বিয়াৰ বাৰচাৰৰ অফিচত কাম কৰো৷’\n‘তোমাক কিন্তু ভীষণ, (বিলে ক’ব খুজিছিল— বুঢ়ী যেন দেখাইছে) থাকক দিয়া, তাৰ পাছত?’\nমেৰীৰ বুজিবলৈ একো অসুবিধা নহ’ল৷ ৱাশ্বিংটন স্কোৱাৰত এই গছৰ তলত ৰৈ তাইৰ ভাব হ’ল যেন সেই অতীতৰ মধুৰ দিনবোৰলৈ তাই আকৌ ঘূৰি গৈছে৷ বিল যেতিয়া অ’হিয়ত আছিল, তাই তাতকৈ বহুগুণে বুঢ়ী হৈ পৰিছে৷ এতিয়া তাই আৰু সেই গাভৰুজনী হৈ থকা নাই৷ অথচ বিল সেই আগৰ দৰেই ডেকাটো হৈ আছে৷\n‘মই চেণ্ট্ৰেল পাৰ্ক পশ্চিমত থাকোঁ৷’ মেৰিয়ে ক’লে৷ ‘কেতিয়াবা আহিবাচোন৷’\n‘নিশ্চয়েই৷ তোমালোকো এদিন আমাৰ ঘৰলৈ ভাত এসাঁজ খোৱাকৈ আহিবাচোন৷ দিনত অথবা যিকোনো এৰাতি৷ তোমালোক আহিলে লুচিলি আৰু মই সঁচাকৈয়ে বৰ সুখী হম৷’\nপাৰ্কৰ মাজত গছৰ পাতবোৰ এখিলা-দুখিলাকৈ সৰি পৰিছে৷ বতাহ অবিহনেই সৰি পৰিছে৷ ঘনীভূত হৈ উঠিছে শৰতৰ সন্ধা৷ সকলোবোৰেই মেৰীৰ যেন কিবা বিষণ্ণ যেন লাগিবলৈ ধৰিছে৷\n‘আমাৰো খুব ভাল লাগিব বিল৷’\nহঠাতে বাটৰ ষ্ট্ৰীটলাইটবোৰ জ্বলি উঠিল৷ যেন নীলিম বতাহত কুঁৱলীৰে আগুৰা উজ্জ্বলতাৰ দুশাৰী মালা৷\nমেৰীয়ে হঠাতে ক’লে, ‘বিল,মোৰ বাছ আহিল৷’\nবিলে তাৰ হাতখন আগবঢ়াই দিলে, ‘বিদায় মেৰী৷’\n‘কিন্তু তুমি…’, মেৰীয়ে কিবা এটা ক’ব খুজিছিল, কিন্তু তেনে সময়তে বাছখন চলিবলৈ আৰম্ভ কৰিলে৷ মেৰীয়ে একো কথাই ক’ব নোৱাৰিলে৷\nহঠাৎ বেছ জোৰকৈ তাই চিঞৰি উঠিল, ‘বিদায়, বিল’৷ কিন্তু বাছৰ দুৱাৰখন ইতিমধ্যেই বন্ধ হৈ গৈছে৷\nবাছখন লাহে লাহে গুচি গ’লগৈ৷ বাহিৰত, সিহঁত দুয়োৰে মাজেৰে অসংখ্য লোকে অহা-যোৱা কৰিছে, ৰাস্তাটো পাৰ হৈছে, যাক সিহঁত দুয়োটাই চিনি নাপায়৷ অসংখ্য মানুহ- অথচ নিৰ্জনতা৷ বিলক তাই আৰু দেখা নোপোৱা হ’ল৷ ঠিক তেতিয়াহে তাইৰ মনত পৰিল যে তাই বিলক নিজৰ ঠিকনাটো দিবলৈ পাহৰি থাকিল৷ বিলৰ ঠিকনাটোও তাইৰ সোধা নহ’ল, আনকি তাক কোৱাও নহ’ল যে, তাই তাইৰ ডাঙৰ ল’ৰাটোৰ নামটোও ৰাখিছে বিল৷\n[লেখকৰ পৰিচয়: আধুনিক বিশ্বসাহিত্যৰ এজন দুৰ্লভ কবি, নাট্যকাৰ তথা কথাশিল্পী ল্যেংষ্টন হিউজৰ জন্ম হয় ১৯০২ চনত মিছৌৰিৰ জোপলিন চহৰত৷ বিশ্বৰ প্ৰধান ত্ৰিশটাৰো অধিক ভাষাত হিউজৰ ৰচনাৰাজিৰ অনুবাদ হৈছে৷ ১৯৬৭ চনত মিছৌৰিৰ ‘হাৰলেম ৰেণেছাঁৰ’ অন্যতম প্ৰতিভাৱনা এই শিল্পীগৰাকীৰ মৃত্যু ঘটে মাত্ৰ পঁয়ষষ্ঠি বছৰ বয়সতে৷]\n← অপমৃত্যু – মূল: ওড়িয়া : বিজয় কৃষ্ণ মহান্তি, (অনুবাদ-কবিতা দত্ত গোস্বামী)\nমোৰেই আছুতীয়া (‘আঙিছে জোৰায়’) [মুল: ঝৰ্ণা ৰাভা চিকাচাম] অনুবাদ: উপেন ৰাভা হাকাচাম →\nমৌখিকভাৱে প্ৰচলিত সাধুকথা : ড.ভূপেন্দ্ৰ শইকীয়া\nআত্মানুসন্ধান – মাধৱী ভট্টাচাৰ্য্য (বাংলা) – ভাবানুবাদঃ নীলাক্ষি দেৱী ডেকা\nপঢ়ি আপ্লুত হ’লোঁ । মাৰ্ক টোৱেনৰ গল্প অনন্য ।\nবহুত ধুনীয়া , উপদেশমূলক ।\nঅনূূদিত গল্প বুলি লিখিব লাগে


সদস্য:Boranitul/মিৰি জীয়ৰী/পঞ্চম অধ্যায় - সোৱণশিৰী নৈৰ বুকুত - ৱিকিউৎস\nসদস্য:Boranitul/মিৰি জীয়ৰী/পঞ্চম অধ্যায় - সোৱণশিৰী নৈৰ বুকুত\n336মিৰি জীয়ৰীৰজনীকান্ত বৰদলৈ\n"How richly glows the waters breast-\nBefore us, tinged with evening hues\nWhile facing thus crimso west-\nThe boast her silent coursepursues\nAnd see how dang baskward stream\nA little moment past so smiling"-\nবেলি প্ৰায় পাতত বহিছে। আকাশ সুন্দৰ নিৰ্মল। হেঙুলীয়া আকাশৰ ছাঁ সোৱণশিৰী নৈত পৰি সোৱণশিৰী নৈৰ পানীকো হেঙুলীয়া বৰণ কৰিছে। সোৱণশিৰী নৈৰ বুকুত মৃদু-মন্দ বতাহ বইছে। ৰিপ্ ৰিপ্ সুৰে আই সোৱণশিৰী বব লাগিছে। ইফালে দূৰৈত মিৰি গাঁৱত জুই জ্বলিছে। দুই-এটিকৈ বিহু ঢোল মিৰি গাঁৱত বাজিছে। এনেই সোৱণশিৰী নৈখন বহল। দুয়ো কাষে সবুজ ৰঙৰ ঘাঁহ, ঠায়ে ঠায়ে চিকুণ বালিৰ চৰ। মুঠতে পাঁচ মাইলমান দূৰৈতে পাহাৰৰ চিকুণ দৃশ্য; তাতে সন্ধিয়া কালত মৃদু-মন্দ বাতহ। সিফালে পূবৰ ফালৰ পৰা বেলি লৌ মাৰ যাওঁতেই পূৰ্ণিমাৰ জোনটিয়ে দেখা দিছে। সোৱণশিৰী নৈখনে কেনে যে চিকুণ দৃশ্য এটি ধৰিছে তাক বৰ্ণই শেষ কৰিব নোৱাৰি আৰু আমাৰো সিমান শক্তি নাই। কোনোবাই যদি কেতিয়াবা এনে সময়তে ঠিক এনে দিনত নাৱৰে সোৱণশিৰীৰ "পথালি পাম" (ক) খণ্ডৰ ওচৰত ফুৰিবলৈ পাইছে সেয়েই আমি বিৱৰণ দিয়া এই দৃশ্যটোনো কেনে তাক বুজিব পাৰি। আৰু কবিত্ব শক্তি থাকিলে তাকে বৰ্ণাই এখন পুথিও লেখিব পাৰিব। বাস্তৱিক পক্ষতে কাতি-আঘোণ মহীয়া এনেকুৱা সময়ত সোৱণশিৰীৰ বুকুত ফুৰিবলৈ বৰ চিকুণ। স্বভাৱৰ সৌন্দৰ্য্যত মন মোহিত হয়। আৰু কৰুণাৰ সাগৰ পৰমেশ্বৰৰ এনেবিলাক দৃশ্য দেখি তেওঁলৈ ভক্তিৰ সঞ্চাৰ হয়। নিতান্ত অভাবুকেও ভাব পায়।\nএনেকুৱা সময়তে এনে মন মোহিত হোৱা কালতে এখন সৰু নাৱত পাঁচজনী মিৰি গাভৰু উঠি সোৱণশিৰীৰ ওপৰেদি নাও বাই বাই যাবলৈ ধৰিছে। পাঁচোজনী দেখিবলৈ বাল, পাঁচোজনীৰ মুখতেই হাঁহি-ধেমালি। পাঁচোজনীৰ গাতে ভাল চাফ-চিকুণ ৰিহা-মেখেলা। সিহঁত উঠা নাওখন ইমান সৰু যে আনকি অইন এতৰপীয়া মানুহে পাঁচোটা দূৰৈতে থাকক তিনিটাও যাবলৈ টান পাব। কিন্তু আমি আগেয়ে কৈছোঁ সোৱণশিৰী আইৰ মিৰি জাতিৰ ওপৰতে চেনেহ বেছি। সেইদেখি মিৰি জাতি সকলোৱে আনকি সৰু তিনি-চাৰি বছৰ বয়সীয়া পৰ্য্যন্ত আইৰ বুকুত ইমান সৰু নাৱতে উঠি নিৰ্ভয় চিত্তে আহা-যোৱা কৰিব পাৰে। যি সময়, যেনে দৃশ্য আৰু মিৰি গাভৰু কেইজনীৰ যেনে গঢ় এটাইবিলাককে একেলগে দেখি এনেহে বোধ হয় যেন সৰগৰ ইন্দ্ৰৰ সভাৰ পৰা পাঁচজনী অপেশ্বৰী মৰ্ত্যলৈ ৰং কৰিবলৈ নামি আহিছে। অথবা পাঁজনী জলকুঁৱৰী পানীৰ পৰা ওলাই ধেমালি কৰিছে। অথবা আই সোৱণশিৰীৰ নিজৰ পেটৰে পাঁচজনী জীয়ৰীৰ বাহিৰলৈ আহি উমলিছে। দুজনী গাভৰুৱে দুই মূৰে বহি বঠা চলাইছে। তিনিজনীয়ে নাৱৰ বুকুতে থিয় হৈ গাইছে, তাৰে এজনীয়ে থিয়ৈ থিয়ৈ বিহু সুৰত গগনা (খ) বজাইছে। আহা! কি মধুৰ গগনাৰ সুৰ। ভেকুলী মাতৰ দৰে গোঁ গোঁ শব্দত চুটি চুটি বিহুনাম উঠিছে। ধন্য মিৰি গাভৰুহঁতৰ এনে এটা সামান্য সঙ্গীত যন্ত্ৰ উলিওৱা বুদ্ধিও। ৩।৪ বাৰ গগনা চলিল। এজনীয়ে গগনা বজাইছে, আন দুজনীয়ে হাতত চাপৰি দিছে। পাঠক! গগনা বজোৱা সেই মিৰি-জীয়ৰীজনী কোন চিনি পাইছেনে? তায়েই আমাৰ পানেই। পাঁচোজনী গাভৰুৱেই নিজ হাতে(গ) কৰা ভূঁই ৰখিবলৈ গৈছিল আৰু এতিয়া গধূলি হোৱাত ঘৰলৈ ফিৰি আহিছে।\nগগনা বজাই বজাই সুখ নিমিটিল। তেতিয়া ৰকমী নামেৰে এজনী গাভৰুৱে পানেইক কলে-"পানেই এটা নাম গা।" পানেয়ে গালেঃ-\nউজায় নাৱে বোলে মোৰ দন চেনেঙ-\nবামে লৰি মাৰে লেদেঙ-\nচকুৰ পানীৰে গালে তিতি গলে-\nগামত তিতি গলে কাপোৰ-\nগীত গোৱা শেষ হল। তেতিয়া ৰকমীয়ে পানেইক কলে,-"পানেই মই এটা গাওঁ শুনঃ"-\n"উজাই আয়িলে কোম্পানীৰ জাহাজ ঐ\nচপাই দে চপাই দে কলিকতা জাহাজ ঐ\nমনেমতাৰ বাতৰি সোদোঁ।"\nএই গীত গোৱা শেষ হলতে পাঁচোজনী গাভৰুৱে কিৰিলি পাৰি হাঁহিব ধৰিলে। তাৰ পাছত কিবমায় নামেৰে আন এজনী গাভৰুৱে কবলৈ ধৰিলে-\n"হেৰ পানেই, হেৰ পানেই, তোৰ অলপতে বিয়া হব। কমুদে জোঁৱাই খাটিবলৈ যাব নহয়?"\nপানেই-জানো কব নোৱাৰোঁ।\nকিৰমায়-তই বাৰু পোৱা নাইনে? তই আৰু অলপতে জীয়ৰী গুচিবি, লৰাৰ মাক হবি।\nপানেই-কি ধেমালি কৰ কিৰমায়। মই কালেকো নাযাওঁ। বাৰু গাঁও শুন।\n"য়াতিয়ে যে পানী কায় ওলাকে ওলোকি\nময়ে যে পানী কায় কালত-\nআমিও যে কনেঙ ঐ\nকালৈকো যে নেযাওঁ ঐ\nয়দায় যে তাকিম গৰত।"\nপানেয়ে নাম গোৱা শেষ হল। ৰকমীয়ে মাত লগালে-হয় পানেই-তই কাইলৈকে গুচি যাবিগৈ, তেতিয়া আমাক পাহৰিবি হবলা। তোৰ মুখৰ কথা মুখতেই থাকিল। পানেয়ে ৰকমীৰ এই কথাৰ উত্তৰ দিবলৈ নৌ-পাওঁতেই দূৰৈত আৰু এখন নাৱত স্পষ্ট মতা গলেৰে কোনোবাই গাব ধৰিলে। পাঁচোজনী গাভৰুৱে কাণ পাতি শুনিব ধৰিলে।\n"উজায় যাৱেঁগৈ মোৰে দন কনেঙা-\nকেই দিনত আয়িমে গুৰি-\nপৰমে কম্পালে যদি তাকো বালে-\nতিনি দিনত আয়িমে গুৰি ঐ লায়ৰী-\nতিনি দিনত আয়িমে গুৰি।"\nকোনে এই নাম গালে। এই বিষয়ে মিৰি গাভৰুহঁতৰ ভিতৰত আন্দোলন হৱ ধৰিলে। কাৰ মাত এনেকুৱা! এই কথা এটায়ে ভাবিব ধৰিলে। কিন্তু পানেয়ে এইবিলাক বিষয়ে একোকে নুলিয়ালে। প্ৰণয়িনীয়ে প্ৰণয় তড়িত্-শক্তিৰ বলত বুজিব পাৰিলে এই মাত আন কাৰো নহয়-তাইৰ হৃদয়ৰ ধন চকুৰ মণি-জঙ্কিৰ; তাই হাঁহি হাঁহি সি চাৰিজনী ছোৱালীক কলে-তহঁতে বুজা নাইনে? সেইটো জঙ্কিয়ে গাইছে। তাৰে মাত হৱ পায়। তেতিয়া ৰকমীয়ে কলে, এৰা পানেই, তই জঙ্কিৰ মাতটো বৰিহাকৈ বুজিলি, তাৰে মাত হয়। এই কথন-মথন হোৱাৰ পাছতে পানেয়ে কলে-আমাৰ সেইবিলাক শুনিবৰ সকাম নাই-আহ আমি গাওঁ।\n"নৈৰ পানী যে বাঢ়িবৰ বেগি ঐ চেনেঙ ঐ-\nনৈ পানী বাঢ়িবৰ বেগি।\nআগৰটি দিলে ঐ নাচাবি চেনেঙ ঐ-\nহবি দুবগীয় মন।।"\nপানেয়ে নাম গাই উঠিল মাথোন, আকৌ দূৰৈৰ পৰা সিহঁতে শুনিব পালেঃ-\n"তোকে যে কেনেকৈ ঐ-\nপামে যে মোৰ কনেঙ্ ঐ-\nতোকে যে কেনেকৈয়ে পাম\nহঠাই যে এৰি ঐ-\nপামে গৈ যে কনেঙ্ ঐ-\nমনেমা যে নতঁকা তাঁই।"\nএই নামৰ লগে লগে সিখন নাও আহি মিৰি গাভৰুহঁতৰ নাৱৰ ওচৰ চাপিল। সেই নাৱত থকা মানুহটোৰ সৈতে কথা-বতৰা নৌ হওঁতেই পানেয়ে আকৌ গালে।\n"উলটি যে নাচাবি-\nপালটি যে নাচাবি মোক\nগৰা যে কুমলীয়া পিছলি যে পৰিবি\nমোৰে গাত যে নিদিবি দোষ।।"\nএইবাৰ পানেইৰ নাম গোৱাও শেষ হল, নাওখনো আহি সিহঁতৰ নাৱৰ ওচৰ পালেহি। তেতিয়া এটাইকেইজনী গাভৰুৱে কলে, অ তয়েহে?\nৰকমী-তই কলৈ গৈছিলি?\nজঙ্কি-তামেন্ গামৰ চুকলৈ।\nজঙ্কি-এটা মানুহৰ পৰা মোৰ ৰূপ দহ টকা পাবলগীয়া আছিল। তাকে সাধিবলৈ।\nজঙ্কি-আজি নাপালোঁ, কাইলৈ দিম বুলিছে।\nপানেই-এতিয়া ঘৰলৈ যাৱনে?\nপানেই-কি কৱও জঙ্কি?\nজঙ্কি-মই আৰু তিনিদিনৰ মূৰত ঘূণাসুঁতিৰ গাঁৱলৈ যামগৈ।\nৰকমী-কেলেইনো যাৱও জঙ্কি?\nজঙ্কি-ৰকমী, মই ইয়াত কমুদৰ ঘৰত আছিলোঁ। সি মোক বাৰু নোপোৱাত পৰিছে। সেইদেখি ঘূণাসুঁতিতে মোৰ এঘৰ মাহীৰ ঘৰ আছে, তাকে থাকিম গৈ।\nভাদৈ-তই আৰু আমাৰ গাঁও এৰিলি।\nজঙ্কি-এৰা ভাদৈ, কিন্তু মাজে মাজে তহঁতৰ গাঁৱলৈকো আহি থাকিব।\nতুলাই-এৰা আহি থাকিবি দেই। তই থকাত বৰ বাৰু আছিল। আমি বৰ ৰঙে-ধেমালিয়ে আছিলোহঁক।\nজঙ্কি-কি কৰিম তুলাই। যাব লগাত পৰিলোঁ।\nজঙ্কি- কি কৱ পানেই?\nপানেই-তই যোৱাৰ আগেয়ে এদিন মোক লগ ধৰিবি দেই। তোৰে সৈতে মোৰ এটা কিবা কথা কবলগীয়া আছে।\nএইদৰে কথা-বতৰা পাতোঁতে পাতোঁতে নাও দুখন পাৰ চাপিল। তেতিয়া সকলো ঘৰা-ঘৰি গল।\nপঞ্চম অধ্যায়ৰ মিৰি ভাষাৰ শব্দৰ ভাঙনিসম্পাদনা কৰক\n(ক) "পথালিপাম" এই নামেৰে লক্ষীমপুৰ মহকুমাত এখন ঠাই আছে, তাত আজিকালি এখন চাহ-বাগিচাও আছে।\n(খ) "গগনা" মিৰি গাভৰুহঁতৰ এটি যন্ত্ৰ। সৰু এছাটি বাঁহৰ মূৰত এডাল মুগাৰ সূতাৰ ডোল বান্ধি লয়। বাঁহছটা মুখৰ ভিতৰতে সুমাই ডোলডাল টানিলে ভেকুলীৰ মাতৰ দৰে এটি শব্দ হয়। সেই শব্দতে মিৰি গাভৰুহঁতে বিহু তোলে। যেয়ে সেয়ে নিশিকাকৈ গগনা বজাব নোৱাৰে।\n(গ) নিজ হাতে কৰা ভূঁই-মিৰি গাভৰুহঁতে পৰিয়ালটোৱে বঙা মাটিত বাজেও নিজে নিজে এহালিচা বা দুহালিচা মাটিত কোৰ মাৰি সৰিয়হ বয়। সেই সৰিয়হ বেচি যি ধন পায় সেই ধনেৰে তেল-সেন্দুৰ কিনি পিন্ধে।\n"https://as.wikisource.org/w/index.php?title=সদস্য:Boranitul/মিৰি_জীয়ৰী/পঞ্চম_অধ্যায়_-_সোৱণশিৰী_নৈৰ_বুকুত&oldid=20487"ৰ পৰা অনা হৈছে\nLast edited on ৭ মাৰ্চ ২০১৯, at ২৩:৫২


চিত্ৰ:হিন্দু-ধৰ্ম্ম-সাৰ.djvu - ৱিকিউৎস\nSize of this JPG preview of this DJVU file: ৪০৭ × ৬০০ পিক্সেল. আন ৰিজ'লিউশ্যনসমূহ: ১৬৩ × ২৪০ পিক্সেল | ৩২৬ × ৪৮০ পিক্সেল | ১,০১৮ × ১,৫০০ পিক্সেল।\n১ ২ ৩ ৪ ৫ ৬ ৭ ৮ ৯ ১০ ১১ ১২ ১৩ ১৪ ১৫ ১৬ ১৭ ১৮ ১৯ ২০ ২১ ২২ ২৩ ২৪ ২৫ ২৬ ২৭ ২৮ ২৯ ৩০ ৩১ ৩২ ৩৩ ৩৪ ৩৫ ৩৬ ৩৭ ৩৮ ৩৯ ৪০ ৪১ ৪২ ৪৩ ৪৪ ৪৫ ৪৬ ৪৭ ৪৮ ৪৯ ৫০ ৫১ ৫২ ৫৩ ৫৪ ৫৫ ৫৬ ৫৭ ৫৮ ৫৯ ৬০ ৬১ ৬২ ৬৩ ৬৪ ৬৫ ৬৬ ৬৭ ৬৮ ৬৯ ৭০ ৭১ ৭২ ৭৩ ৭৪ ৭৫ ৭৬ ৭৭ ৭৮ ৭৯ ৮০ ৮১ ৮২ ৮৩ ৮৪ ৮৫ ৮৬ ৮৭ ৮৮ ৮৯ ৯০ ৯১ ৯২ ৯৩ ৯৪ ৯৫ ৯৬ ৯৭ পৃষ্ঠালৈ যাওক\nমূল ফাইল (১,০১৮ × ১,৫০০ পিক্সেলসমূহ, নথিপত্ৰৰ আকাৰ: ১৬.৫২ MB, MIME ধৰণ: image/vnd.djvu, ৯৭ pages)\nBook Source: Digital Library of India Item 2015.452399\ndc.contributor.author: Mahanta, Sri Haliram\ndc.publisher: Sri Jut Krishnaram Uzir Mouzadar\ndc.title: Hindu-dharma-shar Ed. 1st\nThis file has an extracted image: File:হিন্দু-ধৰ্ম্ম-সাৰ (page 1 crop).jpg.\nবৰ্তমান ১৫:৫৫, ২৫ জানুৱাৰী ২০১৯ ১,০১৮ × ১,৫০০, ৯৭ পৃষ্ঠাসমূহ (১৬.৫২ MB) Gitartha.bordoloi Imported from Internet Archive by the IA Upload tool job queue\nতলত দিয়া 98 পৃষ্ঠাবোৰে এই ফাইলটো ব্যৱহাৰ কৰে:\n"https://as.wikisource.org/wiki/চিত্ৰ:হিন্দু-ধৰ্ম্ম-সাৰ.djvu"ৰ পৰা অনা হৈছে


সেউজী ধৰণী -Seuji Dharani: হাইব্রীড ধানৰ বিষয়ে যৎকিঞ্চিত...A little bit on Hybrid rice\nহাইব্রীড ধানৰ বিষয়ে যৎকিঞ্চিত...A little bit on Hybrid rice\nহাইব্রীড ধানৰ বিষয়ে যৎকিঞ্চিত\nবর্তমান শস্যৰ উৎপাদন বৃদ্ধিৰ বাবে গ্রহণ কৰা বিভিন্ন কৌশলৰ ভিতৰত হাইব্রীড জাতৰ ব্যৱহাৰ অন্যতম। পোন প্রথম গোমধানত ব্যৱহাৰ কৰি সফল হোৱাৰ পাছত লাহে লাহে আন শস্যৰ ক্ষেত্রটো এনে জাতে প্রাধান্য পাবলৈ ধৰে। ইতিমধ্যে দেশৰ আন ৰাজ্যৰ কৃষকৰ লগতে অসমৰ কৃষকেও হাইব্রীড জাতৰ প্রতি আকর্ষিত হ’ব ধৰিছে আৰু শাক-পাচলিত এনে জাত ব্যৱহাৰ কৰিবলৈ লৈছে। অতি সম্প্রতি অসমৰ পথাৰত ধানৰ হাইব্রীড জাতৰ খেতি কৰি অধীক উৎপাদন পাব পৰা গৈছে বুলি বিভিন্ন প্রচাৰ মাধ্যমত প্রকাশ পাইছে। সেয়ে আমাৰ এই লেখাত ধানৰ হাইব্রীড জাতৰ বিষয়ে কিছু কথা কৃষক তথা সর্বসাধাৰণৰ বাবে যুগুতাই আগবঢ়ালো।\nহাইব্রীড জাত কি ?\nদুটা জাতৰ মাজত সংকৰণ ঘটাই প্রথম প্রজন্মত যি বীজ পাম সেইখিনিক F1 বা হাইব্রীড বীজ কোৱা হয়। অসমীয়াত বর্ণসংকৰ জাত বোলে। সাধাৰণতে এ্নে বীজৰ গুণাগুণ সংকৰণ প্রক্রিয়াত জড়িত হোৱা জাত দুটাতকৈ উন্নত হোৱা দেখা যায়। আনহা্তে ইয়াৰ পাছৰ প্রজন্মত এনে প্রৱণতা নোহোৱা হয় আৰু গছবোৰত সংকৰণ প্রক্রিয়াত জড়িত হোৱা জাত দুটাৰ গুণবোৰ ফুটি উঠে। অর্থাৎ গছবোৰ মিহলি হৈ ওলায়। সংকৰণত দেখা দিয়া এই ঘটনাটো বিজ্ঞানীসকলৰ চকুত বহু বছৰৰ আগেয়ে ধৰা পৰিছিল আৰু এনে হোৱা কাৰণটোক ১৯০৮ চনত শ্বুল (Shull) নামৰ বিজ্ঞানীজনে বর্ণসংকৰ প্রাবল্য ( Hybrid Vigour) বা হেটৰ’ছিছ ( Heterosis) বুলি অভিহিত কৰে। পাছত বিজ্ঞানীসকলে হেটৰ’ছিছৰ সদ ব্যৱহাৰ কৰি পোন প্রথমে গোমধানৰ হাইব্রীড জাত উদ্ভাৱন কৰিবলৈ সক্ষম হয়।\nহাইব্রীড জাতৰ প্রয়োজনীয়তা\nকুৰি শতিকাৰ মাজ ভাগলৈকে থলুৱা জাতৰ খেতিৰে আমাৰ প্রয়োজন হোৱা ধানৰ চাহিদা পূৰ কৰি থকা হৈছিল। কিন্তু জনসংখ্যা্ বাঢ়ি অহাৰ লগে লগে ধানৰ উৎপাদন বৃদ্ধি কৰাৰ বিষয়ে চিন্তা-চর্চা হ’বলৈ ধৰিলে আৰু প্রথম পদক্ষেপ হিচাপে নির্বাচন (selection)পদ্ধতিৰে থলুৱা জাতৰপৰা অধিক উৎপাদন দিয়া জাত নির্বাচন কৰা হয়। সেই সময়তে খেতি পথাৰত ৰাসায়নিক সাৰৰ প্রৱেশ ঘটিছিল। সেয়ে ৰাসায়নিক সাৰ ব্যৱহাৰ কৰি থলুৱা্ নির্বাচিত জাতৰ উৎপাদন বৃদ্ধি কৰিবলৈ প্রয়াস কৰা হ’ল। কিন্তু থলুৱা জাতবোৰে ৰাসায়নিক সাৰ সীমিত ৰূপত গ্রহণ কৰা বাবে উৎপাদন আশানুৰূপভাবে বৃদ্ধি নাপালে। বিজ্ঞানীসকলে এনে জাত উদ্ভাৱন কৰিবলৈ চিন্তা কৰিলে যিবিধে অধিক মাত্রাত ৰাসায়নিক সাৰ গ্রহণ কৰিব পৰাৰ লগতে অধিক উৎপাদন দিবলৈ সক্ষম হয়। অনেক গৱেষণাৰ পাছত এনে জাত উদ্ভাৱন হ’ল। এই জাতবোৰক অধিক উৎপাদনক্ষম জাত (High Yielding Variety-চমুকৈ HYV ) বোলা হ’ল। এনে জাতবোৰ ব্যৱহাৰ কৰাৰ ফলত ধানৰ উৎপাদন ক্রমে বাঢ়িবলৈ ধৰে। কিন্তু অধিক উৎপাদনক্ষম জাতবোৰ ব্যৱহাৰ কৰাৰ বাবে ধানৰ উৎপাদন যি হাৰত বঢ়িছে তাতকৈ অধিক হাৰত জনসংখ্যা বৃদ্ধি হ’বলৈ ধৰিছে। সেয়ে্ ধানৰ উৎপাদনৰ হাৰ আৰু অধিক মাত্রাত বঢ়োৱাৰ প্রয়োজন হৈ পৰিছে। এনে এক পৰিস্থিতিৰ সন্মূখীন হ’বলৈ হা্ইব্রীড জাতৰ আৱশ্যক হৈ পৰিছে।\nধানৰ হাইব্রীড জাত উদ্ভাৱন প্রক্রিয়া\nধান এবিধ স্বপৰাগণ উদ্ভিদ। ইয়াৰ পুংকেশৰ আৰু স্ত্রীকেশৰ একেপাহ ফুলতে থাকে আৰু স্বপৰাগণৰ দ্বাৰা ইয়াৰ পৰাগযোগ ঘটে। সেইবাবে পৰম্পৰাগত সংকৰণ পদ্ধতিত কৃত্রিম উপায়েৰে পুংকে্্শৰ নাশ কৰি ( Emasculalate ) সংকৰণ ঘটাই নতুন জাত উদ্ভাৱন কৰা হয়। আনহাতে হাইব্রীড জাত হেটৰ’ছিছৰ সদ ব্যৱহাৰ কৰি উদ্ভা্ৱন কৰা হয়। ধানৰ ক্ষেত্রত যদিও ১৯২৬ চনতে হেটৰ’ৰছিছৰ বিষয়ে জনা গৈছিল তথাপিও ইয়াৰ পাঁচ দশকৰ পাছতহে হাইব্রীড জাত উদ্ভাৱন কৰিব পৰা সম্ভৱ হৈছে। এনে হোৱাৰ প্রধান কাৰণ হ’ল হাইব্রীড জাত উদ্ভাৱন কৰিবলৈ আৱশ্যক হোৱা পুংকেশৰবিহীন বা পুংকেশৰ নিষ্ক্রীয়, যাক ইংৰাজীত male sterile plant কোৱা হয়, তেনেবিধ গছৰ অভাৱ। ধানৰ হাইব্রীড জাত উদ্ভাৱনৰ বাবে পৃথিৱীৰ বহুতো দেশত গৱেষণা হৈছিল যদিও এই দিশত চীনদেশে প্রথম সললতা লাভ কৰে। যোৱাটো শতিকাৰ ষাঠি দশকৰ আগছোৱাত চীনত দেখা দিয়া দুর্ভিক্ষৰ পাছত সেই দেশৰ বিজ্ঞানীসকলে খাদ্য-শস্যৰ উৎপাদন বৃদ্ধি কৰিবলৈ নতুন চিন্তা-চর্চা আৰম্ভ কৰে আৰু এই ক্ষেত্রত ধানৰ হাইব্রীড জাত উদ্ভাৱনে প্রধান্য পায়। সেই অনুযায়ী ১৯৬৪ চনত Yuan Long Ping ৰ নেতৃত্বত ধানৰ হাইব্রীড জাত উদ্ভাৱনৰ কাম আগবাঢ়ে। তেখেতৰ দলটোৱে লাভ কৰা ফলাফলবোৰ চমুকৈ এনে ধৰণৰ:-\n· অনেক অনুসন্ধানৰ পাছত ১৯৭০ চনত প্রাকৃতিকভাৱে হোৱা ধানৰ প্রজাতি (Oryza sativa f. spontanea) এটাৰ মাজত male sterile গছ বিচাৰি পায়। এই গছজোপাক “Wild rice with Abortive pollen” চমুকৈ WA নাম দিয়া হয়।\n· এইজোপাৰ লগত আন জাতৰ সংকৰণ ঘটাই কিছুমান male sterile গছ পোৱা গ’ল। এইবোৰক maintainer lines কোৱা হ’ল।\n· সংকৰপূর্বজ সংকৰণ ( Back crossing) ঘটাই যি স্থায়ী sterile গছ পোৱা গ’ল সেইখিনিক “Cytoplasmic Male Sterile” চমুকৈ CMS line নাম দিয়া হ’ল।\n· এই CMS line ক আন এজোপা উর্বৰ গছৰ লগত অপপৰাগণ (Cross Polination) ঘটাই হাব্রীড জাত উদ্ভাৱন কৰা হ’ল। সংকৰণত ব্যৱহাৰ কৰা আনজোপা গছক Restorer Line বোলে।\nএইদৰে তিনিবিধ গছ বা line ব্যৱহাৰ কৰি চীনদেশত ১৯৭৩ চনত ধানৰ প্রথম হাইব্রীড জাত উদ্ভাৱন কৰা হয় আৰু ১৯৭৬ কৃষকৰ বাবে মুকলি কৰি দিয়া হয়। ইয়াৰ পাছত আন দেশবোৰেও এই পদ্ধতিৰে ধানৰ হাইব্রীড জাত উদ্ভাৱন কৰি আছে। অৱশ্যে বর্তমান তিনিবিধ গছৰ সলনি দুবিধ গছ ব্যৱহাৰ কৰিও এনে জাত উদ্ভাৱন কৰিব পৰা গৈছে। আনহাতে অসংগজনন (Apomixes) আদিৰ দ্বাৰাও ধানৰ হাইব্রীড জাত উদ্ভাৱনৰ দিশত চিন্তা-চর্চা হ’ব লাগিছে।\nহাইব্রীড ধানৰ জনক Juan Long Ping\nধানৰ হাইব্রীড জাত ব্যৱহাৰ কৰোঁতে বিশেষভাৱে মন কৰিবলগীয়া কথা\n· এতিয়ালৈকে ভাৰতবর্ষত শালি বতৰৰ বাবে যিকেইটা হাইব্রীড ধানৰ জাত অনুমোদন কৰা হৈছে সেইকেইটাৰ কৃষিকাল মধ্যমীয়া; অর্থাৎ ১৪০ দিনতকৈ কম। আহাৰ-শাওণত কঠীয়া পাৰি আন দীর্ঘদিনীয়া শালিৰ জাতৰ দৰে খেতিটো কৰিলে ফুল ফুলাৰ সময়ত (ভাদ মাহত) অতিবৃষ্টিৰ কবলত পৰিব পাৰে। এনে হ’লে পৰাগযোগ ভালদৰে নহ’ব ,যাৰ বাবে থোক পতনুৱা হৈ উৎপাদন হ্রাস পোৱাৰ সম্ভাৱনা থাকে।\n· এনে জাতত আন উন্নত জাততকৈ অধিক সাৰ প্রয়োগ কৰিবলগীয়া হয়। আনহাতে জলসিঞ্চনৰ সুব্যৱস্থা নাথাকিলে সাৰ প্রয়োগৰ সুফল পোৱা নাযায়। সেয়ে জলসিঞ্চনৰ সুব্যৱস্থা থকা অঞ্চলত অধিক মাত্রাত সাৰ প্রয়োগ কৰি হাইব্রীড জাতৰ ধানৰপৰা আন উন্নত জাততকৈ ১৫-২০ শতাংশ বেছি উৎপদন পাব পাৰি। এনেবোৰ কৰণৰ বাবে বর্তমান অসমত বৰোৰ বতৰত হাইব্রীড জাতৰ খেতি কৰি সুফল পোৱা গৈছে। অৱশ্যে কোনো কোনো অঞ্চলত জলসিঞ্চনৰ ব্যৱস্থাৰে কৰা আগতীয়া আহুত সফল হোৱা দেখা গৈছে। দুয়ো ক্ষেত্রতে সাৰৰ পৰিমাণ বেছি হোৱাৰ বাবে অনিষ্টকাৰী কীট-পতংগৰ আক্রমণ কিছু বেছি হোৱাৰ সম্ভাৱনা থাকে ,যাৰ বাবে খেতিটোত খৰচ বাঢ়ি যাব।\n· শস্যৰ হাইব্রীড জাত এনে এক কৌশল অৱলম্বন কৰি উদ্ভাৱন কৰা হয় ,যাৰ বাবে এনে জাতৰ গুটি বীজ হিচাপে পুনৰ ব্যৱহাৰ কৰিব পৰা নযায়। সেয়ে প্রতি বছৰে নতুনকৈ বীজ ক্রয় কৰিব লাগে।\nধানৰ হাইব্রীড বীজৰ মূল্য বেছি কিয় ?\nহাইব্রীড জাত উদ্ভাৱন কৰা কৌশল অতি জটিল। যি তিনিবিধ গছ ব্যৱহাৰ কৰি এনে জাত উদ্ভাৱন কৰা হয় তাৰ ভিতৰৰ CMS line পাবলৈ আৱশ্যক হোৱা WA গছবিধ অতি বিৰল। তদুপৰি উৎকৃষ্টমানৰ maintainer আৰু restorer line সহজে পোৱা নাযায়। অনেক পৰীক্ষা-নিৰীক্ষাৰ পাছতহে এই গছকেইবিধ পাব পৰা হয়। ইয়াৰ পাছৰ পর্যায়ৰ বাবেও বিশেষ কাৰিকৰী জ্ঞানৰ ব্যক্তিৰ লগতে অর্থৰ প্রয়োজন হয়। আনহাতে প্রতি কুইণ্টল বীজ উৎপাদন কৰিবলৈ উন্নত জাততকৈ বহু বেছি পৰিমাণৰ মাটিৰ আৱশ্যক হয়। এনেবোৰ কাৰণৰ বাবে হাইব্রীড জাতৰ বীজৰ মূল্য আন উন্নত জাততকৈ বেছি।\nহাইব্রীডৰ পাছত কেনে ধৰণৰ জাতৰ চিন্তা-চর্চা হৈছে ?\nপৃথিৱীত জনসংখ্যা যি হাৰত বৃদ্ধি পাব ধৰিছে তালৈ লক্ষ্য কৰি বিজ্ঞানীসকল ধানৰ হাইব্রীড জাত উদ্ভাৱন কৰিয়েই আশ্বস্ত হ’ব পৰা নাই। কাৰণ ভৱিষ্যতে বর্দ্ধিত জনসংখ্যাৰ বাবে প্রয়োজন হোৱা ধান উৎপাদন কৰিবলৈ মাটিৰ অভাৱ হ’ব। আহিবলগীয়া দিনত এই সমস্যা হাইব্রীড বা আন উন্নত জাতে সমাধান কৰিব নোৱাৰিব পাৰে বুলি শংকা কৰি বিজ্ঞানীসকলে এবিধ নতুন ধৰণৰ ধানৰ জাতৰ বিষয়ে চিন্তা কৰিছে যিবিধ কম মাটিত খেতি কৰি অধিক উৎপাদন পাব পৰা যাব। এইবিধ জাতত পোখা কম হ’ব; কিন্তু প্রতিটো পোখাতে থোক ওলাব আৰু পুৰঠ গুটিৰ সংখ্যা ২০০ মান হ’ব। Super rice নাম দিয়া এইবিধ জাতৰ পৰা প্রতি হেক্টৰত ১২ টন ধান পাব পৰা যাব বুলি আশা কৰা হৈছে। ইতিমধ্যে চীন আৰু ফিলিপিনছত এই দিশত গৱেষণাৰ কাম যথেষ্ট আগবাঢ়িছে আৰু অচিৰে এনে জাত পোৱা যাব বুলি বিজ্ঞানীসকলে আশা কৰিছে।\nলেখক উপ-প্রকল্প সঞ্চালক (আত্মা), তিনিচুকীয়া জিলা\nম’বাইল: ৯৪৩৫১ ৩৫৬৩১ :: ই- মেইল: sadik2crs@yahoo.co.in\nPosted by Sadik Hussain at 6/13/2013 08:00:00 am\nগোলকীয় উষ্মীভৱন.... On Global Warming...\nবানাক্ৰান্ত ধেমাজি জিলাত সুনিশ্চিত শস্য উৎপাদন...C...\nজৈৱিক কৃষিত শস্যৰক্ষাৰ ব্যৱস্থাপনা... Pest managem...\nলতা বেল...এবিধ উপেক্ষিত ফল... On Passion fruit...\nহাইব্রীড ধানৰ বিষয়ে যৎকিঞ্চিত...A little bit on H...\nপথাৰৰ পৰিস্থিতি অনুযায়ী ধানৰ জাত নির্বাচন...Rice ...\nধানখেতিৰ প্রাৱলীকৰণ পদ্ধতি বা System of Rice Inten...\nকৃষি ক্ষেত্রত পক্ষীকুলৰ ভূমিকা...Role of birds in ...


A wonderful village of ujjain where peacocks are in every house mpsg - Amazing : মধ্যপ্ৰদেশৰ এখন গাঁও, যি বিখ্যাত হৈ পৰিছে ৰাষ্ট্ৰীয় পক্ষী ময়ূৰৰ বাবে, এইক্ষেত্ৰত কি কৰিছে গাঁওবাসীয়ে?– News18 assam\nHome » photogallery » nation »Amazing : মধ্যপ্ৰদেশৰ এখন গাঁও, যি বিখ্যাত হৈ পৰিছে ৰাষ্ট্ৰীয় পক্ষী ময়ূৰৰ বাবে, ইয়াৰ বাবে কি কৰিছে গাঁওবাসীয়ে?\nAmazing : মধ্যপ্ৰদেশৰ এখন গাঁও, যি বিখ্যাত হৈ পৰিছে ৰাষ্ট্ৰীয় পক্ষী ময়ূৰৰ বাবে, ইয়াৰ বাবে কি কৰিছে গাঁওবাসীয়ে?\nউজ্জয়িনীৰ এই গাঁৱৰ সুন্দৰ কাৰ্য আকৰ্ষণীয় আৰু অনুপ্ৰেৰণাদায়ক হৈছে সকলোৰে বাবে।\n| October 05, 2021, 21:48 IST\nউজ্জয়িনীৰ পৰা মাত্ৰ সাত কিলোমিটাৰ দূৰত চিন্তামান ৰোডৰ কাষৰীয়া মংগৰোলা নামৰ এখন গাঁও। এখন সাধাৰণ গ্ৰাম্য অঞ্চলৰ দৰে গাঁও। কিন্তু এই গাঁওখন আজি বিখ্যাত ভাৰতৰ ৰাষ্ট্ৰীয় চৰাই ময়ূৰৰ বাবে। কিয়নো এই গাঁওখনৰ বাসিন্দাই লালন–পালন কৰিছে ময়ূৰ। প্ৰায় ৬০০ তকৈও অধিক ময়ূৰ আছে গাঁওখনত।\nমংগৰোলা গাঁওৰ জনসংখ্যা এহাজাৰ আৰু তেওঁলোকৰ সৈতে আছে ৬০০টা ময়ূৰ। ময়ূৰৰ বাবে নিশাৰ আশ্ৰয়স্থল হৈ পৰা মংগৰোলা গাঁওখনত ময়ূৰ সংৰক্ষণৰ প্ৰচেষ্টাও এতিয়া গঢ়ি উঠিছে।\nময়ূৰবোৰ বচাবলৈ গাঁওবাসীয়ে প্ৰথমে ধন সংগ্ৰহ কৰিছিল আৰু তাৰ পিছত এটা ময়ূৰ সংৰক্ষণ কেন্দ্ৰ নিৰ্মাণ কৰিছিল। ইয়াত ময়ূৰৰ বাবে বাসস্থান আৰু চিকিৎসা প্ৰদান কৰিছিল৷ উচ্চ শিক্ষা মন্ত্ৰী মোহন যাদৱেও ময়ূৰ সংৰক্ষণৰ বাবে এমএলএ ফাণ্ডৰ পৰা ৫ লাখ টকা দিছিল৷ এতিয়া গাঁওখনৰ চৰকাৰী ভূমিত এটা ময়ূৰ সংৰক্ষণ কেন্দ্ৰ আৰম্ভ কৰা হৈছে।\nসাধাৰণতে লাজকুৰীয়া আৰু ভীৰু প্ৰকৃতিৰ ময়ূৰ এতিয়া এই গাঁওখনৰ অংশ হৈ পৰিছে। ঘৰৰ পোহনীয়া জন্তু কুকুৰ–মেকুৰীৰ দৰে পোহ মানিছে ময়ূৰেও। ঘৰে ঘৰে ঘূৰি ফুৰা দেখা যায় ইয়াক। মংগৰোলা গাঁওৰ কাষৰীয়া প্ৰায় ১৫খন গাঁৱতো ইয়াৰ জনসংখ্যা লাহে লাহে বাঢ়ি আহিছে।\nদৰাচলতে এয়া হৈছে গাঁওখনৰ যুৱক-যুৱতীসকলৰ প্ৰচেষ্টা। তেওঁলোকে ময়ূৰবোৰ ৰক্ষা কৰাৰ দায়িত্ব লৈছে। এইক্ষেত্ৰত বহু কষ্ট স্বীকাৰ কৰিছে গাঁৱৰ যুৱ সমাজে। কিয়নো কেতিয়াবা ময়ূৰে পথাৰত পোক-পতংগ খোৱাৰ সময়ত কীটনাশক খায় আৰু আন বনৰীয়া জন্তুৱেও ময়ূৰক আক্ৰমণ কৰে।\nগাঁওখনত ময়ূৰৰ সংখ্যা বৃদ্ধি হোৱাৰ লগে লগে জিলা প্ৰশাসনে সংৰক্ষণ কেন্দ্ৰৰ বাবে ১০ বিঘা মাটি দান দিছিল। এইটো অঞ্চলটোৰ প্ৰথম আৰু একমাত্ৰ ময়ূৰ সংৰক্ষণ কেন্দ্ৰ। ঠাণ্ডা আৰু বৰষুণৰ সময়ত পথাৰলৈ যোৱা ময়ূৰবোৰ গৰমৰ সময়ত ঘৰত থাকে। ময়ূৰবোৰ গাঁওবাসীৰ ইমানেই বন্ধু হৈ পৰিছে যে ঘৰৰ বাগিচাতো কণী পাৰে।


মাৰ্গেৰিটা হেক - অসমীয়া ৱিকিপিডিয়া\n২০০৬ চনত মাৰ্গেৰিটা হেক\n১২ জুন, ১৯২২\nফ্লোৰেন্স, তুস্কেনি, ইটালী\n২৯ জুন, ২০১৩ (৯১ বছৰ)\nট্ৰাইষ্টে, ফ্ৰিউলি-ভেনেজিয়া গিউলিয়া, ইটালী\nটাৰ্গা জুচেপ্পে পিয়াজ্জি (১৯৯৪)\nপ্ৰেমিও ইণ্টাৰনাজিওনেল কৰ্টিনা উলিছে (১৯৯৫)\nএলডো ডি ৰোজা (বি. ১৯৪৪)\nমাৰ্গেৰিটা হেক (ইংৰাজী: Margherita Hack, Italian: [marɡeˈriːta ˈ(h)ak], ১২ জুন ১৯২২ – ২৯ জুন ২০১৩) এগৰাকী ইটালীৰ জ্যোতিৰ্বিজ্ঞানী আৰু জনপ্ৰিয় বিজ্ঞান লেখিকা আছিল। ১৯৯৫ চনত আৱিষ্কৃত গ্ৰহাণু ৮৫৫৮ হেকৰ নাম তেওঁৰ সন্মানত ৰখা হৈছিল।\n2 বৈজ্ঞানিক কাৰ্যকলাপ\n3 সামাজিক আৰু ৰাজনৈতিক কাৰ্যকলাপ\n3.1 পাৰমাণৱিক গৱেষণাৰ বাবে\n১৯২২ চনৰ ১২ জুন তাৰিখে ইটালীৰ তুস্কেনিৰ ফ্লোৰেন্সত মাৰ্গেৰিটা হেকৰ জন্ম হৈছিল। তেওঁৰ দেউতাক ৰবেৰ্টো হেক প্ৰটেষ্টান চুইছ মূলৰ ফ্লোৰেণ্টিন গাণনিক আছিল। তেওঁৰ মাক মাৰিয়া লুইচা পোগেচি তুস্কেনিৰ এগৰাকী কেথলিক আৰু আকাডেমিয়া দি বেলে আৰ্টি দি ফায়াৰঞ্জেৰ স্নাতক আৰু উফিজি গেলেৰীত এগৰাকী মিনিয়েচাৰ শিল্পী আছিল। তেওঁৰ পিতৃ-মাতৃ দুয়োগৰাকী ইটালিয়ান থিওচফিকেল চছাইটিত যোগদান কৰিবলৈ তেওঁলোকৰ ধৰ্ম ত্যাগ কৰিছিল। ইয়াৰ বাবে ৰবেৰ্টো হেক কাউণ্টেছ গাম্বাৰিনি-কাভালিনিৰ অধ্যক্ষতাত অলপ সময়ৰ বাবে সচিব আছিল।\nযৌৱনকালত এগৰাকী খেলুৱৈ হিচাপে হেকে বাস্কেটবল খেলিছিল আৰু ৰাষ্ট্ৰীয় বিশ্ববিদ্যালয় প্ৰতিযোগিতাৰ সময়ত ট্ৰেক এণ্ড ফিল্ডত প্ৰতিদ্বন্দ্বিতা কৰিছিল। ইয়াক মুছলিনিৰ ফেচিষ্ট শাসনৰ অধীনত লিট'ৰিয়েলি বুলি কোৱা হৈছিল আৰু তেওঁ লং জাম্প আৰু হাই জাম্প ইভেণ্ট জিকিছিল। ১৯৪৪ চনৰ ১৯ ফেব্ৰুৱাৰী তাৰিখে আৰ্চেট্ৰিৰ চান লিওনাৰ্ডোৰ গীৰ্জাত তেওঁ এলডো ডি ৰোজাক বিয়া কৰায়। ডি ৰোজায়ো তাইৰ শৈশৱৰ এজন সহ খেলুৱৈ আছিল।\nতেওঁ ফ্লোৰেন্সৰ লিচিঅ ক্লাচিকো "গেলিলিঅ গেলিলি"ত অধ্যয়ন কৰিছিল। কিন্তু দ্বিতীয় বিশ্বযুদ্ধ আৰম্ভ হোৱাৰ ফলত তেওঁ পৰীক্ষাত বহিবলৈ অক্ষম হৈছিল। ১৯৪৫ চনত তেওঁ ফ্লোৰেন্স বিশ্ববিদ্যালয়ৰ পৰা পদাৰ্থ বিজ্ঞানত স্নাতক ডিগ্ৰী লাভ কৰে। জ্যোতিৰ্বিজ্ঞানত তেওঁৰ গৱেষণা পত্ৰ 'চেফেইড চলক'ৰ ওপৰত প্ৰতিষ্ঠিত আছিল। আৰ্চেট্ৰি অবজাৰ্ভেটৰীত তেওঁৰ অধ্যয়নৰ ওপৰত আধাৰিত কৰি আৰু জৰ্জিঅ এবেট্টিৰ নিৰ্দেশনাত তেওঁ নিজৰ গৱেষণা সম্পন্ন কৰিছিল। হেকে এজন বিজ্ঞানী, শিক্ষক আৰু বৈজ্ঞানিক গৱেষণা কেন্দ্ৰৰ প্ৰশাসকৰ বাবে আবেট্টিক তেওঁৰ আদৰ্শ ব্যক্তি বুলি গণ্য কৰিছিল।\nইটালীত মাৰ্গেৰিটা হেক তেওঁৰ ধৰ্মবিৰোধী দৃষ্টিভংগী আৰু কেথলিক গীৰ্জা আৰু ইয়াৰ পদানুক্ৰম আৰু প্ৰতিষ্ঠানসমূহৰ ওপৰত তেওঁৰ নিৰন্তৰ সমালোচনাৰ বাবে জনাজাত আছিল। তেওঁ এগৰাকী নিৰামিষভোজী আছিল আৰু 'পাৰ্চে চোনো ভেজিতাৰিনা' (মই কিয় নিৰামিষভোজী) শীৰ্ষক এই বিষয়ে বৰ্ণনা কৰি এখন কিতাপ লিখিছিল। তেওঁ 'লা মিয়া ভিটা ইন বিচিক্লেটা' (চাইকেলত মোৰ জীৱন) শীৰ্ষক এখন কিতাপও লিখিছিল।\n২০১৩ চনৰ ২৯ জুনৰ পুৱা ৪:৩০ বজাত ট্ৰিয়েষ্টেৰ কেটিনাৰা চিকিৎসালয়ত হেকৰ মৃত্যু হয়। হৃদযন্ত্ৰৰ সমস্যাৰ বাবে তেওঁক এসপ্তাহৰ বাবে চিকিৎসালয়ত ভৰ্তি কৰোৱা হৈছিল। ইয়াৰ পিছত তেওঁ প্ৰায় দুবছৰ ধৰি অসুস্থতাত ভুগি আছিল। তেওঁ হৃদযন্ত্ৰৰ অস্ত্ৰোপচাৰ কৰিবলৈ অস্বীকাৰ কৰিছিল। ২০১৪ চনৰ ২৬ ছেপ্টেম্বৰত আলঝেইমাৰ ৰোগৰ জটিলতাৰ বাবে হেকৰ স্বামী এলডো ডি ৰোজাৰ মৃত্যু হয়। তেওঁলোক দুয়ো ট্ৰিয়েষ্টেৰ ছাণ্ট'আন্নাৰ সমাধিক্ষেত্ৰত সমাধিস্থ কৰা হয়। হেকে জ্যোতিৰ্বিজ্ঞানৰ ওপৰত ২৪,০০০তকৈ অধিক গ্ৰন্থ থকা তেওঁৰ ব্যক্তিগত পুথিভঁৰালখন ট্ৰিয়েষ্টে চহৰলৈ দান কৰে।\n২০২১ চনৰ ১২ জুন তাৰিখে গুগলে তেওঁৰ ৯৯তম জন্মদিনত গুগল ডুডলৰ প্ৰদৰ্শিত কৰি উদযাপন কৰিছিল।\nবৈজ্ঞানিক কাৰ্যকলাপ[সম্পাদনা কৰক]\nতেওঁ ১৯৬৪ চনৰ পৰা ১৯৯২ চনৰ ১ নৱেম্বৰলৈ ট্ৰিয়েষ্টে বিশ্ববিদ্যালয়ৰ জ্যোতিৰ্বিজ্ঞানৰ অধ্যাপক আছিল। ১৯৬৪ চনৰ পৰা ১৯৮৭ চনলৈ ট্ৰাইষ্টে এষ্ট্ৰ'নমিকেল অবজাৰ্ভেটৰীৰ মুৰব্বী পদত অধিষ্ঠিত হোৱা হেক প্ৰথম ইটালীৰ মহিলা হিচাপে পৰিগণিত হৈছিল। পদাৰ্থ বিজ্ঞান আৰু জ্যোতিৰ্বিজ্ঞান সংস্থাৰ সভ্য মাৰ্গেৰিটা হেক ১৯৮৫ চনৰ পৰা ১৯৯১ চনলৈ আৰু ১৯৯৪ চনৰ পৰা ১৯৯৭ চনলৈ ট্ৰাইষ্টে বিশ্ববিদ্যালয়ৰ জ্যোতিৰ্বিজ্ঞান বিভাগৰ সঞ্চালক আছিল। তেওঁ আকাডেমিয়া নাজিওনেল দেই লিনচি (গাণিতিক পদাৰ্থ বিজ্ঞান আৰু প্ৰাকৃতিক বিজ্ঞানৰ শ্ৰেণীৰ ৰাষ্ট্ৰীয় সদস্য; দ্বিতীয় শ্ৰেণী: জ্যোতিৰ্বিজ্ঞান, জিঅ'ডেচিক, ভূ-পদাৰ্থ বিজ্ঞান আৰু প্ৰয়োগ; শাখা এ: জ্যোতিৰ্বিজ্ঞান আৰু প্ৰয়োগ)ৰ সভ্য আছিল। তেওঁ বহুতো আমেৰিকান আৰু ইউৰোপীয় পৰ্যৱেক্ষণালয়ত কাম কৰিছিল আৰু দীৰ্ঘদিন ধৰি ইউৰোপীয় মহাকাশ সংস্থা আৰু নাছাৰ কৰ্মী গোটৰ সদস্য আছিল। ইটালীত এক গভীৰ প্ৰচাৰকাৰ্য্যৰ দ্বাৰা তেওঁ কেইবাটাও উপগ্ৰহৰ প্ৰৱেশাধিকাৰৰ সৈতে জ্যোতিৰ্বৈজ্ঞানিক সম্প্ৰদায়ৰ কাৰ্যকলাপৰ বিকাশ লাভ কৰে।\nহেকে জনপ্ৰিয় বিজ্ঞান আৰু বিশ্ববিদ্যালয় পৰ্যায়ৰ কেইবাখনো কিতাপত কেইবাখনো মূল কাকত আন্তৰ্জাতিক আলোচনাপত্ৰ প্ৰকাশ কৰিছে। ১৯৯৪ চনত তেওঁক বৈজ্ঞানিক গৱেষণাৰ বাবে টাৰ্গা জুচেপ্পে পিয়াজ্জি আৰু ১৯৯৫ চনত বৈজ্ঞানিক প্ৰচাৰৰ বাবে কৰ্টিনা উলিছ পুৰস্কাৰ প্ৰদান কৰা হয়।\n১৯৭৮ চনত তেওঁ দ্বিমাহিক আলোচনী ল'এষ্ট্ৰ'নিয়া প্ৰতিষ্ঠা কৰে আৰু ইয়াৰ প্ৰথম সংখ্যা ১৯৭৯ চনৰ নৱেম্বৰ মাহত প্ৰকাশ পাইছিল। পিছলৈ কোৰাডো লাম্বাৰ্টিৰ সৈতে মিলি তেওঁ জনপ্ৰিয় বিজ্ঞান আৰু জ্যোতিৰ্বিজ্ঞান সংস্কৃতি লে ষ্টেলে আলোচনীখন পৰিচালনা কৰে।\nসামাজিক আৰু ৰাজনৈতিক কাৰ্যকলাপ[সম্পাদনা কৰক]\n২০০৭ চনত ইউএএআৰ সন্মিলনত মাৰ্গেৰিটা হেক\nহেক বিজ্ঞানৰ বাহিৰে বিশেষকৈ সামাজিক আৰু ৰাজনৈতিক ক্ষেত্ৰত তেওঁৰ কাৰ্যকলাপৰ বাবেও জনাজাত আছিল। তেওঁ নাস্তিক আছিল আৰু কোনো ধৰ্ম বা অতিপ্ৰাকৃতিকতাৰ ৰূপত বিশ্বাস কৰা নাছিল। হেকে এইটোও বিশ্বাস কৰিছিল যে নৈতিকতা ধৰ্মৰ পৰা নহয় কিন্তু "বিবেকৰ নীতি"ৰ পৰা আহৰণ কৰিব পাৰি। ই যিকোনো লোকক জীৱনৰ প্ৰতি ধৰ্মনিৰপেক্ষ দৃষ্টিভংগী ৰাখিবলৈ, আনৰ স্বকীয়তা আৰু স্বাধীনতাৰ প্ৰতি সন্মান প্ৰদৰ্শন কৰিবলৈ শিকায়। ছদ্মবিজ্ঞানকে ধৰি যিকোনো ধৰণৰ অন্ধবিশ্বাসৰ প্ৰতি বিদ্বেষী মাৰ্গেৰিটা হেক ১৯৮৯ চনৰ পৰা চিআইচিএপিৰ বৈজ্ঞানিক গেৰাণ্টৰ আৰু যুক্তিবাদী নাস্তিক আৰু অজ্ঞেয়বাদী সংঘৰ (ইউএএআৰ) সন্মানীয় সভাপতি আছিল। ২০০৫ চনত তেওঁ বৈজ্ঞানিক গৱেষণাৰ স্বাধীনতাৰ বাবে লুকা কচিয়নি এছ'চিয়েশ্যনত যোগদান কৰে। তেওঁ আন্তঃৰাষ্ট্ৰীয় ৰেডিকেল পাৰ্টিৰ সদস্য আছিল।\nমিলান প্ৰদেশত ৫,৩৬৪টা ভোট লাভ কৰা ইটালীৰ কমিউনিষ্টৰ দলৰ তালিকাত ২০০৫ চনৰ লোম্বাৰ্ডিত ইটালীৰ আঞ্চলিক নিৰ্বাচনৰ বাবে তেওঁ প্ৰতিদ্বন্দ্বিতা আগবঢ়াইছিল। নিৰ্বাচনৰ পিছত তেওঁ বেবো ষ্টৰ্টিক নিজৰ আসন দিছিল। ২০০৬ চনৰ ইটালীৰ সাধাৰণ নিৰ্বাচনত তেওঁ পুনৰ ইটালীৰ কমিউনিষ্ট দলৰ পক্ষ লৈছিল। তেওঁ চেম্বাৰ অফ ডেপুটিজৰ কেইবাখনো জিলাৰ বাবে মনোনীত হৈছিল কিন্তু তেওঁ নিজকে জ্যোতিৰ্বিজ্ঞানত নিয়োজিত কৰিবলৈ আসনখন এৰি দিয়াৰ সিদ্ধান্ত লৈছিল।\n২০০৮ চনৰ ২২ অক্টোবৰ তাৰিখে ফ্লোৰেন্সৰ পিয়াজ্জা ডেলা চিগনোৰিয়াত আইন 133/08 ৰ বিৰুদ্ধে আলোচনাৰ পিছত (পূৰ্বতে আইন-ডিক্ৰী ১১২ হিচাপে জনাজাত আৰু "ট্ৰেমণ্টি ডিক্ৰী" বুলি কোৱা হৈছিল) এক ছাত্ৰ প্ৰদৰ্শনৰ সময়ত হেকে হিগছ বোচনৰ বিষয়ে চিইআৰএনত কৰা পৰীক্ষাবোৰৰ ওপৰত এটা বক্তৃতা দিছিল। ২০০৯ চনৰ ২১ জানুৱাৰীত তেওঁ জুনৰ ইউৰোপীয় নিৰ্বাচনৰ বাবে পুঁজিবাদ বিৰোধী তালিকাৰ প্ৰাৰ্থী হয়। তেওঁ এই নিৰ্বাচনত নিৰ্বাচিত হোৱা নাছিল। ২০০৯ চনৰ নৱেম্বৰ মাহত মাইক্ৰ'মেগা আলোচনীত এখন মুকলি পত্ৰৰ জৰিয়তে তেওঁ পৰিষদৰ ইটালীৰ সভাপতি চিলভিঅ বাৰ্লুস্কোনিক আইনী পদক্ষেপৰ বিষয়ে সমালোচনা কৰিছিল।\n২০১০ চনৰ আঞ্চলিক নিৰ্বাচনৰ সময়ত তেওঁ ফেডেৰাজিয়ন ডেলা চিনিষ্ট্ৰাৰ সৈতে প্ৰতিদ্বন্দ্বিতা কৰিছিল আৰু তেওঁ ৭০০০তকৈও অধিক ভোট লাভ কৰি ৰোম জিলালৈ নিৰ্বাচিত হৈছিল। প্ৰথম পৰিষদৰ বৈঠকৰ সময়ত তেওঁ আসনখন আন তালিকাৰ প্ৰাৰ্থীসকলৰ ওচৰত এৰি পদত্যাগ কৰিছিল। ২০১২ চনৰ অক্টোবৰত তেওঁ বাওঁপন্থী প্ৰাথমিক নিৰ্বাচনৰ সময়ত নিচি ভেন্দোলাৰ প্ৰতি তেওঁৰ সমৰ্থন ঘোষণা কৰে। আনহাতে নিম্নলিখিত ভোটদানৰ সময়ত তেওঁ পিয়েৰলুইগি বেৰ্ছানিৰ বিৰুদ্ধে মাত্তেও ৰেঞ্জিৰ পক্ষ লয়।\n২০১৩ চনৰ এপ্ৰিল মাহত হেকে ইটালীৰ ৰাষ্ট্ৰপতি হিচাপে এমা বনিনোৰ প্ৰাৰ্থিত্বৰ প্ৰচাৰৰ বাবে ৰেঞ্জো আৰ্বোৰে, টনি গাৰানী, আন্না ফেণ্ডি, আলেচেন্দ্ৰো পেচ, ষ্টেফানো ডিচেগনিৰ দৰে অন্যান্য বিশিষ্ট ইটালীৰ ব্যক্তিসকলৰ সৈতে "এমা বনিনো সমিতি"ত যোগদান কৰে।\nপাৰমাণৱিক গৱেষণাৰ বাবে[সম্পাদনা কৰক]\nশক্তিৰ সমস্যা সন্দৰ্ভত হেকে ইটালীত পাৰমাণৱিক শক্তি কেন্দ্ৰ নিৰ্মাণৰ বিৰুদ্ধে মাত মাতিছিল। কিন্তু পাৰমাণৱিক গৱেষণাৰ সপক্ষে কৈছিল যে ইটালী সেই সময়ত পাৰমাণৱিক শক্তিকেন্দ্ৰ ৰক্ষণাবেক্ষণ কৰিবলৈ সক্ষম হোৱা নাছিল আৰু ইটালী অতি কম নিৰ্ভৰযোগ্য দেশ হিচাপেও উল্লেখ কৰিছিল।\nনাইট গ্ৰেণ্ড ক্ৰছ অফ দা অৰ্ডাৰ অফ মেৰিট অফ দ্য ইটালিয়ান ৰিপাব্লিক – ২৮ মে' ২০১২\nসংস্কৃতি আৰু কলাৰ বাবে ইটালিয়ান অৰ্ডাৰ অফ মেৰিটৰ সোণৰ পদক – ২৭ মে' ১৯৯৮\n↑ Gruppo4. "Teosofia in Italia - Società Teosofica Italiana" (it ভাষাত). http://www.teosofica.org/it/galleria-storica/teosofia-in-italia/,29.\n↑ Lo sguardo dell’astrofisica Archived 2012-01-12 at the Wayback Machine\n↑ Mambretti, Daniela (2010-08-10). "L'astrofisica Hack, stella dei Littoriali del fascismo" (it ভাষাত). La Provincia. http://www.laprovinciadicomo.it/stories/Cultura%20e%20Spettacoli/295084/.\n↑ Corriere della Sera, «Giurai al regime, volevo la medaglia vinta in atletica» Margherita Hack\n↑ Repubblica.it, Margherita Hack, la voglia di vivere diecimila anni\n↑ astrieparticelle (2009-10-23), Zichichi-Hack, https://www.youtube.com/watch?v=fcNjf8gJoIw\n↑ Hack, Margherita (2005). Idee per diventare Astrofisico - Osservare le stelle per spiegare l'Universo. Zanichelli. পৃষ্ঠা. 150.\n↑ "La Chiesa vietaaMargherita Hack di presentare il libro di venerdì santo" (it ভাষাত). Linkiesta. 2012-03-02. http://www.linkiesta.it/it/article/2012/03/02/la-chiesa-vieta-a-margherita-hack-di-presentare-il-libro-di-venerdi-sa/7581/.\n↑ "Morta l'astrofisica Margherita Hack". Rai News 24. 29 June 2013. http://www.rainews24.it/it/news.php?newsid=179340.\n↑ "Margherita Hack" (en-GB ভাষাত). Telegraph. 2013-07-16. ISSN 0307-1235. https://www.telegraph.co.uk/news/obituaries/10183322/Margherita-Hack.html.\n↑ Margherita Hack: «Sono malata ma non mi opero. Come va, va»\n↑ "Margherita Hack: Google pays tribute to Italian astrophysicist with Doodle" (en ভাষাত). 2021-06-12. https://indianexpress.com/article/trending/trending-globally/margherita-hack-google-doodle-today-7355297/.\n↑ (en ভাষাত) Margherita Hack's 99th Birthday, http://www.google.com/logos/doodles/2021/margherita-hacks-99th-birthday-6753651837108959-2xa.gif, r কৰা হৈছে: 2021-06-12\n↑ Hack, Margherita (2000). L'amica delle stelle. Storia di una vita. Rizzoli. পৃষ্ঠা. 293. ISBN 9788817258708.\n↑ "Grandi maestre/Grandi allieve - Margherita HackeChiara Daraio". d.repubblica.it. http://d.repubblica.it/argomenti/2011/12/06/news/donne_scienza-710510/.\n↑ "Hack, Margherita". www.treccani.it. http://www.treccani.it/enciclopedia/margherita-hack/.\n↑ Yearbook 2014 Archived 2014-12-12 at the Wayback Machine on the Accademia Nazionale dei Lincei site\n↑ Furlanetto, Lucio (1998-08-04). "Conferenza di Margherita HackaCaorle". http://www.castfvg.it/zzz/confere/hack981.htm.\n↑ Editions archive of "Le Stelle"\n↑ Ingerenza del Vaticano di Margherita Hack Archived 2016-03-05 at the Wayback Machine\n↑ "I Presidenti onorari dell’UAAR | UAAR" (it ভাষাত). UAAR. 2008-08-02. http://www.uaar.it/uaar/presidenti_onorari#Hack.\n↑ "The "Who's Who" in the Transnational Radical Party". 2012-11-28. http://old.radicalparty.org/member/hack.htm.\n↑ "::: Ministero dell'Interno ::: Archivio Storico delle Elezioni - Regionali del3Aprile 2005". 2007-12-26. http://elezionistorico.interno.it/candidatodilista.php?tp=R&dt=03/04/2005&cta=I&tpEnte=P&tpSeg=C&numEnte=49&sut1=&sut2=&sut3=&descEnte=Provincia:%20MILANO&descArea=&numLista=9&descLista=COMUNISTI%20ITALIANI.\n↑ "Margherita Hack: Lettera aperta al premier Berlusconi". micromega-online. http://temi.repubblica.it/micromega-online/margherita-hack-lettera-aperta-al-premier-berlusconi/.\n↑ "Sito ufficiale della Regione Lazio - Home Page" (it ভাষাত). http://www.regione.lazio.it/rl_main/.\n↑ "Margherita Hack: Nucleare? Voto sì" (it ভাষাত). 2011-06-08. https://video.repubblica.it/dossier/referendum-2011/margherita-hack--nucleare-voto-si/70306/68663?video.\n↑ "Presidential Awards". Quirinal Palace. http://www.quirinale.it/elementi/DettaglioOnorificenze.aspx?decorato=323178.\n↑ "Presidential Awards". Quirinal Palace. http://www.quirinale.it/elementi/DettaglioOnorificenze.aspx?decorato=10459.\nৱিকিউক্তিত মাৰ্গেৰিটা হেক সম্পৰ্কীয় উক্তিৰ সংগ্ৰহ।\nৱিকিমিডিয়া কমন্সত মাৰ্গেৰিটা হেক সম্পৰ্কীয় মিডিয়া ফাইল।\n"https://as.wikipedia.org/w/index.php?title=মাৰ্গেৰিটা_হেক&oldid=282031"ৰ পৰা অনা হৈছে\nএই পৃষ্ঠাখন ১৩ জুন, ২০২১ তাৰিখে ১১:৩৯ বজাত অন্তিম সংশোধন কৰা হৈছিল।


man-killed-by-his-wife-in-cachar-tv-aniruddha-skd– News18 Assam\nTrending Topics :#TarunGogoi #GauravGogoi #HimantaBiswaSarma #BtcElection\nকাছাৰত স্বামীক হত্যা কৰি ৰঙাঘৰৰ আলহী পত্নী, কিয় হত্যা কৰিলে স্বামীক?\nদুলীয়াজানৰ ভাদৈ পাঁচআলিত খাদ্যত বিষক্ৰিয়া হৈ ৩ গৰাকীকৈ লোকৰ মৃত্যু!\nনলবাৰীৰ বেংক ডকাইতি কাণ্ডত জড়িত এজনক গ্ৰেপ্তাৰ, উদ্ধাৰ নগদ ধন আৰু পিষ্টল\nধনদাবী, ব্লেকমেইলিং নহয়, এইবাৰ গৰু চুৰিত নামিল ৱেব প’ৰ্টেলৰ সাংবাদিক\nকেনেকৈ নিখোজ হৈছিল নগাঁৱৰ ন–কইনা, কি ঘটিছিল ফুলশয্যাৰ নিশা?\nUpdated:October 5, 2020, 2:06 PM IST\nপ্ৰথম অৱস্থাত স্বামী-স্ত্ৰীৰ মাজত কাজিয়া লাগে আৰু পৰৱৰ্তী সময়ত মাৰপিটৰ ৰূপ লয়৷\nLast Updated: October 5, 2020, 2:06 PM IST\nকাছাৰত দিন দুপৰতে এগৰাকী মহিলাই স্বামীক হত্যা কৰাৰ ঘটনাই চাঞ্চল্যৰ সৃষ্টি কৰিছে৷ অভিযুক্ত পত্নীক গ্ৰেপ্তাৰ কৰিছে আৰক্ষীয়ে৷ ঘটনাটো সংঘটিত হৈছে সোনাই সমষ্টিৰ ধনহৰি গাঁৱত৷ কাঠেৰে মৰিয়াই পত্নীয়ে হত্যা কৰিলে স্বামীক। হত্যা কৰি মহিলাগৰাকীয়ে আত্মহত্যাৰ ৰূপ দিয়াৰ চেষ্টা চলায় যদিও স্থানীয় ৰাইজৰ হেঁচাত হত্যাৰ কথা স্বীকাৰ কৰে।\nপ্ৰথম অৱস্থাত স্বামী-স্ত্ৰীৰ মাজত কাজিয়া লাগে আৰু পৰৱৰ্তী সময়ত মাৰপিটৰ ৰূপ লয়৷ এসময় পত্নীয়ে কাঠৰ টুকুৰাৰে স্বামীক প্ৰহাৰ কৰে আৰু এই প্ৰহাৰৰ ফলত ঘটনাস্থলীতে স্বামীৰ মৃত্যু হয় বুলি অভিযোগ৷ এই ঘটনাৰ পিছতে স্বামীয়ে আত্মহত্যা কৰিছে বুলি প্ৰচাৰ চলায় মহিলাগৰাকীয়ে। কিন্তু স্থানীয় লোকৰ হেঁচাত মহিলাগৰাকীয়ে স্বামীক হত্যাৰ কথা স্বীকাৰ কৰে। আৰক্ষীয়ে মহিলাগৰাকীক গ্ৰেপ্তাৰ কৰি তদন্ত অব্যাহত ৰাখিছে।\nFirst published: October 5, 2020, 2:06 PM IST\nঘৰত ৰখা চাউলত পোকে ধৰিলে কিদৰে দূৰ কৰিব? জানি লওক কৌশল\n‘কৰিণাক ‘আণ্টি’ বুলিম নেকি?’ – ছাৰাৰ এই প্ৰশ্নত বাকৰুদ্ধ হৈ পৰিছিল ছঈফ\nটকা পঠিওৱাৰ পৰা ৰে’লত যাত্ৰা কৰালৈকে আজিৰে পৰা সলনি হৈছে এই ৫টা ডাঙৰ নিয়ম\nনিকৰ এই অভ্যাস একেবাৰে পছন্দৰ নহয় প্ৰিয়ংকাৰ! বিবাহবাৰ্ষিকীত কৈ পেলালে অভিনেত্ৰীগৰাকীয়ে\nনিকৰ এই অভ্যাস একেবাৰে পছন্দৰ নহয় প্ৰিয়ংকাৰ!\nনলবাৰীৰ বেংক ডকাইতি কাণ্ডত জড়িত এজনক গ্ৰেপ্তাৰ


চকা – ড° সমাদৃতা গোস্বামী – ফটাঢোল\nNovember 1, 2018 গল্প\t3 Comments\nচকা – ড° সমাদৃতা গোস্বামী\nদেওবাৰৰ দিনটোত বাপেক পুতেক হালৰে মোবাইল ফোনটোক লৈ টনা আজোৰা লাগে৷ কথাটো মই বুজিব নোৱাৰোঁ৷ কেতিয়াবা দুয়োটাই একেলগে মোবাইল ফোনটোলৈ চাই খুকখুকাই হাঁহে৷ ইমান পঢ়া-শুনা কৰিলোঁ যদিও ফোনটোত হাঁহিবলগীয়া ইমাননো কি ৰসাল কথা থাকে সেয়া মই আজিও নুবুজিলোঁ৷ মই গ’লে পৰিৱেশটো এনে কৰে যেন ৰকেট চায়েঞ্চৰ কথাহে দুয়োটাই মোবাইলত পঢ়ি আছে! সিহঁতে কি চায় জনাৰ ইমান উপায় নাই৷ সুধিলেও ল’ৰাই কয়,\n: যোৱা তুমি ভাত ৰান্ধাগৈ৷\n: যোৱা তুমি চাহ বনোৱাগৈ৷\n: যোৱাচোন যোৱা ফ্ৰেন্স ফ্ৰাই বনাই আনা৷\nদেউতাক আৰু এখোপ চৰা৷\n: গাখীৰতে চাহপাত দি চাহ একাপ বনাই আনা যোৱা৷\nচাহ খোৱাৰ এঘন্টামানৰ পাছতে মোক কয়৷ কেতিয়াবা :চাৰ্ট কেইটা ইষ্ট্ৰি দিলা?: বুলিও মোক খেদে৷ বিয়াৰ আগতে ঘৰত মই হাফপেণ্ট পিন্ধি আছিলোঁ৷ মা আৰু বাইদেৱে পাকঘৰ চম্ভালিছিল৷ মই :মা পানী, মা চাহ, মা পকৰী: এনেকৈয়ে টিভিৰ আগত সময়বোৰ পাৰ কৰিছিলোঁ৷ হোষ্টেলত গৈ মূলা ভাজি খাবলগীয়া হওঁতে চকুপানী ওলাইছিল৷ মায়ে কৈছিল,\n: হ’ব দে৷ দুবছৰহে৷\nক’তনো দুবছৰ? স্নাতকোত্তৰ উত্তীৰ্ণ হৈয়ে পি এইচ দিত এদমিশ্যন ল’লোঁ৷ লাহে লাহে হোষ্টেলৰ মূলা ভাজি প্ৰিয় হৈ পৰিল মোৰ৷ আগতে মায়ে বনোৱা মূলা আচাৰ দেখিলেই দূৰতে বিদুৰ হোৱা মই হোষ্টেললৈ মূলা আচাৰ এবটল আনি দীপশিখাহঁতৰ সৈতে নাখালে পেটলৈ ভাতেই নোযোৱা যেন হ’ল৷ পানীত সিজোৱা ঢেকীয়া ভাজিও টকালি পাৰি হোষ্টেলত খোৱা হ’লোঁ৷ মোৰ খোৱা-বোৱাত এনে সাংঘাতিক পৰিৱৰ্তন দেখি মাহঁতে উৎসাহিত হৈ এদিন মোক সৰু মাছ বাচিবলৈ শিকালে৷ বাওঁহাতেৰে মাছটো টানকৈ ধৰি সোঁহাতৰ তৰ্জনী আৰু বুঢ়া আঙুলিৰ তীব্ৰ চেপাৰে মাছৰ পেটু টানি উলিওৱাৰ চেষ্টাত, গোটেই মাছখিনিৰ স্বাস্থ্য ভঙাৰ অপৰাধত অপৰাধী হ’লোঁ৷\n: তোমাৰ দ্বাৰা নহ’ব৷\nমায়ে ক’লে৷ (ঠাট্টা কৰি কথা ক’লে মায়ে তুমি বোলে)\nময়ো ভালেই পালোঁ৷ ঘৰলৈ আহিলে আগৰ সেই টিভিৰ আগত বহি মাক আদেশ দি দি খোৱাৰ যি জীৱনধাৰা আছিল, সেয়া চলি থাকিল৷ বাইদেউৰ বিয়াৰ পিছত লাহে লাহে মোৰ ভাব হ’ল যে মাক অকণমান পাকঘৰত সহায় কৰাটো জৰুৰী আৰু জীয়েক হিচাপে তেনে কৰাটো মোৰ দায়িত্বও৷ এদিন পনিৰৰ তৰকাৰী ৰান্ধিম বুলি মাক কৈ পনিৰ তেলত পকৰি ভজাদি ভাজি নষ্ট কৰিলোঁ৷ এদিন ভাতকে ৰান্ধো কৈ কুকাৰত কমকৈ পানী দি ভাত জ্বলালোঁ৷ এদিন ক’লোঁ যে গাখীৰ গৰম মই কৰিম৷ প্ৰত্যেকদিনাই গেছত গাখীৰৰ চচ তুলি গল্প-উপন্যাস পঢ়ি বহি থকাৰ ফলত চচ জ্বলোৱাৰ দোষত মাৰ বলকনি শুনিব লগীয়া হ’ল৷ মায়ে মোলৈ হাতযোৰ কৰি ক’লে,\n: দয়া কৰা গোঁসানী৷ তোমাৰ দ্বাৰা এই জনমত নহ’ব৷\nপাকঘৰৰ একো কাম নাজানো দেখি মাৰ চিন্তা হৈছিল৷ এঘৰলৈ উলিয়াই দিয়াৰ পিছত কি হ’ব এই চিন্তাতে মাৰ টোপনি নাছিল৷ পি এইচ দিৰ থেচিচ জমা দি ঘৰত থকাৰ সময়ৰ কথা৷ টিভিৰ আগত মাক আদেশ দি থকাৰ মাজতে মায়ে চাউলৰ পৰা ধান বাচিবলৈ কৈ হাতত চাউলৰ চৰিয়া এটা দি যায়৷ নহ’লে নহৰু দুটামান৷ এঘণ্টামানৰ মুৰতো মোৰ ধান বচা নহয়৷ চাউলখিনি এনেই লৰাই লৰাই টিভিটোলৈ চাই মুখখন মেলি বহি থাকোঁ৷ নহৰুৰ ফোটাবোৰেও ইটোৱে সিটোক সাৱটা সাৱটি কৰিয়েই মুখ মেলি পৰি থাকে৷\n: তোৰ কেতিয়া কাণ্ডজ্ঞান হ’ব?\nবুলি মায়ে হাতৰ পৰা চৰিয়াটো জোৰেৰে লৈ বকি বকি পাকঘৰলৈ যায়৷ :দিয়া দিয়া:কৈ চিঞৰি গৈ মাৰ পৰা বৰ এটা পাত্তা নাপাই আকৌ লাজ মান সামৰি টিভিলৈ চাই মুখ মেলি বহি থাকোঁ৷\nএদিন এনেকৈ হাতত ৰিম’ট লৈ বহি থাকোঁতেই মায়ে চুইচ টিপি টিভি বন্ধ কৰি দিলে৷ মোৰ আত্মসন্মানত লাগিল৷ উচুপি উচুপি নিজৰ কোঠাৰ বিচনাত পৰি গাৰু সাৱটি কান্দি থাকিলোঁ৷ ভাতো নাখালোঁ৷ আবেলি ফোনত বায়ে ক’লে,\n: তোলে যে ল’ৰা ওলাইছে খবৰ আছেনে নাই?\nতেতিয়ালৈ মই মনে মনে বিপ্লৱ দাক ভালপাই আছিলোঁ৷ কিন্তু শুনামতে বিপ্লৱ দাৰ মাক বৰ একাচেকা৷ বিধ বিধ খাদ্য ৰান্ধিব জানে৷ তাতকৈ ডাঙৰ কথা বিপ্লৱ দাৰ নবৌৱেক জনী হেনো আৰু এখোপ চৰা৷ চিলাই কৰাৰ পৰা বজাৰ সমাৰ কৰালৈকে সকলোতে ওষ্টাড৷ এইবোৰ শুনি-মেলি ময়ো ভয়তে বিপ্লৱ দাক একো কোৱা নাছিলোঁ৷ সি অৱশ্যে মোলৈ পিৰিক-পাৰাক নোচোৱা নহয়৷ তথাপি বোৱাৰী হোৱাৰ যোগ্যতা নাই ভাবি মই তাক বৰ এটা পাত্তা নিদিয়াকৈ আছিলোঁ৷ এদিন সাহ কৰি বাক ফোনতে কথাটো ক’লোঁ৷\n: বাঃ৷ তইতো সাত ঘাটৰ চেঙেলী৷\nজীৱনত প্ৰথমবাৰলৈ মোৰ লাজ লাগিল৷ আমাৰ বা আকৌ অল ইণ্ডিয়া ৰেডিঅ’৷ কথাটো গোটেই পৰিয়ালতে জনাজনি হৈ গ’ল৷ ভাত ৰান্ধিবলৈ শিকোৱাৰ দায়িত্ব মাহীহঁতে ল’লে৷\n: দুই এদিনতে ডক্টৰেট হ’বি৷ ভাত ৰান্ধিবলৈ ভয় কৰিলে কেনেকৈ হ’ব? মই শিকাম৷\nবুলি মাহী এজনীয়ে ঘৰত থকাকৈ মাতিলে৷ বিপ্লৱ দাই প’ষ্ট দক কৰা আৰম্ভ কৰিছিলহে৷ ৰন্ধা-বঢ়া শিকাৰ আগতে বিপ্লৱ দাৰ মনটো লোৱা জৰুৰী আছিল৷ থেচিচৰ কাম আছে যেন দেখুৱাই মই গুৱাহাটী বিশ্ববিদ্যালয় পালোঁগৈ৷ ডিপাৰ্টমেণ্টলৈ গৈ\n: অ’ আপুনিও ইয়াতে আছে ন?\nধৰণৰ কথাৰে বিপ্লৱ দাৰ লগত কথা পাতিলোঁ৷ কেৱল ৰিচাৰ্চ ৰিচাৰ্চ ৰিচাৰ্চতে মূৰ গুঁজি থকা বিপ্লৱ দাৰ যে গাৰ্লফ্ৰেণ্ড নাই বুজিবলৈ মোৰ বাকী নাথাকিল৷ পিৰিক পাৰাক চাৱনি মোলৈ তেতিয়াও অব্যাহত থকা দেখি মই নিশ্চিত হ’লোঁ যে সত্যবানৰ চিৰকালৰ গুপুত প্ৰেমাস্পদ ময়েই৷ গতিকে নিশ্চিত হৈ সাহ কৰি ক’লোঁ,\n: ফোন নংটো দিয়কচোন৷ আপুনি ইয়াতেই আছে যেতিয়া, মোৰো সুবিধা হ’ব৷\nতাৰপিছতে নিজৰ পি এইচ দিক লৈ এটা ফটা লেকচাৰ দি বিদায় ল’লোঁ৷ ঘৰলৈ অহাৰ পিছত বায়ে আকৌ ক’লে,\n: তই সঁচাকৈয়ে সাত ঘাটৰ চেঙেলী৷\n: মই আগভাগ নল’লে সেইফেৰা নিমাতী কন্যাৰ মুখৰ মাত নোলায়৷ মই চেঙেলী নহয়, চেঙা মাছ৷\nআকৌ পৰিয়ালত কথাটো জনাজনি হ’ল৷\n: এই পাৰিব ভাত ৰান্ধিব৷ ইমান সাহসী ছোৱালী৷\nমাহীয়ে মাক উৎসাহ দিলে৷ বিপ্লৱ দাৰ লগত লাহে লাহে কথা পাতিবলৈ ল’লোঁ৷ এদিন কথাই কথাই ক’লোঁ যে মোলৈ দৰা চাইছে৷\n: ভাল ভাল৷\nকৈ বিপ্লৱ দা মনে মনে থাকিল৷\n: আহিব৷ তাৰিখ ঠিক হ’লে ক’ম৷\n: ক’তনো আৰু মোৰ যোৱা হ’ব৷ মই জাপানলৈ যাম নহয়৷\nনিৰুদ্বেগ চিত্তে বিপ্লৱ দাই কোৱা দেখি মোৰ সন্দেহ হ’ল এইটোৱে মোক ভাল নাপায়ে চাগে৷\n: মই এতিয়ালৈকে বিশটা প্ৰপ’জেল পাইছোঁ৷ মইহে মত দিয়া নাই৷\nবিপ্লৱ দাই ক’লে৷ বিশটা প্ৰপজেল? মোৰ বুকুত বিষ এটা উজাৰি অহা গম পালোঁ৷ তাৰমানে মোলৈ চোৱাদি পিৰিক পাৰাক এইজনে সৱলৈকে চায়৷\n: সৱকে বিয়া পাতি থওক৷\nকৈ মই ফোনটো কাটি দিলোঁ৷বালৈ মেচেজ কৰিলোঁ,\n: বা মই ভুল বুজিলোঁ৷ বিপ্লৱ দাই মোক ভালেই নাপায়৷\nবিপ্লৱ দাই অহৰহ ফোন কৰি থকা দেখি কন্দনামুৱা মাতেৰেই ফোন ধৰিলোঁ৷\n: তোমালৈ বোলে দৰা ওলাইছে?\nমই মনে মনে থকা দেখি বিপ্লৱ দাই আকৌ ক’লে\n: মেচেজ চোৱা।\n: মেচেজ কিয়?\n: নহয়, চোৱাচোন৷\nএকো নুবুজি ফোন কাটি মেচেজ বক্সত গ’লোঁ৷ মেচেজ খুলি মই সেই স্কুলীয়া দিনতে বাক্যৰচনা কৰিবলৈ দিয়া সেই শব্দটো যে কিংকৰ্তব্যবিমূঢ় নে কি তাৰ ব্যৱহাৰিক অৰ্থ বুজি উঠিলোঁ৷ মেচেজ বালৈ নহয়, ভুলতে বিপ্লৱ দালৈ গ’ল৷\n: কোনে ক’লে ভাল নাপাওঁ বুলি?\nএইটো বিপ্লৱ দাৰ মেচেজ৷ হাঁহিম নে কান্দিম? মুখখন ঢাকি লাজতে বহি থাকিলোঁ৷ আকৌ বিপ্লৱ দাৰ ফোন৷\nফোন ধৰি মই একো নামাতিলোঁ৷ সেইফালেও দেখোন মাত নাই৷\n: অঁ কওক৷\n: কথাৰ গুৰি ক’ৰবাত৷\n: নহয় মানে কথাটো মানে\n: কি নহয় মানে কথাটো মানে, ইমানদিনে কোৱা নাছিলা কিয়?\n: ক’লেহে বুজেনে?\n: অঁ৷ আগতে জানো কথা পাতিছিলা?\n: হ’লেও আপোনাক যে ইমানসোপা ছোৱালীয়ে প্ৰপ’জ কৰিছে…৷\n: ক’তনো ছোৱালীয়ে প্ৰপ’জ কৰিছে অ’, ঘৰত নকল হে পাইছে৷\nআচল কথাটো মই তেতিয়াহে বুজিলোঁ৷\n: বাক কথাটো কওঁনে?\n: নহয়, মেচেজৰ কথা।\n: নেলাগে৷ কালিলৈ মই তোমাক লগ কৰিবলৈ তোমালোকৰ ঘৰলৈ গৈ আছোঁ।\nবিপ্লৱ দা আমাৰ ঘৰলৈ অহাৰ পাছতে মাহঁতে মোৰ নকল বিপ্লৱ দাৰ ঘৰত দিয়োৱাৰ ব্যৱস্থা কৰিলে৷ নকল মিলিল৷ একেবাৰে ৰাজ যোৰা আমাৰ৷ বিপ্লৱ দা গুছি বিপ্লৱ হ’ল৷ আপুনি গুছি সম্বোধন তুমি হ’ল৷ ছমাহৰ মুৰত বিয়া৷ সেই ছমাহত ভাত ৰন্ধাৰ অভ্যাস পূৰ্ণগতিত চলিল৷ মাৰ সকলো আশাত চেঁচা পানী ঢালি মই সৱ পৰীক্ষাতে ব্যৰ্থ হ’লোঁ৷ আচলতে থেচিচ জমা দিয়াৰ পিছতো পেপাৰ পাব্লিকেশ্যন, চেমিনাৰত ঘূৰি ফুৰাৰ কাৰণে মোৰ মনটোৱে ৰসায়নৰ পৰা ৰন্ধন-প্ৰকৰণলৈ যাত্ৰা কৰিব নোৱাৰিলে৷ ব’মটো ফুটিল খোবাখুবীৰ পিছদিনা৷ ৰাতিপুৱা বিপ্লৱৰ মাকে যেতিয়া\n: ৰাতিপুৱাৰ চাহ ৰঞ্জিতাৰ হাতে খাম।\nবুলি ক’লে মোৰ বুকুখন চিৰিংকৈ গ’ল৷ বিপ্লৱ ৰাতিপুৱাই পেন্দেল দিয়া ল’ৰাটোক বিচাৰি গাঁৱলৈ গৈছিল৷ চচটোত পানী উতলাই মই মনে মনে ৰসায়ন বিজ্ঞানৰ জ্ঞানেৰে ভাবিলোঁ যে গুৰি গাখীৰ উতলা পানীত ভালকৈ দ্ৰৱীভুত হ’ব৷ গতিকে দহজন মানুহৰ হিচাপত এচচ উতলা পানীত পাঁচচামুচ গুৰি গাখীৰ ঢালি দিলোঁ৷ গাখীৰ খিনি দ্ৰৱীভূত নহৈ গোটা বান্ধিল৷ মূৰে কপালে হাত দি কি কৰোঁ নকৰোঁ ভাবোঁতেই সোপাই গেছ স্তভ তিয়াই বৈ গ’ল৷ তেনেকুৱাতে বিপ্লৱ অহাতহে মই ৰক্ষা পৰিলোঁ৷ দুপৰীয়ালৈ নৱৌ আৰু শাহু আয়ে ভাত পানী ৰন্ধা দেখি মনে মনে ৰাণীৰ দৰে অনুভৱ এটি আহিছিল যদিও কণা গোঁসাইৰ মোৰ আৰাম সহ্য নহ’ল৷\n: মূৰিঘণ্ট তুমি বনোৱা\nকৈ বিপ্লৱৰ মাকে নিজৰ কোঠালৈ গতি কৰিলে৷ মই অঁ অঁ কৈ খৰখেদাকৈ নিজৰ কোঠাৰ পৰা মালৈ ফোন লগালোঁ৷\n: মা মূৰিঘণ্ট কেনেকৈ বনাই?\n: প্ৰথমদিনাই মূৰিঘণ্ট? ৰ ৰ৷ মগুদাইল ধুই কুকাৰত লৈ ল’বি৷ তাতে আলু সৰুকৈ কাটি ভজা মাছৰ মুৰ দি দিবি৷ মাংসত দিয়া সৱ মছলা দিবি৷ তিনিটামান হুইচেল দি পিছত তেল মাৰি দিবি৷\nমাৰ কথামতেই কৰি সেইদিনালৈ যেন তেন বাচিলোঁ৷ ঘৰত এমাহ থকাৰ প্লেন বিপ্লৱৰ৷ সেইদিনা সন্ধিয়া গোঁসাই থাপনাত বহি মই মনে মনে “উদ্ধাৰ কৰা প্ৰভু” এনেকৈয়ে গাই থাকিলোঁ৷ ড° ৰঞ্জিতাৰ এই দূৰৱস্থাত গোঁসাইৰ মন গলিল৷ পিছদিনা গুৱাহাটী বিশ্ববিদ্যালয়ৰ প্ৰজেক্ট এটাৰ ৱাক এণ্ড ইণ্টাৰভিউৰ বিজ্ঞাপন ওলোৱা দেখি বিপ্লৱে মোকো এপ্লাই কৰিবলৈ ক’লে৷ গতিকে এসপ্তাহলৈ মোৰ ৰান্ধনী ঘৰলৈ যোৱা বন্ধ হৈ পঢ়া-শুনাৰ বাট মুকলি হ’ল৷ শাহু আয়ে হাঁহিমুখে অনুমতি দিলে যদিও পিছদিনাৰ পৰা তেখেতৰ মুখখন ফুলা লুচিৰ দৰে হৈ থকা দেখি মোৰ বুজিবলৈ বাকী নাথাকিল যে এই সুযোগতে নপলালে মোৰ ৰক্ষা নাই৷ এবছৰৰ পাছতে এইখন ঘৰত কোলা শুৱনিৰ অনুৰোধে মোৰ ওপৰত যে অহৰহ ক্ৰিয়া কৰিবলৈ চেষ্টা কৰিব সেয়া ধুৰূপ৷ গতিকে সকলো লাজ মান কাটি কৰি ৰাতিপুৱাই গা পা ধুই মই পঢ়াত বহোঁ৷ সিফালে নৱৌ আৰু শাহু আয়ে চাহ ভাতৰ পৰা সকলো মোক যোগান ধৰে৷ ওচৰ-চুবুৰীয়াৰ বু-বু বা-বা দেখি ময়ো শোৱা সময় ছয় ঘণ্টাৰ পৰা কমাই চাৰি ঘণ্টা কৰি পঢ়িলোঁ৷ চোকা চোকা ল’ৰা-ছোৱালীক নেওচি প্ৰজেক্টটোত ভাল প্ৰদৰ্শন কৰি মই প্ৰজেক্ট ফেল’ হ’লোঁ৷ গতিকে সংসাৰৰ দায়িত্বৰ পৰা মই উদ্ধাৰ পালোঁ৷ কিন্তু সিফালে মোৰ বয়সক লৈ আঙুলি মুৰত হিচাপ চলিল৷ মেট্ৰিক দিওঁতে বোৱাৰীয়েকৰ বয়স ১৬ বুলি ধৰিলে উচ্চতৰ মাধ্যমিক উত্তীৰ্ণ হওঁতে ১৮, স্নাতক হওঁতে ২১, স্নাতকোত্তৰ উত্তীৰ্ণ হোৱাৰ পিচত ২৩ বছৰ৷ গতিকে পি এইচ দিত যিহেতু পাঁচবছৰৰ লাগিছে গতিকে বোৱাৰীৰ বয়স ২৮৷ পঢ়া-শুনাৰ মাজত যদি কিবাকৈ বছৰ নষ্ট হৈছিল তেন্তে ২ বছৰ ধৰিলেও, বোৱাৰীৰ বয়স তাৰমানে ত্ৰিশ৷ ত্ৰিশ বছৰ?? এই হিচাপত পৰিয়ালৰ মানুহৰ টেনচন আৰম্ভ হ’ল৷\n: ল’ৰা-ছোৱালী এটা লাগেই মুঠতে তৎক্ষণাত কিবাকৈ৷\nবিহু, পূজাত বিপ্লৱৰ ঘৰলৈ গ’লেই “কিবা ভাবিছানে?” শুনিবলৈ ধৰিলোৱেই৷ মোৰ প্ৰজেক্টটো আছিল চাৰিবছৰীয়া৷ ইতিমধ্যে বিপ্লৱে জাপানলৈ যোৱাৰ যা-যোগাৰ চলাইছিলেই৷ গতিকে সাতে পাঁচে মিলি মই প্ৰজেক্টটোৰ কাৰণে অকলে অসমতে থাকিব লগা হ’ল৷ বিপ্লৱ জাপানত থাকোঁতে গৰম বন্ধ, ঠাণ্ডাৰ বন্ধ আদিবোৰত “বয়স ৰৈ নাথাকে” “তোমালোকৰ চিন্তা কৰিবৰ সময় হ’ল” “কিবা ভাবিছানে?” নামৰ শেলে বিপ্লৱৰ ঘৰত অহৰহ মোক হানি কৰাৰ চেষ্টা চলি থাকিল৷ স্নাতক পঢ়ি থাকোঁতেই বিয়াত সোমোৱা বিপ্লৱৰ নৱৌয়েকৰ দুটা ল’ৰা-ছোৱালী৷\n: আমাৰ হে ভাল দেও৷ আমি আজৰি৷\nধৰণৰ কথাবোৰ আকাশে বতাহে উফৰি ফুৰা হ’ল৷ সেইবোৰকে বকি বকি ময়ো বিপ্লৱৰ মূৰটো নষ্ট কৰি থাকিলোঁ৷ এদিন খঙতে বিপ্লৱে\n: সৱ কাম বন এৰি তেন্তে মই অসমলৈকে যাওঁগৈ৷ কেঁচুৱা উৎপাদনত লাগি যাওঁ, নে কি?\nবুলি মোক ধমক মাৰিলে৷ ময়ো বোলো\n: যি বুজাবলৈ আছে তোমাৰ মা, নৱৌ, পেহী, খুৰী, জেঠাই সকলক বুজোৱা৷ মইতো প্ৰজেক্টৰ কামত ব্যস্ত ন৷ তোমাৰ ঘৰৰ মানুহেহে মোক কথা শুনাই থাকে৷\nঅকনো দায়িত্বজ্ঞান নাইকিয়া, বোৱাৰীৰ এটা গুনো নথকাৰ অভিযোগ মূৰ পাতি লৈ মই বিপ্লৱৰ ঘৰলৈ যোৱা বন্ধ কৰি দিলোঁ৷ এই লৈ বিপ্লৱৰ মাকে বিপ্লৱক কথা শুনোৱাত লাগিল৷\n: তুমি আচলতে সৰু সৰু কথাতে আমনি পোৱা৷ মাহঁতেটো ক’বই৷ পুৰণি যুগৰ মানুহ৷ তুমিতো আধুনিক৷ সেইকন সহ্যশক্তি গোটোৱা৷ মাইকী মানুহ তুমি৷\nবিপ্লৱেও মাৰ ফালে মতা দেখি ময়ো\n: তুমিতো ক’বাই৷ সেইগৰাকী মাকৰেহে সন্তান।\nবুলি ময়ো পোতকৰ হোৰ তুলিলোঁ৷ গতিকে বিপ্লৱ আৰু মই ইমান দূৰত থকাৰ কাৰণে আমি দুয়োটাই মন মৰা দূৰৰে কথা কাজিয়াৰ কোবত আমি ফোনত কথা পতা কমাই দিলোঁ৷ বিপ্লৱেও বিশটা প্ৰপ’জেলৰ কাহিনীটো সোঁৱৰাই\n: তাৰ মাজৰে এজনী অনা হ’লে ভাল আছিল\nবুলি কোৱাত এদিন মই খঙতে দলিয়াই স্মাৰ্ট ফোনটো ভাঙি পেলালোঁ৷ মোৰ প্ৰজেক্ট শেষ হোৱালৈ বিপ্লৱো উভতি আহিল৷ কিন্তু তেতিয়ালৈ মোৰ আৰু মাৰ মাজত এনে এখন দেৱাল থিয় হৈ পৰিছিল যে আমি ইজনী সিজনীক দেখিলেও নেদেখা ভাও জুৰি নমতা-নমতিকৈ আছিলোঁ৷ শাহু মাৰ যুক্তি আছিল এটাই মই হেনো তেখেতক সন্মান নকৰোঁ৷ মোৰ যুক্তি আছিল এটাই যে মোক তেখেতে জীয়েকৰ দৰে মৰম নকৰে৷ আমাৰ মাজৰ দেৱালখন গঢ়াত মূখ্য ভূমিকা ল’লে নৱৌৱে৷ মই কিবাকৈ মাক মাতিলেও নৱৌৱে মই পাকঘৰত কৰা কামৰ হাজাৰটা খুট উলিয়াই৷ সেই লৈ মা আৰু নৱৌৰ মাজত বিয়নীৰ মেল চলে৷ গতিকে দিন যোৱাৰ লগে লগে প্ৰাচীৰ ওখ হৈ গৈ থাকিল৷ বিপ্লৱ অহাৰ পিছতহে আমাৰ দুয়োজনীৰ মাজৰ দেৱালখন ভাঙিল৷ কথাই কথাই ধেমেলীয়া সুৰ এটা ধৰি ৰখা বিপ্লৱে আমাৰ দুয়োজনীকে হিন্দুস্তান পাকিস্তান বুলি মতাত আমাৰো আচলতে লাজ লাগিল৷ জাপানতে বিজ্ঞানী হৈ থাকি যোৱাৰ পৰিকল্পনা কৰা বিপ্লৱে মোক জাপানৰ জিফু ফাৰ্মাচিউটিকেল বিশ্ববিদ্যালয়ত প’ষ্ট ডকৰ কাৰণে এপ্লাই কৰিবলৈ কৈছিল৷ প’ষ্ট ডক কৰি থাকোঁতেই প্ৰীতৰ জন্ম হ’ল৷ প্ৰীত হোৱাৰ পিছতহে তাৰ আবদাৰত মই ইটো সিটো ৰান্ধিবলৈ শিকিলোঁ৷ আচলতে ৰান্ধিবলৈ বাধ্য হ’লোঁ৷ ল’ৰাই ভাত খালেই আমাৰো পেট ভৰে৷ ল’ৰাই ভালকৈ খালেহে মোৰ মুখত হাঁহি ওলায়৷ গতিকে ৰন্ধা-বঢ়াত ওষ্টাড হৈ পৰিলোঁ৷ আজিকালি অসমলৈ আহিলে ৰান্ধনীঘৰৰ দায়িত্ব মই নিজেই চম্ভালোঁ৷ এতিয়া অৱশ্যে নৱৌ, শাহু মা আৰু পেহী, খুৰীহঁতে মোক একো কথা নুশুনায়; প্ৰীতকহে এটা কথা কৈ কৈ আমনি কৰে,\n: ভাইটি-ভন্টি এটা নালাগে জানো? ক’বা আকৌ মাক৷\n« অসম বন্ধ – অসমী গগৈ\nএখন সাহিত্য সভাৰ প্ৰতিবেদন – নীলাঞ্জনা মহন্ত »\nভাল লাগিল পঢ়ি। এইখন প্লেটফৰ্মত প্ৰথম আপোনাৰ লিখা পঢ়িলো, ফেচবুকত আপোনাৰ লিখাৰ সৈতে আগতেই চিনাকি।\nআশা ৰাখিছো, আগলৈও ফটাঢোল ই-আলোচনীত আপোনাৰ লিখা পঢ়িবলৈ পাম\nবৈদ্য ভাল লাগিল৷ বেলেগ কি কম? খানাত পাকৈত বুলি গম পালো বাৰু, লগতে লিখাটোও সাংঘাটিক বুলি গম পালোঁ৷ লিখি থাকিব৷\nবৰ ভাল লিখিছা


বিলাহীৰ কেজি ২০০ টকা, জলকীয়াৰ কেজি ৭০০ টকা! দেউলিয়া হোৱাৰ দিশে এইখন দেশ -\nHomeআন্তঃৰাষ্ট্ৰীয়বিলাহীৰ কেজি ২০০ টকা, জলকীয়াৰ কেজি ৭০০ টকা! দেউলিয়া হোৱাৰ দিশে এইখন...\nবিলাহীৰ কেজি ২০০ টকা, জলকীয়াৰ কেজি ৭০০ টকা! দেউলিয়া হোৱাৰ দিশে এইখন দেশ\nবিলাহীৰ কেজি ২০০ টকা, জলকীয়াৰ কেজি ৭০০ টকা! দেউলিয়া হোৱাৰ দিশে আগবাঢ়িছে এইখন দেশ\nডিজিটেল ডেস্কঃ বিলাহীৰ কেজি ২০০ টকা, জলকীয়াৰ কেজি ৭০০ টকা… বজাৰৰ এনেকুৱা দামত চকুৰে ধুঁৱলী-কুঁৱলী দেখিছে জনসাধাৰণে। খাদ্য সামগ্ৰীৰ তীব্ৰ মূল্যবৃদ্ধিয়ে কোঙা কৰি পেলাইছে সাধাৰণ জনতাক। ভাৰতৰ চুবুৰীয়া দেশ শ্ৰীলংকাত এতিয়া বিধ্বস্ত অৱস্থা। শ্ৰীলংকা প্ৰায় দেউলিয়া হোৱাৰ পথত আছে। ভাৰতৰ চুবুৰীয়া শ্ৰীলংকা বৰ্তমান এক গভীৰ অৰ্থনৈতিক আৰু মানৱীয় সংকটৰ সন্মুখীন হৈছে। এক সংবাদ মাধ্যমৰ প্ৰতিবেদন অনুসৰি শ্ৰীলংকাত মুদ্ৰাস্ফীতি অভিলেখ ১১.১ শতাংশ স্তৰত উপনীত হৈছে।\nকেৱল সেয়াই নহয়, তাত থকা লোকসকলে মুদ্ৰাস্ফীতিৰ সন্মুখীন হৈছে। শ্ৰীলংকাৰ এডভোকেটা ইনষ্টিটিউটে মুদ্ৰাস্ফীতিৰ তথ্য প্ৰকাশ কৰা অনুসৰি খাদ্যসামগ্ৰীৰ মূল্য এমাহত ১৫ শতাংশ বৃদ্ধি পাইছে। ১০০ গ্ৰাম জলকীয়াৰ মূল্য ৭১ টকালৈ বৃদ্ধি পাইছে, অৰ্থাৎ এতিয়া এক কিলো জলকীয়া ৭০০ টকাতকৈও অধিক মূল্যত বিক্ৰী হৈছে। বিলাহীৰ কেজি ২০০ টকাত বিক্ৰী হৈ আছে। শ্ৰীলংকা বৰ্তমান এক গভীৰ অৰ্থনৈতিক আৰু মানৱীয় সংকটৰ সন্মুখীন হৈছে। যোৱা বছৰৰ ৩০ আগষ্টত শ্ৰীলংকা চৰকাৰে মুদ্ৰাৰ মূল্য তীব্ৰ হ্ৰাস হোৱাৰ পাছত ৰাষ্ট্ৰীয় বিত্তীয় জৰুৰীকালীন অৱস্থা ঘোষণা কৰে, তাৰপাছতেই খাদ্যৰ মূল্য তীব্ৰভাৱে বৃদ্ধি পায়।\nশ্ৰীলংকাই চীনকে ধৰি কেইবাখনো দেশৰ ঋণ পৰিশোধ কৰাত যথেষ্ট অসুবিধাৰ সন্মুখীন হৈছে। সেই দেশত এতিয়া প্ৰতি কিলোগ্ৰাম আলুৰ মূল্য ২০০ টকাত উপনীত হৈছে। বেঙেনাৰ মূল্য ৫১ শতাংশ বৃদ্ধি পাইছে আৰু পিঁয়াজৰ মূল্য ৪০ শতাংশ বৃদ্ধি পাইছে। আমদানিৰ অভাৱৰ বাবে, ইয়াত মানুহে পাউডাৰ গাখীৰো ল’ব নোৱাৰে। শ্ৰীলংকাৰ খাদ্যসামগ্ৰীৰ দাম বৰ্তমান এনেধৰণৰ-\nতিতা কেৰেলা-১৬০/-টকা কিলোগ্ৰাম\nকলম্বো গেজেটৰ এক প্ৰতিবেদন অনুসৰি শ্ৰীলংকা দুগুণ লোকচানৰ সন্মুখীন হৈছে। এই দেশৰ বৃহৎ বিত্তীয় ঘাটি আৰু ব্যৱসায়িক ঘাটি আছে। ২০১৪ চনৰ পৰা শ্ৰীলংকাৰ ওপৰত বৈদেশিক ঋণৰ স্তৰো ক্ৰমান্বয়ে বৃদ্ধি হৈ আহিছে। ২০১৯ চনত দেশৰ ঋণ জিডিপিৰ ৪২.৬ শতাংশত উপনীত হৈছিল।\nআৰু পঢ়কঃ অক্সিজেন ছাপ’ৰ্টত আছে লতা দিদি; স্বাস্থ্য সুস্থিৰ যদিও সাক্ষাৎৰ বাবে পৰিয়ালক দিয়া নাই অনুমতি\nPrevious articleঅক্সিজেন ছাপ’ৰ্টত আছে লতা দিদি; স্বাস্থ্য সুস্থিৰ যদিও সাক্ষাৎৰ বাবে পৰিয়ালক দিয়া নাই অনুমতি\nNext articleদৈনিক আক্ৰান্তৰ সংখ্যাই চুইছে ২লাখৰ ঘৰ! সংক্ৰমণৰ হাৰো বৃদ্ধি পাইছে ১০ শতাংশলৈ…


পৰহিৰ পৰা বেংক ধৰ্মঘটৰ কি প্ৰভাৱ পৰিব বেংকৰ কাম-কাজত? জানি লওক সবিশেষ ....|know-everything-about-bank-strike-of-15th-and-16th-march-2021– News18 assam\n১৫ আৰু ১৬ মাৰ্চত বেংক ধৰ্মঘট, কি প্ৰভাৱ পৰিব বেংকৰ কাম-কাজত? জানি লওক সবিশেষ ....\nৰাজহুৱা খণ্ডৰ বেংকৰ লগতে অতি পূৰণি ব্যক্তিগত বেংকৰ প্ৰায় ১০ লাখ কৰ্মচাৰীয়ে আগন্তুক ১৫ আৰু ১৬ মাৰ্চত ধর্মঘটত কাৰ্যসূচী ৰূপায়ণ কৰিব। কিহৰ বাবে এই ধৰ্মঘট ? এই ধৰ্মঘটে বেংকৰ সেৱাসমূহক প্ৰভাৱিত কৰিব নেকি ?\nদেশৰ ৰাজহুৱা খণ্ডৰ বেংকক ব্যক্তিগতকৰণৰ বিৰোধিতাৰে কেন্দ্ৰীয় চৰকাৰৰ বিৰুদ্ধে ধৰ্মঘট নামিব বেংক কৰ্মচাৰীসকল | দেশৰ বেংকিং সেৱা খণ্ডক প্ৰভাৱিত কৰিব পৰাকৈ ৰাজহুৱা খণ্ডৰ বেংকৰ লগতে অতি পুৰণি ব্যক্তিগত বেংকৰ প্ৰায় ১০ লাখ কৰ্মচাৰীয়ে আগন্তুক ১৫ আৰু ১৬ মাৰ্চত ধর্মঘটত কাৰ্যসূচী ৰূপায়ণ কৰিব ।\nদৰাচলতে বিত্ত মন্ত্ৰী নিৰ্মলা সীতাৰমণে চলিত বৰ্ষৰ ফেব্ৰুৱাৰীত সংসদত কেন্দ্ৰীয় বাজেট উত্থাপন কৰাৰ সময়তে ১.৭৫ লাখ কোটি টকা উদ্ধাৰৰ বাবে চৰকাৰে বিনিয়োগ কাৰ্য বন্ধ কৰা অভিযানৰ অংশ হিচাপে ৰাজহুৱা খণ্ডৰ বেংক ব্যক্তিগতকৰণৰ কথা ঘোষণা কৰিছিল । আই.ডি.বি.আই. বেংকৰ বাহিৰে চৰকাৰে ২০২১-২২ বৰ্ষত দুটাকৈ ৰাজহুৱা খণ্ডৰ বেংক আৰু এটা সাধাৰণ বীমা কোম্পানীৰ ব্যক্তিগতকৰণৰ প্ৰস্তাৱ দিছিল । যাৰ বাবে ৯টাকৈ বেংক ইউনিয়নৰ মূখ্য সংস্থা ইউনাইটেড ফ'ৰাম অ'ৰ বেংক ইউনিয়ন (ইউএফবিইউ)য়ে এই সিদ্ধান্তৰ বিৰোধিতাৰে চৰকাৰৰ বিৰুদ্ধে ১৫ আৰু ১৬ মাৰ্চ অৰ্থাত্ আগন্তুক সোমবাৰ আৰু মঙলবাৰে দেশজুৰি বেংক কৰ্মচাৰীৰ ধৰ্মঘটৰ আহ্বান জনাইছে ।\nযিহেতু ১৫ আৰু ১৬ মাৰ্চৰ ধৰ্মঘটৰ পূৰ্বে দ্বিতীয় শনিবাৰ আৰু দেওবাৰ উপলক্ষে ১৩ আৰু ১৪ মাৰ্চত বেংক বন্ধ থাকিব। তেনেস্থলত আগন্তুক চাৰিটা দিন ধৰি বেংক সেৱা প্ৰভাৱিত হোৱাৰ সম্ভাৱনা আছে । অৱশ্যে এই চাৰি দিনত এটিএম সেৱা কাৰ্যকৰী হৈ থকা সম্ভাৱনা আছে।\nচেক ক্লিয়াৰেন্স, নতুন একাউণ্ট খোলাৰ লগতে ডিমাণ্ড ড্ৰাফ্ট জাৰি কৰা আৰু ঋণ প্ৰক্ৰিয়া আদি সেৱাসমূহ ১৭ মাৰ্চলৈকে প্ৰভাৱিত হোৱাৰ সম্ভাৱনা আছে । ভাৰতীয় ষ্টেট বেংকে এই সম্পৰ্কত জনায় যে বেংকে সকলো শাখা আৰু কাৰ্যালয়ত স্বাভাৱিক কাৰ্যকলাপৰ ব্যৱস্থা কৰিছে, কিন্তু ধর্মঘটৰ বাবে কামকাজ প্ৰভাৱিত হ'ব পাৰে ।\nধৰ্মঘটৰ এই সময়চোৱাত নতুন প্ৰজন্মৰ ব্যক্তিগতখণ্ডৰ বেংক যেনে এইচডিএফচি বেংক, আইচিআইচিআই বেংক, কোটাক মহিন্দ্ৰা বেংক, এক্সিছ বেংক আৰু ইণ্ডুচইণ্ড বেংকৰ সেৱাসমূহে স্বাভাৱিকভাৱে কাম কৰিব বুলি আশা কৰা হৈছে। অৱশ্যে, তেওঁলোক বেংকিং সেৱাৰ প্ৰায় এক তৃতীয়াংশহে মাথো।\nঅন্যহাতে অতিৰিক্ত মুখ্য শ্ৰমিক আয়ুক্ত এচ চি যোশীয়ে ৪, ৯ আৰু ১০ মাৰ্চত চৰকাৰ আৰু ইউনিয়নৰ মাজত এক বৈঠক অনুষ্ঠিত কৰাৰ কথা উল্লেখ কৰে সদৌ ভাৰত বেংক কৰ্মচাৰী সংস্থা চমুকৈ AIBEAএ । লগতে সংস্থাটোৰ বিষয়ববীয়াই কয়, "চৰকাৰে বেংক ব্যক্তিগতকৰণ কৰাৰ সিদ্ধান্ত পুনৰ বিবেচনা কৰিবলৈ সন্মত হ'লে আমি ধৰ্মঘট সম্পৰ্কত চিন্তাচৰ্চা কৰিম বুলি ইউনিয়নৰ তৰফৰ পৰা প্ৰস্তাৱ দিছো। যদিও বিত্ত মন্ত্ৰালয়ৰ প্ৰতিনিধিয়ে এনে কোনো প্ৰতিশ্ৰুতি দিব পৰা নাছিল । যাৰ বাবে সেই বৈঠকৰ কোনো ইতিবাচক ফলাফল পোৱা যোৱা নাই | গতিকে ১৫ আৰু ১৬ মাৰ্চত নিৰন্তৰ দুটা দিনৰ বাবে ধৰ্মঘটৰ সৈতে আগবাঢ়ি যোৱাৰ সিদ্ধান্ত লোৱা হৈছে।"\nFirst published: March 12, 2021, 16:22 IST\nBank StrikeIndian BankPrivatizationPublic Bankবেংকৰ ধৰ্মঘটব্যক্তিগতকৰণভাৰতীয় বেংক


ৰেথ অফ দ্য টাইটানছ - অসমীয়া ৱিকিপিডিয়া\nথিয়েট্ৰিকেল ৰিলিজ প'ষ্টাৰ\nডেভিদ লেছলি জনছন\nপলি ক'হেন জনছন\nথাণ্ডাৰ ৰ'ড ফিল্মছ\nফিউৰিয়া ডি টাইটানিছ II এ.আই.ই.\n২৮ মাৰ্চ ২০১২\nৰেথ অফ দ্য টাইটানছ ২০১২ চনৰ এখন আমেৰিকান-স্পেনিছ ফেণ্টাছী চলচ্চিত্ৰ আৰু ই ২০১০ চনৰ চলচ্চিত্ৰ ক্লেশ্ব অফ দ্য টাইটানছৰ ছিকুৱেল। ছবিখনত ছেম ৱৰ্ডিংটন, ৰজেমাণ্ড পাইক, বিল নায়ি, এডগাৰ ৰেমিৰেজ, টবি কেবেল, ডেনৈ হাষ্টন, ৰালফ ফিয়েনছ আৰু লায়াম নিছনে তাৰকা হিচাপে অভিনয় কৰিছে। ডেন মেজিউ আৰু ডেভিদ লেছলি জনছনে চিত্ৰনাট্য ৰচনা কৰা ছবিখন পৰিচালনা কৰিছে জনাথন লায়েবেছমেনে। ৰেথ অফ দ্য টাইটানছৰ কাহিনীভাগ প্ৰথমখন ছবিৰ ঘটনাৱলীৰ এটা দশকৰ পিছত সংঘটিত হৈছে য'ত দেৱতাসকলে আৱদ্ধ কৰি ৰখা টাইটানসকলৰ ওপৰত নিয়ন্ত্ৰণ হেৰুৱায় আৰু পিতৃ জিউচক ৰক্ষা কৰাৰ লগতে টাইটানসকলক পৰাভূত কৰি মানৱ জাতিক ৰক্ষা কৰিবলৈ পাৰ্ছিয়াছক আহ্বান কৰা হয়।\n২০১০ চনৰ মাৰ্চত ক্লেশ্ব অফ দ্য টাইটানছৰ মুক্তিৰ লগে লগে এখন ছিকুৱেল সম্পৰ্কে কথা-বতৰা আৰম্ভ হয়। ২০১০ চনৰ জুনত ডেন মেজিউ আৰু ডেভিদ লেছলি জনছনক মাতি অনা হয় আৰু আগষ্টত পৰিচালক জনাথন লায়বেছমেনক সমিতিলৈ অনা হয়। ২০১১ চনৰ মাৰ্চত লণ্ডনত ছবিখনৰ মুখ্য আলোকচিত্ৰগ্ৰহণ আৰম্ভ হয়। ২০১২ চনৰ ৩০ মাৰ্চত ছবিখনে দ্বিবিমীয় আৰু ত্ৰিবিমীয় ৰূপত আমেৰিকা যুক্তৰাষ্ট্ৰত মুক্তিলাভ কৰে। সাধাৰণভাৱে সমালোচকৰ নেতিবাচক সঁহাৰি পালেও ছবিখনে বিশ্বজুৰি মুঠ $৩০২ উপাৰ্জন কৰে।\n4.3 হোম মিডিয়া\nজিউচৰ এজন পুত্ৰ পাৰ্ছিয়াছ তেওঁৰ কণমানি পুত্ৰ হিলিয়াছৰ সৈতে এজন মাছমৰীয়া হিচাপে বাস কৰে। জিউচে পাৰ্ছিয়াছৰ ওচৰলৈ আহি সহায় বিচাৰি কয় যে টাৰ্টেৰাছৰ দেৱালসমূহ ভাগিবলৈ ধৰিছে আৰু বন্দী টাইটান ক্ৰনছ অতি সোনকালেই মুকলি হৈ যাব। পাৰ্ছিয়াছে নিজৰ পৰিয়ালৰ সুৰক্ষাৰ প্ৰতি গুৰুত্ব দি এই বিষয়ৰ মাজত সোমাবলৈ অস্বীকাৰ কৰে।\nজিউচে টাৰ্টেৰাছত তেওঁৰ ভাতৃদ্বয় হেডিছ আৰু প'ছেইডন তথা পুত্ৰ এৰিছক লগ কৰে। তেওঁ হেডিছক টাৰ্টেৰাছৰ দেৱালসমূহ পুনৰ্নিৰ্মাণ কৰিবলৈ হেডিছৰ সহায় বিচাৰে, কিন্তু হেডিছে প্ৰস্তাৱটো প্ৰত্যাখ্যান কৰি তেওঁৰ ভাতৃদ্বয়ক আক্ৰমণ কৰে। এৰিছে জিউচক বিশ্বাসঘাটকতা কৰি তেওঁক বন্দী কৰে আৰু তেওঁৰ বজ্ৰবাণ হস্তগত কৰে। হেডিছ আৰু এৰিছে ক্ৰনছৰ সৈতে এক চুক্তি কৰিবলৈ পৰিকল্পনা কৰে: বাকী থকা অমৰসকলৰ বিনিময়ত, তেওঁলোকে জিউচৰ দৈৱিক শক্তি শুহি তাৰে ক্ৰনছক পুনৰাই উজ্জীৱিত কৰি তুলিব। কথামতে কাম কৰাত টাৰ্টেৰাছৰ দেৱাল ভাগি পৰে আৰু দৈত্যসমূহ মুকলি হৈ পৃথিৱী পায়।\nআঘাতপ্ৰাপ্ত প'ছেইডনে পলাই আহি পাৰ্ছিয়াছক পৰিস্থিতিৰি বিষয়ে অৱগত কৰে আৰু তেওঁক প'ছেইডনৰ পুত্ৰ এজেনৰক লগ কৰিবলৈ কয় যি পাৰ্চিয়াছক হেফিষ্টাছৰ কাষলৈ লৈ যাব যি টাৰ্টেৰাছলৈ যোৱা পথটো জানে। প'ছেইডনে নিজৰ ত্ৰিশূলডাল পাৰ্ছিয়াছক দিয়ে আৰু দৈৱিক মৃত্যুক সাৱটি লয়। পাৰ্ছিয়াছ, এণ্ড্ৰমেডা আৰু এজেনৰ হেফিষ্টাছক বিচাৰি ওলায়। এজেনৰে ব্যাখ্যা কৰে যে হেফেষ্টাছে জিউচ, হেডিছ আৰু প'ছেইডনে ধাৰণ কৰা ক্ৰমে বজ্ৰবাণ, যাঠী (pitchfork) আৰু ত্ৰিশূল নিৰ্মাণ কৰিছিল আৰু তিনিওডাল অস্ত্ৰ মিলি ট্ৰায়ামৰ যাঠীডাল গঠন কৰে, কেৱল এই অস্ত্ৰৰেহে ক্ৰনছক পৰাভূত কৰিব পাৰি। অভিযাত্ৰীসকলে হেফিষ্টাছক লগ পায় আৰু টাৰ্টেৰাছৰ প্ৰৱেশপথ লেবিৰিন্থ পায়গৈ, য'ত পাৰ্ছিয়াছ, এণ্ড্ৰমেডা আৰু এজেনৰক সুৰক্ষিত ৰূপত সোমাবলৈ দিয়াৰ স্বাৰ্থত আক্ৰমণকাৰী এৰিছৰ হাতত হেফিষ্টাছে আত্মবলিদান দিয়ে।\nইয়াৰ পিছত তেওঁলোক টাৰ্টেৰাছত প্ৰৱেশ কৰে। ইতিমধ্যে জিউচৰ প্ৰায়খিনি শক্তি শুহি ক্ৰনছ জাগি উঠে। জিউচে হেডিছক পাতালপুৰীলৈ পথোৱাৰ বাবে তেওঁৰ ওচৰত দোষ স্বীকাৰ কৰে আৰু তেওঁৰ পৰা ক্ষমা প্ৰাৰ্থনা কৰে আৰু কয় যে তেওঁ হেডিছক তেওঁৰ কৰ্মৰ বাবে ক্ষমা কৰি দিছে। হেডিছে জিউচক সহায় কৰি ক্ৰনছৰ গতি ৰূদ্ধ কৰিবলৈ সিদ্ধান্ত লয়, কিন্তু ইয়াৰ বিপৰীতে এৰিছে তেতিয়াও ক্ৰনছৰ উত্থান বিচাৰে। পাৰ্ছিয়াছ উপস্থিত হৈ জিউচক মুকলি কৰে। এৰিছে জিউচক আহত কৰে যদিও তেওঁ পাৰ্ছিয়াছৰ সৈতে টাৰ্টেৰাছৰপৰা পলায়ন কৰে।\nএৰিছৰপৰা বজ্ৰবাণ আহৰণ কৰি ক্ৰনছক পৰাস্ত কৰিবৰ বাবে পাৰ্ছিয়াছে ইচ্ছাকৃতভাৱে এৰিছক দ্বন্দ্ব্বযুদ্ধলৈ আমন্ত্ৰণ জনায়। চতুৰতাৰে এৰিছক বধ কৰি তেওঁ বজ্ৰবাণ হস্তগত কৰে আৰু তিনিওডাল দৈৱ অস্ত্ৰ একগোট কৰি ট্ৰায়ামৰ যাঠীলৈ পৰিৱৰ্তিত কৰে। আনফালে এণ্ড্ৰমেডাৰ সৈন্যক দৈত্যসমূহে পৰাভূত কৰিবলৈ ধৰে, কিন্তু হেডিছে নিজৰ শক্তিৰে নিজে দুৰ্বল হৈ পৰা এক প্ৰক্ৰিয়াৰে জিউচক সুস্থ কৰি তোলে আৰু দুয়ো একেলগে দৈত্যসমূহক পৰাস্ত কৰে। ক্ৰনছ পূৰ্ণ ৰূপত উজ্জীৱিত হৈ এণ্ড্ৰমেডাৰ সৈন্যক আক্ৰমণ কৰে। জিউচ বেয়াকৈ আহত হয় আৰু পাৰ্ছিয়াছে ক্ৰনছক বধ কৰে।\nসেই আঘাততে জিউচৰ মৃত্যু হয়। হেডিছে পাৰ্ছিয়াছক কয় যে তেওঁ এতিয়া শক্তিহীন আৰু ইয়াকে কৈ প্ৰস্থান কৰে। হিলিয়াছে তেওঁৰ পিতৃক কয় যে তেওঁ নিজৰ মাছমৰীয়া জীৱনলৈ উলটি যাব। পাৰ্ছিয়াছে হিলিয়াছক কয় যে সি তেওঁৰ পুত্ৰ হিচাপে আৰু জিউচৰ নাতি হিচাপে গৌৰৱ কৰা উচিত আৰু তাকে কৈ তেওঁ হিলিয়াছৰ হাতত নিজৰ তৰোৱালখন তুলি দিয়ে।\nজিউচৰ পুত্ৰ অৰ্ধদেৱতা পাৰ্ছিয়াছৰ ভূমিকাত ছেম ৱৰ্ডিংটন\nৰাণী এণ্ড্ৰমেডাৰ ভূমিকাত ৰজেমাণ্ড পাইক। পাইকে এলেক্সা ডাভালছৰ ঠাইত চৰিত্ৰটো ৰূপায়ণ কৰে।\nহেফেষ্টাছৰ ভূমিকাত বিল নায়ি\nৰণদেৱতা এৰিছৰ ভূমিকাত এডগাৰ ৰেমিৰেজ\nএজেনৰৰ ভূমিকাত টবি কেবেল\nপ'ছেইডনৰ ভূমিকাত ডেনী হাষ্টন\nহেডিছৰ ভূমিকাত ৰালফ ফিয়েনছ\nজিউচৰ ভূমিকাত লায়াম নিছন\nইয়াৰোপৰি জন বেলে হিলিয়াছ, লিলি জেমছে ক'ৰিণা, ফ্ৰেডি ড্ৰেবলে এপ'ল' আৰু কেথৰিণ কাৰ্পেণ্টাৰ এথেনাৰ চৰিত্ৰ ৰূপায়ণ কৰে।\n২০১০ চনৰ মাৰ্চৰ আৰম্ভণিতে ক্লেশ্ব অফ দ্য টাইটানছৰ এক ছিকুৱেল নিৰ্মাণৰ কথা-বাৰ্তা চলে। ছবিখনৰ 'ৱ'ৰ্ল্ড প্ৰিমিয়াৰ'ত প্ৰথম ছবিখনত এৰিছৰ চৰিত্ৰ ৰূপায়ণ কৰা তামেৰ হাছানে কয়, "তেওঁলোকে এইখন ভালে ভালে হৈ যোৱাটো বিচাৰিছিল যাতে তেওঁলোকে ছিকুৱেলৰ দিশে আগবাঢ়িব পাৰে...। " ২০১০ চনৰ এপ্ৰিলত বাতৰি ওলায় যে দ্বিতীয় খণ্ডটো লুইচ লেটেৰিয়াৰে পৰিচালনা নকৰে, কিন্তু কাৰ্যবাহী প্ৰযোজক হিচাপে থাকিব। বাতাৰিটোত ইয়াকো কোৱা হয় যে ছেম ৱৰ্ডিংটনো ইয়াত আছে আৰু গ্ৰেগ বাৰ্লেণ্টিয়ে কাহিনীটো ৰচনা কৰিব।\n২০১০ চনৰ জুনত ৱাৰ্ণাৰ ব্ৰাদাৰ্ছে ডেভিদ লেছলি জনছন আৰু ডেন মেজিউক চিত্ৰনাট্য ৰচনা কৰিবলৈ আমন্ত্ৰণ জনায়। বাছিল ইৱানিকে পৰিচালক হিচাপে প্ৰত্যাৱৰ্তন কৰে আৰু ত্ৰিবিমীয় ৰূপলৈ সলনি কৰাতকৈ ইয়াক ত্ৰিবিমীয় ৰূপতে নিৰ্মাণ কৰিবলৈ সিদ্ধান্ত লোৱা হয়। ২০১০ চনৰ আগষ্টত দ্য হলিউদ ৰিপৰ্টাৰে বাতৰি প্ৰকাশ কৰে যে জনাথন লায়েবেছমেনে ছবিখন পৰিচালনাৰ চুক্তিত হস্তাক্ষৰ কৰিছে।\n২০১০ চনৰ ছেপ্টেম্বৰত পৰিচালক জনাথন লায়েবেছমেনে নিশ্চিতি প্ৰদান কৰে যে ছেম ৱৰ্ডিংটন, জেমা আৰ্টাৰটন, ৰালফ ফিয়েনছ আৰু লায়াম নিছনে প্ৰত্যৱৰ্তন কৰিব। অৱশ্যে আৰ্টাৰটনে অজ্ঞাত কাৰণত তেওঁৰ চৰিত্ৰটোত পুনৰভিনয় নকৰিলে। একে বছৰৰ ডিচেম্বৰত নিছনে জানিবলৈ দিয়ে যে ছবিখনৰ নাম ৰেথ অফ দ্য টাইটানছ ৰখা হ'ব আৰু মাৰ্চত ইয়াৰ চিত্ৰগ্ৰহণ আৰম্ভ হ'ব বুলি আশা কৰা হৈছে।\n২০১১ চনৰ জানুৱাৰীত বাতৰি ওলায় যে এডগাৰ ৰেমিৰেজ আৰু টবি কেবেলে এৰিছ আৰু এজেনৰৰ ভূমিকাত অৱতীৰ্ণ হ'ব। লগতে এয়াও বাতৰি ওলায় যে বিল নায়িক হেফেষ্টাছক ৰূপায়ণ কৰিবলৈ অনা হৈছে। ইয়াৰোপৰি সময় নিমিলাৰ বাবে প্ৰথম ছবিখনৰ এলেক্সা ডাবালছে এৰি যোৱা এণ্ড্ৰমেডাৰ ভূমিকাৰ বাবে লোৱা 'স্ক্ৰীণ টেষ্ট'ত হেইলি আটৱেলক বাছনি কৰি ৰখা হয়।\n২০১১ চনৰ ফেব্ৰুৱাৰীত বাতৰি প্ৰকাশ হয় যে এই চৰিত্ৰটোৰ বাবে ৰজেমাণ্ড পাইক প্ৰায় চুক্তিবদ্ধ হৈছে। ফেব্ৰুৱাৰীতে লায়েবেছমেনে ঘোষণা কৰে যে ছবিখন ত্ৰিবিমীয় হিচাপে নিৰ্মাণ কৰাৰ পৰিৱৰ্তে ত্ৰিবিমীয় ৰূপলৈ পৰিৱৰ্তিতহে কৰা হ'ব।\n২০১১ চনৰ ২৩ মাৰ্চত চলচ্চিত্ৰখনৰ প্ৰধান আলোকচিত্ৰগ্ৰহণ আৰম্ভ হয়। লণ্ডনৰ বাহিৰৰ ষ্টুডিঅ', দক্ষিণ ৱেলছ, কেনেৰি দ্বীপপুঞ্জ আদিত ছবিখনৰ চিত্ৰগ্ৰহণ আৰম্ভ হয়।\n২০১২ চনৰ ২৬ মাৰ্চত নিউয়ৰ্কৰ এএমচি লিংকন স্কোৱাৰ থিয়েটাৰত ৰেথ অফ দ্য টাইটানছৰ প্ৰিমিয়াৰ সম্পন্ন হয়।\nৰেথ অফ দ্য টাইটানছে সাধাৰণভাৱে চলচ্চিত্ৰ সমালোচকসকলৰ নেতিবাচক সঁহাৰি লাভ কৰে। ৩২ জন সমালোচকৰ সঁহাৰিৰ ওপৰত ভিত্তি কৰি মেটাক্ৰিটিকে ছবিখনক ৩৭/১০০ নম্বৰ দিয়ে। ৰ'টেন টমেট'জে ১৬৪টা সমালোচনাৰ ভিত্তিত ইয়াক ৪.৫/১০ অংক দিয়াৰ লগতে ২৬% গ্ৰহণযোগ্য অংক দি মন্তব্য দিয়ে যে ইয়াৰ ত্ৰিবিমীয় এফেক্টসমূহ পূৰ্বৰখনতকৈ উন্নত, কিন্তু বাকী প্ৰায় আটাইবোৰ ক্ষেত্ৰত, ৰেথ অফ দ্য টাইটানছে উন্নতি কৰাত ব্যৰ্থ হৈছে।\n'হলিউদ ৰিপৰ্টাৰে' ইয়াক "এক কঠোৰভাৱে যন্ত্ৰচালিত কাম.." বুলি অভিহিত কৰে। প্ৰথম ছবিখনক তিনিটা তৰা দিয়া ৰ'জাৰ এবাৰ্টে ইয়াক দুটা তৰাহে দিয়ে। লছ এঞ্জেলছ টাইমছৰ মাৰ্ক অ'লছেনে কয়, "জনাথন লায়েবেছমেন পৰিচালিত ছবিখনত কাহিনী কথনৰ জুতি, প্ৰদৰ্শন বা একচনৰ অভাৱ। এয়া এক অমিশ্ৰিত উপাদান, কোনোধৰণৰ শক্তি বা উসাহবিহীন এখন চলচ্চিত্ৰ। "\nঅৱশ্যে ভেৰাইটী, টাইম আদি আলোচনী আৰু এণ্টাৰটেইনমেণ্ট ৱিকলী আদি কাকতে ছবিখনলৈ ইতিবাচক সঁহাৰি জনায়।\n২০১২ চনৰ ৩০ মাৰ্চত ১,৪৯০খন থিয়েটাৰত মাজৰাতি প্ৰদৰ্শনীত $১ মিলিয়ন আৰ্জনেৰে ৰেথ অফ দ্য টাইটানছৰ শুভ উদ্বোধনী ঘটে। দ্য হাংগাৰ গেমছৰ পিছতে, উত্তৰ আমেৰিকাত সপ্তাহটোৰ অন্তত ই আনুমানিক $৩৪.২ মিলিয়ন উপাৰ্জনৰ দিশে আগবাঢ়ে।\nছবিখনে উত্তৰ আমেৰিকাত $৮৩,৬৭০,০৮৩ আৰু আন্তঃৰাষ্ট্ৰীয়ভাৱে $২১৮,৩০০,০০০ আৰ্জনেৰে মুড $৩০১,৯৭০,০৮৩ উপাৰ্জন কৰে। এয়া প্ৰথমখন ছবিৰ মুঠ উপাৰ্জনতকৈ $৪৯৩ মিলিয়ন কম।\nহোম মিডিয়া[সম্পাদনা কৰক]\n২০১২ চনৰ ২৬ জুনত ৰেথ অফ দ্য টাইটানছক ব্লু-ৰে, ত্ৰিবিমীয় ব্লু-ৰে, ডিভিডি আৰু ডিজিটেল ডাউনলোড কৰিব পৰা ৰূপত মুক্তি দিয়া হয়।\n২০১১ চনৰ নৱেম্বৰত ৱাৰ্ণাৰ ব্ৰাদাৰ্ছে ৰেথ অফ দ্য টাইটানছৰ লেখকদ্বয় ডেন মেজিউ আৰু ডেভিদ লেছলি জনছনক তৃতীয় ভাগ এটা লিখিবৰ বাবে আমন্ত্ৰণ কৰি আনে।\n↑ "La colère des Titans - released". AlloCiné. http://www.allocine.fr/film/fichefilm_gen_cfilm=181289.html?nopub=1। আহৰণ কৰা হৈছে: June 13, 2012.\n↑ Simon, Brent (March 28, 2012). "Wrath of the Titans". Screen Daily. http://www.screendaily.com/reviews/the-latest/wrath-of-the-titans/5039858.article। আহৰণ কৰা হৈছে: December 21, 2012. (গ্ৰাহকভুক্তি প্ৰয়োজনীয়)\n↑ Buchanan, Jason. "Wrath of the Titans". Allmovie. http://www.allmovie.com/movie/wrath-of-the-titans-v524599। আহৰণ কৰা হৈছে: December 21, 2012.\n↑ "Javier Navarrete to Score ‘Wrath of the Titans’". Film Music Reporter. http://filmmusicreporter.com/2011/11/21/javier-navarrete-to-score-wrath-of-the-titans/। আহৰণ কৰা হৈছে: 2012-11-07.\n↑ 5.0 5.1 "Wrath of the Titans". Box Office Mojo. http://www.boxofficemojo.com/movies/?id=clashofthetitans2.htm। আহৰণ কৰা হৈছে: June 23, 2012.\n↑ "Rosamund Pike Joins ‘Wrath of the Titans’ as Andromeda". screenrant.com. 2011. http://screenrant.com/wrath-of-the-titans-cast-rosamund-pike-pauly-100738/। আহৰণ কৰা হৈছে: 13 December 2012.\n↑ 7.0 7.1 "Production Underway for Clash ofthe Titans 2". ComingSoon.net. 23 March 2011. http://www.comingsoon.net/news/movienews.php?id=75488। আহৰণ কৰা হৈছে: 16 April 2013.\n↑ Sharp, Craig (2010-03-29). "FilmShaft Exclusive! The Stars Align For Clash Of The Titans World Premiere With The SEQUEL Waiting In The Wings". FilmShaft. http://www.filmshaft.com/exclusive-the-stars-align-for-clash-of-the-titans-world-premiere-with-the-sequel-waiting-in-the-wings/। আহৰণ কৰা হৈছে: 2011-03-23.\n↑ Flemming, Mike (2010-04-27). "Sequels For 'Clash Of The Titans' And 'Journey To The Center Of The Earth'". Deadline.com. http://www.deadline.com/2010/04/creative-lineup-shuffles-loom-for-clash-of-the-titans-and-journey-to-the-center-of-the-earth-sequels/। আহৰণ কৰা হৈছে: 2011-03-23.\n↑ McNary, Dave (2010-06-11). "'Clash of the Titans' sequel in the works". Variety. http://www.variety.com/article/VR1118020534?refCatId=13। আহৰণ কৰা হৈছে: 2011-03-23.\n↑ "Liebesman Confirmed for Clash of the Titans 2". ComingSoon.net. CraveOnline. 2010-08-31. http://www.comingsoon.net/news/movienews.php?id=69406। আহৰণ কৰা হৈছে: 2011-03-23.\n↑ ""Clash of the Titans 2" to Bring Back Ralph Fiennes and Liam Neeson". WorstPreviews. 2010-09-11. http://www.worstpreviews.com/headline.php?id=18953। আহৰণ কৰা হৈছে: 2012-04-24.\n↑ Douglas, Edward (2010-09-10). "Clash of the Titans2and Expendables2Updates". ComingSoon.net. CraveOnline. http://www.comingsoon.net/news/movienews.php?id=69713। আহৰণ কৰা হৈছে: 2011-03-23.\n↑ "Neeson looks forward to Titans 2". The Belfast Telegraph. Independent News & Media. 2010-12-07. http://www.belfasttelegraph.co.uk/entertainment/film-tv/news/neeson-looks-forward-to-titans-2-15023873.html। আহৰণ কৰা হৈছে: 2011-03-24.\n↑ Sneider, Jeff (2011-01-07). "Exclusive: Ramirez, Kebbell to Join 'Titans' Sequel; Atwell Testing". The Wrap. http://www.thewrap.com/deal-central/column-post/exclusive-ramirez-kebbell-join-titans-sequel-atwell-testing-23713। আহৰণ কৰা হৈছে: 2011-03-23.\n↑ Flemming, Mike (2011-02-08). "Rosamund Pike To Play Andromeda In 'Clash Of The Titans 2'". Deadline.com. http://www.deadline.com/2011/02/rosamunde-pike-to-play-andromeda-in-clash-of-the-titans-2/। আহৰণ কৰা হৈছে: 2011-03-23.\n↑ ""Wrath Of The Titans" New York Premiere - Arrivals". Zimbo. http://www.zimbio.com/pictures/us96KQiv3ZY/Wrath+Titans+New+York+Premiere+Arrivals। আহৰণ কৰা হৈছে: 2011-03-28.\n↑ 18.0 18.1 "Wrath of the Titans". Metacritic. CBS Interactive. http://www.metacritic.com/movie/clash-of-the-titans-2। আহৰণ কৰা হৈছে: 2012-04-02.\n↑ "Wrath of the Titans (2012)". Rotten Tomatoes. Flixster. http://www.rottentomatoes.com/m/clash_of_the_titans_2/। আহৰণ কৰা হৈছে: May 24, 2012.\n↑ McCarthy, Todd (2012-03-12). "Wrath of the Titans: Film Review". The Hollywood Reporter. Archived from the original on 2012-03-28. http://www.webcitation.org/66VYXkyYp। আহৰণ কৰা হৈছে: 2012-03-28.\n↑ Ebert, Roger (2012-03-28). "Wrath of the Titans". Chicago Sun-Times. Archived from the original on 2012-03-29. http://www.webcitation.org/66WuoEIqf। আহৰণ কৰা হৈছে: 2012-03-29.\n↑ Olsen, Mark (2012-03-12). "Movie review: The gods aren't kind to 'Wrath of the Titans'". Los Angeles Times. http://www.latimes.com/entertainment/news/movies/la-et-wrath-of-the-titans-20120330-1,0,7339905.story। আহৰণ কৰা হৈছে: 2012-03-30.\n↑ Corliss, Richard (2012-03-29). "Wrath of the Titans: The God-Fathers, Part II". Time. http://entertainment.time.com/2012/03/29/wrath-of-the-titans-the-god-fathers-part-ii/2। আহৰণ কৰা হৈছে: 2012-03-30.\n↑ Barker, Andrew (2012-03-12). "Wrath of the Titans". Variety. Archived from the original on 2012-03-28. http://www.webcitation.org/66VYSK9Y6। আহৰণ কৰা হৈছে: 2012-03-28.\n↑ Gleiberman, Owen (2012-03-29). "Wrath of the Titans: The God-Fathers, Part II". Entertainment Weekly. http://www.ew.com/ew/article/0,,20483133_20569838,00.html। আহৰণ কৰা হৈছে: 2012-03-30.\n↑ Finke, Nikki (2012-03-30). "‘Wrath Of The Titans’ Opens To $1M Midnights". Deadline.com. http://www.deadline.com/2012/03/wrath-of-the-titans-opens-to-1m-midnights/। আহৰণ কৰা হৈছে: 2012-03-30.\n↑ Subers, Ray (2012-04-01). "Weekend Report: 'Wrath,' 'Mirror' No Match for 'Hunger Games'". Box Office Mojo. http://boxofficemojo.com/news/?id=3406&p=.htm। আহৰণ কৰা হৈছে: 2012-04-02.\n↑ Shaffer, R.L. (May 15, 2012). "Wrath of the Titans to Conquer BD, DVD". IGN. http://bluray.ign.com/articles/122/1224676p1.html। আহৰণ কৰা হৈছে: May 31, 2012.\nৰেথ অফ দ্য টাইটানছ সম্পৰ্কে ইণ্টাৰনেট মুভি ডাটাবেছত থকা তথ্য।\nৰেথ অফ দ্য টাইটানছ Rotten Tomatoes ৱেবছাইটত।\nৰেথ অফ দ্য টাইটানছ Box Office Mojo’ত;\n"https://as.wikipedia.org/w/index.php?title=ৰেথ_অফ_দ্য_টাইটানছ&oldid=237344"ৰ পৰা অনা হৈছে


Amar Kotha Teolokar Kotha আমাৰ কথা তেওঁলোকৰ কথা প্ৰদ্যুৎ কুমাৰ ডেকা প্ৰকাশক : আৰ্ক লাইটছ (OTHERS) - SCIENTIA BOOK SHOP\nView cart “ANURADHAR DESH BY: P. K. DEV CHOUDHURY অনুৰাধাৰ দেশ : ফণীন্দ্ৰ কুমাৰ দেৱচৌধুৰী অসমীয়া উপন্যাসৰ বিক্ৰীৰ অভিলেখ সৃষ্টিকাৰী [ অসম সাহিত্য সভাৰ ১৯৯৩ চনৰ বিষ্ণুৰাভা বঁটাপ্ৰাপ্ত ] (OTHERS)” has been added to your cart.\nAmar Kotha Teolokar Kotha আমাৰ কথা তেওঁলোকৰ কথা প্ৰদ্যুৎ কুমাৰ ডেকা প্ৰকাশক : আৰ্ক লাইটছ (OTHERS)\nআমাৰ কথা তেওঁলোকৰ কথা\nপ্ৰকাশক : আৰ্ক লাইটছ\nRegular Price Rs. 50 Sale Price Rs. 45\nTag: Amar Kotha Teolokar Kotha\nAmar Kotha Teolokar Kotha : A Collection of articles and essays on Indian & World Cinema written by Prodyut Kumar Deka and published by Arclights\nCinema Sowar Ananda চিনেমা চোৱাৰ আনন্দ প্ৰদ্যুৎ কুমাৰ ডেকা প্ৰকাশক : আৰ্ক লাইটছ (OTHERS) Amar Bastra Amar Saj আমাৰ বস্ত্ৰ আমাৰ সাজ : মৃণাল চন্দ্ৰ কলিতা (বস্ত্ৰ প্ৰযুক্তিবিদ) প্ৰকাশক : ৰেখা প্ৰকাশন Biswa Chalachitra (World Cinema) বিশ্ব চলচ্চিত্ৰ পবিত্ৰ কুমাৰ ডেকা প্ৰকাশক : অসম প্ৰকাশন পৰিষদ Amar Bishnu Rabha Aru Rabhar Janapriya Geet আমাৰ বিষ্ণু ৰাভা আৰু ৰাভাৰ জনপ্ৰিয় গান : যাদৱসেন ডেকা (BANALATA) Amar Padmanath আমাৰ পদ্মনাথ : দীপক কুমাৰ শৰ্মা (BANALATA) Bhupen Hazarika : Gotir Pora Amar Protinidhiloi ভূপেন হাজৰিকাৰ ‘গতি’ৰ পৰা ‘আমাৰ প্ৰতিনিধি’লৈ সংকলন আৰু সম্পাদনা : ড° পৰমানন্দ মজুমদাৰ প্ৰকাশক : অসম প্ৰকাশন পৰিষদ Banshak Aru Amar Swastha বনশাক আৰু আমাৰ স্বাস্থ্য অন্নজ্যোতি গগৈ প্ৰকাশক : অসম প্ৰকাশন পৰিষদ Amar Shangshad আমাৰ সংসদ : সুভাষ চি. কাশ্যপ অনুবাদ : অজিত কুমাৰ শৰ্মা Hridoy-Kotha হৃদয়-কথা (আত্মজীৱনীমূলক উপন্যাস) ফণীন্দ্ৰ কুমাৰ দেৱ চৌধুৰী প্ৰকাশক : বনলতা Sahityar Swarup সাহিত্যৰ স্বৰূপ সংকলক আৰু সম্পাদনা : কৰবী ডেকা হাজৰিকা প্ৰকাশক : সাহিত্য অকাদেমি Amar Drishtit Chindesh আমাৰ দৃষ্টিত চীনদেশ : ডাঃ জীৱন দত্ত বৰুৱা & মঞ্জু দত্ত বৰুৱা প্ৰকাশক : পূৰ্বাঞ্চল প্ৰকাশ Shivor Kotha Shivor Byatha শিৱৰ কথা শিৱৰ ব্যথা : কিশোৰ কুমাৰ দাস প্ৰকাশক : দ্য আনছাউণ্ড মাইণ্ড ( Others ) Amar Madhavdeb আমাৰ মাধৱদেৱ : পাৰ্থপ্ৰতিম শৰ্মা (BANALATA) Amar Sankardeb আমাৰ শংকৰদেৱ : পাৰ্থপ্ৰতীম শৰ্মা (BANALATA) Amar Rupkonwar Jyotiprasad আমাৰ ৰূপকোঁৱৰ জ্যোতি প্ৰসাদ : এম.আব্দুল মজিদ খান (BANALATA) Amar Anandoram Barua আমাৰ আনন্দ ৰাম বৰুৱা : এম.আব্দুল মজিদ বান (BANALATA) THE AHOMS BY: ARUP KUMAR DUTTA আহোম মূল ইংৰাজী : অৰূপ কুমাৰ দত্ত ভাঙনি : পৰাগ কুমাৰ ডেকা প্ৰকাশক : অৰ্কিড ( Other’s) Oi Radha ঐ ৰাধা : অশোক কুমাৰ নাথ প্ৰকাশক : আলিবাট Amar Neyaipalika আমাৰ ন্যায়পালিকা : বি. আৰ. আগৰৱালা অনুবাদ : গৌৰীশংকৰ ভট্টাচাৰ্য AMAR THOLUA BYANJON আমাৰ থলুৱা ব্যঞ্জন : জ্যোতি দাস (BANPHOOL) Sorbasukla Mahasweta সৰ্বশুক্লা মহাশ্বেতা : ড° নমিতা ডেকা প্ৰকাশক : চন্দ্ৰ প্ৰকাশ\nহৃদয়ে যেতিয়া কান্দে মিনাৰা হুছ...\nASAMIYA SAHITYAR BURANJI ( PAR...


Assamese : চোৱা পীতাম্বৰ শ্যামবৰণ মেঘ উৰে (Chowa Peetambar Shyambaran Megh Ure)\nচোৱা পীতাম্বৰ শ্যামবৰণ মেঘ উৰে (Chowa Peetambar Shyambaran Megh Ure)\nPrice of print book:₹ 240\nAuthor জীৱন নৰহ (Jeevan Narah)\nBook Code AB04\nঅসমৰ জনজাতীয় লোকসকলৰ দ্বি-সাংস্কৃতিক স্থিতি; বৈষ্ণৱ সংস্কৃতি আৰু স্বকীয় জনজাতীয় সংস্কৃতি উভয়ৰ উপস্হিতিত গঢ় লোৱা দ্বৈত চেতনাৰ পৰিমণ্ডলক বিষয়বস্তু হিচাপে লৈ ৰচিত ‘চোৱা পীতাম্বৰ শ্যাম বৰণ মেঘ উৰে’ উপন্যাসখন বহু দিশৰ পৰা একক আৰু অনন্য৷ স্বৰাজোত্তৰ ভাৰতত, অসমৰ আপাততঃ নিস্তৰংগ, পৰম্পৰাগত নীতি-নিয়মেৰে চলি অহা নদীকেন্দ্ৰিক মিচিং গাওঁ এখনৰ জনজাতীয় ৰাইজৰ চিন্তা-চেতনাত ঢৌ তোলা দুটা ঘটনা হ’ল- গেলাবিল নৈৰ ওপৰত দলং নিৰ্মাণৰ জৰিয়তে বৰ্হিজগতৰ সান্নিধ্যৰ বাট মুকলি আৰু নায়ক পীতাম্বৰৰ নামঘৰ সজাৰ সিদ্বান্তৰ জৰিয়তে উত্তৰণ আৰু সমন্বয়মুখী চিন্তা৷ এই দুটা ঘটনাই জনজাতীয় সমাজখনলৈ কঁঢ়িয়াই অনা ব্যক্তি আৰু ব্যক্তিৰ দ্বন্দ, ব্যক্তি আৰু সমাজৰ শংকা আৰু সংঘাত, আৰু আনফালে সমন্বয় আৰু অগ্ৰগতিৰ বাৰ্তাক কেন্দ্ৰ কৰি গ্ৰথিত মৰ্মস্পৰ্শী কাহিনীটো বৰ্ণিত হৈছে জনজাতীয় লোকমনৰ দৃষ্টি আৰু ব্যাপ্তিৰে ৷ উপন্যাসখন এফালৰ পৰা মিচিং ব্যক্তি আৰু সমাজ-সংস্কৃতিৰ জীৱন্ত আলেখ্য, একেসময়তে বৈষ্ণৱ চেতনাৰেও স্নাত আৰু মানুহৰ চিৰন্তন উত্তৰণ-আকাংক্ষা আৰু ত্যাগৰ চানেকিৰে উজ্বল৷\nউপন্যাসৰ আৰম্ভণিতে লেখকে উপন্যাসৰ আধাৰ সত্য ঘটনাৰ ওপৰত নিৰ্ভৰশীল বুলি ইংগিত দিছে। লেখকৰ ভাষাত এইখন এখন অখ্যাত গাঁৱৰ, এজন অখ্যাত মানুহৰ জীৱন বুৰঞ্জী। এই ভাবটোৱে হয়তো লেখকৰ মনক সকলো সময়তে পৰিচালনা কৰি আছে। উপন্যাসখনে পুৰাবৃত্তিৰ চেহেৰা লৈছে। কেৱল গাঁথনিহে উপন্যাসৰ।\n‘চোৱা পীতাম্বৰ শ্যামবৰণ মেঘ উৰে’ এটা দীঘল কবিতা। ইয়াৰ কাহিনীভাগ দ্বন্দ্বহীন। তাকাৰ তথা পীতাম্বৰে সৰুতে মাজুলীৰ সত্ৰীয়া সংস্কৃতিৰ সৌন্দৰ্য আৰু মাধুৰ্যত অভিভূত হৈছিল আৰু মনতে পুহি ৰাখিছিল নিজৰ গাঁৱত তাৰ এটা প্ৰতিৰূপ ৰচনাৰ সপোন। অৱশেষত মিচিং জনগোষ্ঠীৰ একাংশৰ ওপৰত তেওঁৰ প্ৰভাৱৰ বলত তেওঁ গঢ়িলে এটা নামঘৰ। আৰু আৰম্ভ কৰিলে কীৰ্তন ভাগৱত পাঠৰ এটি ধাৰা। সাধাৰণ মিচিং ৰাইজে চন্দ্ৰ-সূৰ্যক আৰাধ্য দেৱতা বুলি মানে আৰু নাম-কীৰ্তনক বিজাতীয় ধৰ্ম বুলি ভাবে। আপং আৰু গাহৰিৰ মঙহৰ জুতি এৰাৰ প্ৰশ্নই নাই। কিন্তু নতুন ধৰ্মৰ গীত-মাত, ৰীতি-নীতি কিছুমানে তেওঁলোকক আকৰ্ষণ নকৰাকৈ নাথাকে। কিন্তু ধৰ্মটোৰ মূল কথাবোৰ তেওঁলোকে নুবুজে। জীৱনৰ শতেক দুখ-যন্ত্ৰণা সত্ত্বেও জীৱনটোক উপভোগ কৰাই তেওঁলোকৰ জীৱন দৰ্শন। প্ৰকৃতি আৰু নিয়তিৰ বিধান তেওঁলোকে তাৰ মাজতে অলংঘনীয় বুলি উপলব্ধি কৰে। কিন্তু নতুন ধৰ্মত আৱেগেৰে ভংগুৰ পাৰ্থিৱ জীৱনৰ ঊৰ্ধ্বলৈ উঠাৰ আহ্বান পাই বিভ্ৰান্ত হয়।\nজনগোষ্ঠীয় জীৱন আৰু পৰম্পৰালৈ অহা পৰিৱৰ্তন, তাতকৈও সামাজিক ধৰ্মীয় বিৱৰ্তনে আনিব ধৰা দ্বন্দ্ব অবিশ্বাস আৰু প্ৰতিৰোধৰ কাহিনীৰে উপন্যাসখন লিখা হৈছে; কিন্তু এই ইতিহাসৰ ই এক বিৱৰণধর্মী ৰচনা হৈ ৰ’ল।\nস্বগৰ্ৰ পৰা লতাৰে বগাই আহি আমাৰ বংশধৰসকল ইয়াত থাকি গ’ল। বংশধৰসকলৰ পৰা ডাল-পাত মেলি, ককা-আজোককাহঁতৰ জন্ম হ’ল। এতিয়া ককা-আজোককাহঁতৰ পাছত আমি আছোঁ, আমাৰ পাছত আন কোনোবা থাকিব। এই পৰম্পৰা নিৰৱধি, এইবোৰ মিছা কথা নহয়। সাধুকথাৰ মাজত সোমাই থকা চিৰযুগমীয়া সঁচা কথা। পানীৰ ওপৰতো দলং হ’ব পাৰে। ই লতাৰে বগাই আহি ভূমিত থিতাপি লোৱাৰ দৰে কেতিয়াও কঠিন নহয়।\n..তাৰ অপৰাধ কি ? তাৰ অপৰাধ হ’ল সি নামঘৰীয়া। ‘বৈচৱ’ ধৰ্মৰ মানুহ। ‘বৈচৱ’ ধৰ্ম কৈৱৰ্ত গাঁৱৰ পৰা মিচিং গাঁৱলৈ অনাত তাৰো অভিসন্ধি আছে বুলি গুংগাঙহঁতে ভাবে। এতিয়া ধ্ৰুৱ দাসহঁতৰ কাৰণেই মিচিং গাঁৱত থাপনা পাতি নামঘৰ এটা হ’বলৈ লৈছে। সিহঁতে মানুহটোক কেইবাদিনো পীতাম্বৰৰ ঘৰত বিভিন্ন সময়ত দেখিছে। নন্দেশ্বৰৰ লগতো সমিলমিল দেখিছে। গতিকে উৰহৰ খং ভগা ঢাৰিত জৰাৰ বাদে সিহঁতৰ উপায় কি ? মিকচিৰ অপমান পাই গুচি যোৱাৰ পাছতেই গুংগাঙহঁতৰ লগত মানুহটোৰ ভেটাভেটি হয়। তাতেই ধ্ৰুৱ দাসক মনৰ জোখাৰে শোধ পূৰাই বীৰত্বৰ চানেকি ৰাখি সিহঁতকেইটা তাৰ পৰা আঁতৰি গ’ল। কথাটো জানি মিকচিয়ে গুংগাঙক সাত গোষ্ঠী উধাৰি গালি পাৰিলে। শাও দিলে। চিঞৰি চিঞৰি বহুত সময় বকি থাকিল৷


ASD 202: 8TH MAY 2013 - অসমীয়াৰ সুখ-দুখ\nHome Unlabelled ASD 202: 8TH MAY 2013\nxukhdukh.com May 08, 2013\nপ্ৰথম বছৰঃ ২০২তম সংখ্যাঃ ৮ মে ২০১৩\nমহান লেখকৰ ৰচনা সম্ভাৰ আপুনি ডাউনলোড কৰিলেনে?\nঅসমীয়া সুখ-দুখৰ নিৰ্বাচিত ই-কিতাপ পৃষ্ঠাৰ পৰা?\n১. বাৰ্ষিক পৰিকল্পনা শিতানত পৰিকল্পনা আয়োগে অসমৰ বাবে মুকলি কৰিব ১২৫০০কোটি টকাঃ বিগত বছৰতকৈ ধনৰ পৰিমাণ বৃদ্ধি কৰিলে ১৯ শতাংশ ৷\n২. এইবাৰ চিট ফাণ্ড কেলেংকাৰীত জড়িত মন্ত্ৰীৰ বিৰুদ্ধে অভিযোগ দিলে হাইকামাণ্ডকঃ কঠোৰ প্ৰদক্ষেপ লব নোৱাৰা মুখ্যমন্ত্ৰীয়ে চলালে দুৰ্বলতা ঢকাৰ প্ৰচেষ্টা ৷\n৩. বাংলাদেশৰ সৈতে ভূমি হস্তান্তৰকৰণ চুক্তিৰ উত্থাপন প্ৰতিহত কৰিলে অগপইঃ ৰাজ্যসভাত বৈদেশিক মন্ত্ৰীৰ পৰা বিধেয়ক কাঢ়িলে কুমাৰ দীপক দাসে ৷\n৪. পহিলা জুনত বাংগালুৰত শংকৰদেৱ বিষয়ক অনুষ্ঠানঃ ভিক্টৰ বেনাৰ্জীয়ে শংকৰদেৱক আখ্যা দিলে বিশ্ব নাগৰিক ৰূপে ৷\n৫. মাজুলী ৰক্ষাৰ বাবে পি.আই.এল কৰিলে মাজুলীৰ যুৱক মনোজ বৰাইঃ ৩মাহৰ ভিতৰত মাজুলীৰ সুৰক্ষা নিশ্চিত কৰিবলৈ আদালতে নিৰ্দেশ দিলে ব্ৰহ্মপুত্ৰ বৰ্ডক ৷\n৬. উন্মোচিত হ’ল ভ্ৰাম্যমান থিয়েটাৰৰ জনক অচ্যুত লহকৰৰ ইংৰাজী জীৱনী গ্ৰন্থ এলেক্স ফিগোৱে লিখা "Mobile Theatre" ৷\n৭. উন্মোচিত হ’ল উৰিয়া ভাষাৰ পৰা জীৱনকৃষ্ণ পাত্ৰই অনুবাদ কৰা ডঃ কাৰ্তিকেশ্বৰ পাত্ৰৰ ধৰ্মমূলক উপন্যাস "মৎস্যগন্ধা সত্যৱতী" ৷\n৮. অত্যাধুনিক বৈদ্যুতিক চিতা নিৰ্মাণ কৰিব উলুবাৰী শ্মশান সমিতিয়ে ৷\n৯. ডবকাত হাতী-মানুহৰ সংঘাত ৰোধিবলৈ বন বিভাগৰ নতুন আঁচনিঃ ৰোপন কৰিব হাতীৰ প্ৰিয় খাদ্য ঔ-টেঙাৰ দহ হাজাৰ গছ ৷\n১০. অসম বিজ্ঞান সমিতিৰ নতুন কাৰ্যনিৰ্বাহক গঠনঃ সভাপতি ৰূপে নিৰ্বাচিত হ’ল ডঃ অৱনী কুমাৰ ভাগৱতী ৷\n১১. কাৰ্বি ৰজাই গাঁও ভাঙি মুকলি কৰি দিলে হাতী তথা বন্যপ্ৰাণীৰ বিচৰণ ক্ষেত্ৰঃ ১৯টা পৰিয়ালক পৰম্পৰাগত কাৰ্বি গৃহ বনাই দি আন ঠাইত সংস্থাপিত কৰিব ৱাইল্ড লাইফ ট্ৰাষ্ট অৱ ইণ্ডিয়াই ৷\n১. নামতিত জনস্বাস্থ্য বিভাগৰ খোৱাপানীৰ টেপৰ পৰা ওলাল সুৰা ৷\n২. কাজিৰঙাত চোৰাং চিকাৰী ৰোধত ব্যৰ্থ হৈ বনকৰ্মীয়ে অৱশেষত চলাইছে নিৰীহক অত্যাচাৰ ৷\n৩. চিণ্ডিকেটৰ পৰা এজন কেবিনেট মন্ত্ৰীয়ে লয় প্ৰতিমাহে ৫৮লাখ টকাকৈঃ একালৰ সতীৰ্থই তুলিলে ৰাজহুৱা অভিযোগ ৷\n৪. ডাঃ মুকুল হাজৰিকাই ডাঃ অভিজিৎ অসমনেঃ কোনো তথ্য নাই আৰক্ষীৰ হাতত ৷\n৫. দিল্লীত ক’লে মুখ্যমন্ত্ৰীয়েঃ চৰকাৰতকৈ টিভি চেনেলৰ হাততহে থাকে অধিক তথ্য ৷\n৫. বেলতলাৰ শান্তিগ্ৰামৰ হত্যাকাণ্ডৰ গোচৰে সলাইছে পাকঃ ঘাতকক লৈ সন্দিহান আৰক্ষী ৷\n৬. চৰকাৰৰ বৰ্ষপুতিঃ সফলতাৰ খতিয়ানৰ বাবে প্ৰতিজন মন্ত্ৰীক তলৱ কৰিলে মুখ্যমন্ত্ৰীয়ে ৷\n৭. অনুমোদনৰ অভাৱতেই পুঁজি নহ’ল ব্যৱহাৰ বুলি দায়সৰা মন্তব্য কৰিলে ৰাজ্যৰ বিত্ত সচিবে ৷\n৮. ১৫ মে’ৰ পূৰ্বে ঘোষত নহয় এইবাৰৰ হাইস্কুল শিক্ষান্ত পৰীক্ষাৰ ফলাফল ৷\n৯. ৰাজ্যিক বিজেপিত অভিযোগৰ দলাদলিঃ ব্ৰজেন বৰাক টিকেট দি মীৰা বৰঠাকুৰে ধন লোৱা বুলি তুলিলে অভিযোগ ৷\n১০. টীয়কত পায়স খাই ৩০জন অসুস্থঃ গুৰুতৰ অৱস্থাৰ কেইজন প্ৰেৰণ কৰিলে যোৰহাটলৈ ৷\n১১. ৪৬বিঘা মাটিৰ বেদখলে অস্তিত্বৰ প্ৰতি ভাবুকি আনিছে কোবাইকটা সত্ৰলৈঃ সচেতন মহলে দাবী কৰিলে চৰকাৰী হস্তক্ষেপৰ ৷\n১২. উচ্চ শিক্ষা সঞ্চালকৰ উপস্থিতিত সভা বহিল দৰঙ মহাবিদ্যালয়তঃ অৱশেষত শিক্ষক গোটৰ প্ৰতিবাদত নতশিৰ হ’ল অধ্যক্ষ ৷\n১৩. লখিমপুৰত পৰি আছে টাৰ্বাইনঃ NHPCৰ হাজাৰ কোটিৰ যন্ত্ৰাংশত লাগিছে মামৰ ৷ৰাজহুৱা উদ্যোগৰ সম্পদৰ এনে দুৰৱস্থাত শংকিত হৈছে সচেতন ৰাইজ ৷\n১. প্ৰতিবেদনত প্ৰকাশ পালে ভাৰতীয় স্বাস্থ্য খণ্ডৰ উলংগ স্বৰূপঃ এবছৰতে ৩লক্ষ নৱজাতকৰ অস্বাভাৱিক মৃত্যু ৷\n২. হাইকামাণ্ডক মেনেজ কৰাৰ বাবে ফলাফলৰ আগতেই দিল্লী পালেগৈ কৰ্ণাটকী নেতা ৷\n৩. পাৰমানৱিক প্ৰকল্পলৈ সেউজ সংকেতঃ এইবাৰ উচ্চতম ন্যায়ালৰ ৰায়ৰ বিৰুদ্ধে যুঁজিবলৈও সংকল্পবদ্ধ হ’ল কুডানকুলামবাসীয়ে ৷\n৪. ফিলিপাইনছত জ্বালামুখীৰ ৰুদ্ৰৰূপঃ নিহত ৫ পৰ্বতাৰোহী ৷\n৫. প্ৰকাশ কৰিলে আংশকাঃ এইবাৰ চৰিব গৰম, দহিব উত্তৰ ভাৰতক ৷\nআজিৰ সতেজ গুজৱ খবৰঃ\n১. ১৫মে’ৰ পৰা অসমত প্ৰৱল ভাল দিন অহাৰ ভৱিষ্যতবাণীঃ ধনৰ প্ৰৱল বৰষুণ এজাকত উপচি পৰিব বিসম্বাদীৰ ঘৰৰ চৌহদ ৷\n২. মেট্ৰিকত প্ৰথম বিভাগ পোৱা সকলো অসমীয়া ছাত্ৰক সাৰদা কোম্পানীয়ে নিজৰ ব্ৰেণ্ড এম্বেচেদৰ ৰূপে কৰিব চুক্তিবদ্ধঃ দুটা বৰ্ষৰ বাবে ধুবুৰীৰ ফেক্টৰীৰ পৰা দিব বিনামূলীয়া বিস্কুট, আঁচনি উন্মোচন কৰিব শিক্ষা তথা স্বাস্থ্য সেৱা ৰজাই ৷\n৩. মিচিং স্বায়ত্ব শাসিত পৰিষদৰ নিৰ্বাচন পিছুৱাই দিয়াৰ সুখবৰঃ সকলো তদন্তও পিছুৱাই দিবলৈ দাবী তুলিলে বৰ্তমানৰ কাম চলাই থকা পৰিষদে ৷\n৪. অহাবাৰ কাজিৰঙাত বাংলা মুকলি বিহু উন্মোচন কৰিবলৈ আহিব বাংলাদেশী সাংস্কৃতিক মন্ত্ৰীঃ সাংস্কৃতিক আগ্ৰাসন প্ৰমোচনৰ বাবে এই অনুষ্ঠানলৈ স্পনচ’ৰ আগবঢ়োৱাৰ কথা জনালে বাংলা বৈদেশিক মন্ত্ৰীয়ে ৷\n৫. এতিয়াৰ পৰা দুপৰীয়াৰ আহাৰত প্ৰতি বিদ্যালয়ত দিয়া হব চিপচ, কুৰকুৰে আৰু পেপচীঃ বহুজাতিক কোম্পানীৰ ব্যৱসায়ক উৎসাহ দিবলৈ কেন্দ্ৰীয় চৰকাৰে গ্ৰহণ কৰিব এই বিশেষ ব্যৱস্থা ৷ স্কুলৰ প্ৰাৰ্থনা সভাৰ পাছতে দিয়া হব একোটাকৈ ডায়েৰী মিল্ক চকলেটঃ ভোকাতুৰ শিশু সংস্থাই জনালে আদৰণি ৷\n৬. ভাৰতীয় লোকসেৱা আয়োগৰ চাকৰিত স্বায়ত্ব শাসিত পৰিষদৰ দ্বাৰা মনোনীত প্ৰাৰ্থীৰ বাবে থাকিব লাগিব সংৰক্ষণঃ এইবাৰ দাবী তুলিলে কেইবাটাও সশস্ত্ৰ সংগঠনে ৷\n৭. হাইস্কুল শিক্ষান্ত পৰীক্ষাত ষ্টাৰ পোৱা সকললৈ এইবাৰ বাইক প্ৰদান কৰিব চৰকাৰেঃ নিৰ্বাচনী সমদলত যোগদান আৰু যুৱ কংগ্ৰেচৰ সদস্যপদ হব বাধ্যতামূলক ৷ উদণ্ড যুৱকৰ পিতৃ-মাতৃ সংস্থাই তুলিলে দাবীঃ চাব-চিডীত আন সকলকো দিয়া হওক বাইক ৷\n৮. বিহু সম্ৰাজ্ঞীলৈ ফেমিনা মিচ ইণ্ডিয়াত যোগদানৰ সুযোগঃ প্ৰতিভা বিকাশৰ এনে বিৰল সুযোগ প্ৰদান কৰাত সুখ প্ৰকাশ কৰিলে সদৌ অসম নাচনী সংঘই ৷\n৯. এইবাৰ আৰৱৰ পৰা আহিব ধনঃ জৰা-ফুকা পানীৰ বটলিং প্লেণ্ট স্থাপনেৰে জনকল্যান আঁচনিৰ উদ্বোধন কৰিবলৈ মাতিব ষ্টিফেন হকিঙক, পৰিকল্পনাৰ কথা হোজাইৰ প্ৰকাশিত প্ৰেছ বিজ্ঞপ্তিত প্ৰকাশ ৷\n১০. হাতী দাঁতৰ ব্যৱসায়ত নমা ছাত্ৰলৈ বন বিভাগৰ বিশেষ আঁচনিঃ শিক্ষা-বন ৰত্ন সন্মানেৰে বিশেষ পাৰদৰ্শিতাৰ বঁটা প্ৰদানৰ বাবে শৰ্মা আৰু হুছেইন হ’ল একমত ৷ হাজোতৰ পৰা পোনে পোনে ছিণ্ডিকেট.কমৰ সহায়ক পদত মকৰলৰ বাবে দিলে প্ৰতিশ্ৰুতি ৷\nBy xukhdukh.com on May 08, 2013


Apc in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Apc ar byavahar, ppali, parshwakriya, upkaar, kriya-pratikriya aaru satarkatabani\nApc Tablet in Assamese\nApc ৰ লাভ আৰু ব্যৱহাৰসমূহ - Apc Benefits & Uses in Assamese- Apc ar laabh aaru byavaharsamuh\nApc ৰ পালি আৰু সেয়া কেনেদৰে ল'ব - Apc Dosage & How to Take in Assamese - Apc ar paali aaru xeya kenedore lobo\nApc ৰ পাৰ্শ্চক্ৰিয়াসমূহ - Apc Side Effects in Assamese- Apc ar parshwakriyasamuh\nApc সংক্ৰান্ত সতৰ্কতাবাণীসমূহ - Apc Related Warnings in Assamese- Apc xonkranta xatarkatabanisamuh\nঅইন দৰৱৰ সৈতে Apcৰ গুৰুতৰ ক্ৰিয়া-প্ৰতিক্ৰিয়া - Severe Interaction of Apc with Other Drugs in Assamese- Oinor xoite Apc ar gurutor kriya-pratikriya\nApc মতভেদসমূহ - Apc Contraindications in Assamese- Apc nishedhsamuh\nApc ৰ বিষয়ে সততে সোধা প্ৰশ্নসমূহ - Frequently asked Questions about Apc in Assamese- Apc ar bikhoye satate xodha prashnasamuh\nখাদ্য আৰু মদৰ সৈতে Apc ক্ৰিয়া-প্ৰতিক্ৰিয়া - Apc Interactions with Food and Alcohol in Assamese- khadya aaru modor xoite Apc kriya-pratikriya\nApc ৰ লাভ আৰু ব্যৱহাৰসমূহ - Apc Benefits & Uses in Assamese - Apc ar laabh aaru byavaharsamuh\nApc তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nApc-ৰ উপাদানসমূহ - Apc Active Ingredients in Assamese - Apc-ar upadaansamuh\nApc ৰ পাৰ্শ্চক্ৰিয়াসমূহ - Apc Side Effects in Assamese - Apc ar parshwakriyasamuh\nগৱেষণাৰ ভিত্তিত, Apc ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nApc সংক্ৰান্ত সতৰ্কতাবাণীসমূহ - Apc Related Warnings in Assamese - Apc xonkranta xatarkatabanisamuh\nApc-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাৰ ক্ষেত্ৰত Apc ৰ সুৰক্ষাৰ বিষয়ে কোনো গৱেষনা কৰা হোৱা নাই। গতিকে, Apc টো গৰ্ভাবস্থাৰ সময়ত সুৰক্ষিত হয় নে নহয় সেয়া কব নোৱাৰি।\nApc-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Apc ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Apc গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Apc কি প্ৰভাৱ দেখা গৈছে?\nআপোনাৰ বৃক্ক ত Apcৰ সুতীব্ৰ পাৰ্শ্ব-প্ৰতিক্ৰিয়া হব পাৰে। চিকিতসকে নোকোবাকৈ গ্ৰহণ নকৰিব।\nযকৃতত Apc কি প্ৰভাৱ দেখা গৈছে?\nApcৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Apc ৰ কি প্ৰভাৱ দেখা গৈছে?\nApc গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Apcৰ গুৰুতৰ ক্ৰিয়া-প্ৰতিক্ৰিয়া - Severe Interaction of Apc with Other Drugs in Assamese - Oinor xoite Apc ar gurutor kriya-pratikriya\nApc তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nApc মতভেদসমূহ - Apc Contraindications in Assamese - Apc nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Apc লোৱা অনুচিত যাতে -\nApc ৰ বিষয়ে সততে সোধা প্ৰশ্নসমূহ - Frequently asked Questions about Apc in Assamese - Apc ar bikhoye satate xodha prashnasamuh\nএই Apc-এ অভ্য়াস বা নিচাৰ সৃষ্টি কৰে নেকি?\nApcৰে অভ্যাস গঠনৰ কোনো কথাৰ প্ৰতিবেদন পোৱা নাই।\nApc আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, আপুনি ডাক্তৰৰ পৰামৰ্শৰ পিছতহ Apc লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Apcৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Apc ক্ৰিয়া-প্ৰতিক্ৰিয়া - Apc Interactions with Food and Alcohol in Assamese - khadya aaru modor xoite Apc kriya-pratikriya\nখাদ্য আৰু Apcৰ ক্ৰিয়া-প্ৰতিক্ৰিয়া\nApcৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Apcৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Apcৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nApc ৰ মূল্য আৰু পেকৰ চাইজ - Apc Price and Pack Size in Assamese - Apc ar mulya aaru pakor size


জন-দৰদী শিল্পী ভূপেন হাজৰিকা - মুক্ত চিন্তা\nজন-দৰদী শিল্পী ভূপেন হাজৰিকা\nপ্রিয়জনৰ মৃত্যুৱে মানুহক আৱেগিক কৰি তোলে, ইয়েই স্বাভাৱিক। এই অকৃত্রিম আৱেগে কোনো বাধা নামানে। জন-দৰদী শিল্পী ভূপেন হাজৰিকাৰ মৃত্যুৰ পিছত আমি আৱেগৰ এই অপ্রতিৰোধী শক্তিৰ প্ৰকাশ দেখিলো চকুৰ আগত। শিল্পীজনৰ মৃত্যুৰ বাতৰি বিয়পি পৰাৰ লগে লগে অসমবাসীৰ মাজত যি স্বতঃস্ফূর্ত শোকাচ্ছন্ন জোৱাৰ উঠিল সি এক কথাত অবিশ্বাস্য-অশ্রুতপূর্ব। (কৈ থওঁ, আমি ব্যৱহাৰ কৰা ‘অসমবাসী’ শব্দটোৱে অসমৰ সকলো খিলঞ্জীয়া/অ-খিলঞ্জীয়া জনগোষ্ঠীক সাঙুৰি লৈছে।) পিছে এই কথাও স্বীকার্য যে আৱেগাপ্লুত অৱস্থাত আলাপ-আলোচনা বা বিভিন্ন মিডিয়াত যি মত আৰু মূল্যায়ন দাঙি ধৰা হয় সি বস্তুনিষ্ঠ (objective) নোহোৱাটোৱেই স্বাভাৱিক। আৱেগৰ আধিক্যই মস্তিষ্কক উত্তেজিত কৰে (যেনে, আনন্দোচ্ছ্বাস বা অত্যধিক ক্ৰোধত) আৰু কেতিয়াবা কৰে নিস্তেজিত (যেনে, চৰম শোক বা হতাশাত)। এনে দশাত বিচাৰ-ক্ষমতাই হেৰুৱায় তাৰ বস্তুনিষ্ঠতা। ভূপেন হাজৰিকাৰ মৃত্যুৰ পিছত আমি বহুতৰ ক্ষেত্ৰত এনে হোৱা দেখিছো। আনকি তেওঁৰ ওপৰত দেৱত্ব আৰোপ কৰাৰ প্ৰয়াসো দেখা গৈছে। এইধৰণৰ প্ৰয়াসে শ্রদ্ধা ক্রমান্বয়ে ভক্তিলৈ ৰূপান্তৰিত হোৱাৰ আভাস দিয়ে। আৱেগোচ্ছ্বাসৰ এনে অভিব্যক্তিৰ শিপাডাল লুকাই আছে আমাৰ দেশৰ ধৰ্মপ্রধান ঐতিহ্যত।\nপৰম আন্তৰিকতাৰে কেতিয়াবা কোৱা হৈছে যে ভূপেন হাজৰিকাৰ প্রতিভা ঈশ্বৰপ্রদত্ত। ইয়াৰদ্বাৰা বোধহয় এই কথাকেই বুজোৱা হৈছে যে শিল্পীজনাৰ প্রতিভা জন্মগত। প্রতিভা কিমান দূৰ জন্মগত সেই জটিল প্রশ্নটো ফঁহিয়াই চোৱাৰ যোগ্যতা আমাৰ নাই। পিছে এটা কথা নিশ্চয় ন দি ক’ব পাৰি যে শিল্পীজীৱনৰ উৰ্বৰতম কালছোৱাত হাজৰিকাৰ প্রতিভা যি ধাৰাৰে প্রবাহিত হৈছিল তাত সেইকালৰ ৰাজনৈতিক চেতনাসম্পন্ন গণমুখী সাংস্কৃতিক আন্দোলনৰ অৰিহণা আছিল সর্বাধিক। তেওঁ নিজেই একাধিকবাৰ মাৰ্ক্সবাদৰ প্ৰভাৱ-প্ৰেৰণাৰ কথা কৈ গৈছে। কিন্তু শিল্পীজনাৰ মৃত্যুৰ পাছত তেওঁক সকলো বাদৰ ঊৰ্ধ্বলৈ লৈ যোৱাৰ এক সচেতন প্ৰয়াস দেখা গৈছে। (কোৱা বাহুল্য যে ভূপেন হাজৰিকাৰ বাদ-নিৰপেক্ষ ভাবমূৰ্তি নিৰ্মাণৰ চেষ্টাত জাতীয়তাবাদৰ কথা সাধাৰণতে উল্লেখ কৰা নহয় – যেন কেৱল মাৰ্ক্সবাদহে একমাত্ৰ 'বাদ' , জাতীয়তাবাদ কোনো 'বাদ' - এই নহয়!)\nকোনোবাই ভূপেন হাজৰিকাক নিৰ্ভেজাল বাঁওপন্থী শিল্পী বুলি প্ৰমাণ কৰিব বিচাৰিলে সি হ'ব একপ্ৰকাৰৰ বিকৃতিকৰণ – যাৰ আঁৰত অজ্ঞতা আৰু অত্যুৎসাহ থকাটো সম্ভৱ । কিন্তু তেওঁক একেবাৰে বাঁওবিমুখ বুলি প্ৰচাৰ কৰাৰ চেষ্টাও সমজাতীয় বিকৃতিকৰণৰ দোষত দুষ্ট। কিয় এনে চেষ্টাক বিকৃত বুলিছোঁ তাৰ আভাস দিবলৈ এইখিনিতে হাজৰিকাৰ ৰাজনৈতিক চেতনাৰ এটা প্ৰায় উপেক্ষিত দিশত ভুমুকি মাৰিব পাৰোঁ। বিতোপন বৰাবৰাই লোৱা এটা সাক্ষাৎকাৰত ভূপেন হাজৰিকাই পৰিষ্কাৰ আৰু পোনপটীয়াভাৱে নিজৰ মনৰ ভাব ব্যক্ত কৰিছে এইদৰে – '...কমিউনিজমৰ প্ৰতি অনুৰাগ এতিয়াও আছে । তাৰ বাহিৰে তেনেকুৱা কোনো আন পথেই নাই যে তাৰ প্ৰতি অনুৰাগী হ'ম।’ (দৈনিক অসম, ৫ মাৰ্চ, ২০০৭) এসময়ত গণনাট্য আন্দোলনক নেতৃত্ব দিয়া শিল্পীগৰাকী ইমানতেই ক্ষান্ত থকা নাই। সমাজতন্ত্ৰৰ সাময়িক বিপৰ্যয়ত ঊৰ্ধ্ববাহু হৈ নচা মানুহচামক ঠাট্টা কৰি তেওঁ নিজৰ প্ৰত্যয়ৰ কথা কৈছে সুস্পষ্ট ভংগীৰে – ‘কোনোবাই ৰাছিয়াৰ পতন হৈছে বুলি অট্টহাস্য কৰিলে বুলিয়েই কমিউনিজম শেষ হোৱা নাই, শেষ হৈ নাযায় ।'\nমন কৰিবলগীয়া যে এই গুৰুত্বপূৰ্ণ সাক্ষাৎকাৰৰ সময় ২০০৭ চনৰ মাৰ্চ মাহ। ইতিমধ্যে তেওঁ ভাৰতীয় জনতা পাৰ্টিৰ প্ৰাৰ্থী হিচাপে পৰাজিত হৈছে। সাময়িকভাৱে বিজেপিৰ দুৱাৰডলি পাৰ হোৱাৰ পাছতো কমিউনিজমৰ প্ৰতি থকা তেওঁৰ অনুৰাগৰ কথা ৰাজহুৱাকৈ ব্যক্ত কৰা ঘটনাটোৰপৰা আমি খুব সম্ভৱ এনে এটা সিদ্ধান্তলৈ আহিব পাৰোঁ : নিৰ্বাচনৰ সময়ত বিজেপিৰ ওচৰ চাপিলেও বা গেৰুৱা দলটোৱে কিবা কৌশেলেৰে তেওঁক নিজৰ পিনে টানিলেও সাম্প্ৰদায়িক ৰাজনীতি/ৰণনীতিৰ সৈতে তেওঁ নিশ্চয় একাত্মীয়তা অনুভৱ কৰা নাছিল । উদাৰ মানৱতাৰ নিৰ্যাস আন্তৰিকতাৰে আত্মস্থ কৰা শিল্পীগৰাকীয়ে তেনে একাত্মীয়তা অনুভৱ কৰাটো সম্ভৱেই নাছিল । (অনুমান কৰিব পাৰি, ঘাইকৈ এই ধৰ্মনিৰপেক্ষ উদাৰতাৰ বাবেই বাংলাদেশে প্ৰয়াত শিল্পীগৰাকীলৈ যাচিছে দেশৰ সৰ্বোচ্চ সন্মান।)\nমৃত্যৰ পিছত বিভিন্ন আলোচনা-বিলোচনাত প্ৰধানত : দুটা ভূমিকাৰ বাবে হাজৰিকাক সকৃতজ্ঞ শ্ৰদ্ধাৰে সোঁৱৰা হৈছে – (১) বিশ্বৰ দৰবাৰত তেওঁ অসমীয়া সংগীতক/সংস্কৃতিক মৰ্যাদাৰ আসনত বহুৱালে। (২) অসমৰ ভিন ভিন জনগোষ্ঠীৰ সৈতে অসমীয়া একতাৰ বন্ধন দৃঢ়তৰ কৰি তেওঁ জাতি গঠনৰ প্ৰক্ৰিয়ালৈ অবিস্মৰণীয় অৱদান আগ বঢ়ালে। এই দুয়োটা ভূমিকা নিঃসন্দেহে প্ৰশংসনীয়, অতিকৈ প্ৰশংসনীয়। অসমীয়া জাতি আৰু সংস্কৃতিক যে হাজৰিকাই অন্তঃকৰণেৰে ভাল পাইছিল সেই বিষয়ে কাৰো মনত তিলমানো সন্দেহ নাই আৰু এই ভালপোৱা কেতিয়াও তাচ্ছিল্য-তিৰস্কাৰৰ বিষয়ো হ’ব নোৱাৰে। কোৱা বাহুল্য ভূপেন হাজৰিকাদেৱৰ উল্লিখিত সোচ্চাৰ জাতিপ্ৰেমৰ বাবে জাতীয়তাবাদী শিবিৰত তেওঁ বেছ জনপ্ৰিয়। কেতিয়াবালৈ মনলৈ এনে ভাব আহে যে এই জনপ্ৰিয়তাই তেওঁক বিশেষ স্বস্তি, তৃপ্তি আৰু আনন্দ দিছিল। কোনে জানে হয়তো জাতীয়তাবাদ-নিৰ্ভৰ এই জনপ্ৰিয়তাৰ মাজতেই তেওঁৰ অৱচেতন মনে আৱিষ্কাৰ কৰিছিল মৰণোত্তৰ অমৰত্বৰ পূৰ্বচৰ্ত।\nঅসমীয়া, বাঙালী, তামিল, মাৰাঠী – যিধৰণৰ জাতীয়তাবাদেই নহওক, সকলোৰে মাজত সংকীৰ্ণ মনোভাব আৰু উগ্ৰ মেজাজ জন্ম দিয়াৰ সম্ভাৱনা থাকে। সংবেদনশীল ভূপেন হাজৰিকা এই অশুভ তথা অনিষ্টকৰ প্ৰৱণতাৰ প্ৰতি নিৰ্লিপ্ত নাছিল। ৰাজ্যভাষা আন্দোলনৰ সময়ত তেওঁ গণশিল্পী হেমাংগ বিশ্বাসৰ সৈতে সাংস্কৃতিক অভিযান চলাই অশান্ত অসমৰ চৌদিশে সংহতি-সমন্বয়ৰ বাণী বিলাই ফুৰাৰ দৃশ্য আজিও বহুতৰে মনত সজীৱ হৈ আছে। উগ্ৰ জাতি-দম্ভ আৰু তৎজনিত বিৰোধী-বিদ্বেষক মানৱতাবাদী হাজৰিকাদেৱে কি চকুৰে চাইছিল তাৰ সুস্পষ্ট নমুনা আমি হেমন্ত বৰ্মনে লোৱা এটা সাক্ষাৎকাৰত পাওঁ। (পুনৰ মুদ্ৰণ, দৈনিক জনমভূমি, ১০ নৱেম্বৰ, ২০১১) পশ্চিমবংগৰ শিল্পী ৰুমা গুহ ঠাকুৰতাই কিবা কাৰণে হাজৰিকাক ‘সুবিধাবাদী’আখ্যা দিছিল। বৰ্মনে ইয়াৰ কাৰণ সোধোতে হাজৰিকাদেৱে ক’লে – ‘মই উত্তৰ নিদিওঁ। বহুত বেংগলী মানুহে তাৰ উত্তৰ দিছে।’ লক্ষণীয় যে কলিকতীয়া শিল্পীৰ সমালোচনাৰ উত্তৰ যে ‘বহুত বেংগলী মানুহে দিছে’সেই তথ্য হাজৰিকাই স্পষ্টকৈ জনাইছে। আপাত দৃষ্টিত তুচ্ছ যেন লগা এই চুটি উত্তৰটোৰ তাৎপৰ্য গভীৰ। ৰুমা গুহ ঠাকুৰতাৰ নিন্দাক সাম্প্ৰদায়িক ৰূপ দিয়াৰপৰা হাজৰিকাই বিৰত আছে – সচেনভাৱে। ইয়াৰ পাছত গুহ ঠাকুৰতাক উগ্ৰ জাতীয়তাবাদী আখ্যা দি তেওঁ কোৱা কথাকেইষাৰ খুবেই অৰ্থৱহ – ‘I don’t care for ultra Bengali or ultra Assamese. I don’t care for any chauvinism’. হাজৰিকাই বাঙালী উগ্ৰ জাতীয়তাবাদৰ লগতে অসমীয়া উগ্ৰ জাতীয়তাবাদকো প্ৰত্যাহ্বান জনাইছে নিৰ্ভীকচিত্তে। তাৎপৰ্যপূৰ্ণ কথা হ’ল, ১৯৮৪ চনত এই সাক্ষাৎকাৰটো লওঁতে বিদেশী বিতাড়নৰ উদ্দেশ্যে অসম আন্দোলন চলি আছিল। অসম আন্দোলনৰ উগ্ৰ উপ-ধাৰাটোৰ কথা মনত ৰাখিয়েই বাৰু ভূপেন হাজৰিকাই উৎকট অসমীয়া জাতীয়তাবাদৰ প্ৰতি বিৰূপ মনোভাব পোষণ কৰিছিল নেকি?\nভূপেন হাজৰিকাৰ চিন্তা-চেতনাৰ দ-লৈকে জ্যোতিপ্ৰসাদ আগৰৱালা আৰু বিষ্ণুপ্ৰসাদ ৰাভাৰ প্রভাৱ শিপাই গৈছিল। এওঁলোকৰপৰাই তেওঁ উত্তৰাধিকাৰসূত্ৰে পালে সামাজিক দায়বদ্ধতাৰ আদৰ্শ। পল ৰবছনৰ সান্নিধ্যত এই আদৰ্শৰ ভেঁটি হ’ল দৃঢ়তৰ গভীৰতৰ। এই প্রসংগত অনিবাৰ্যভাৱে আহি পৰে গণনাট্যৰ কথা। হাজৰিকাই নানা উপলক্ষত গণনাট্যৰ কথা উল্লেখ কৰিলেও এই দিশটো যথাযথভাৱে উন্মোচিত হোৱা নাই যেন লাগে। সাক্ষাৎকাৰ গ্ৰহণ কৰা বহুতেই গণনাট্যৰ প্ৰসংগ এৰাই যাব বিচাৰে। পৰৱৰ্তী কালৰ জনসাংস্কৃতিক পৰিষদৰ বেলিকাও সমজাতীয় অনীহা দেখা যায়। ভূপেন হাজৰিকাই সুযোগ পালেই চমুকৈ হ’লেও এই কথাবোৰ জানিবলৈ দিছিল। হেমাংগ বিশ্বাসৰ সান্নিধ্যৰ অভিজ্ঞতাও তেওঁ শ্ৰদ্ধাৰে মনত পেলাইছিল। অৱশ্যে গণনাট্য আন্দোলন দ্বিখণ্ডিত আৰু স্তিমিত হোৱাৰ ফলত হাজৰিকাদেৱৰ উৎসাহ, আনুগত্য আৰু দায়বদ্ধতা কমি অহা বুলি অনুমান কৰিব পাৰি। এই প্ৰসংগত তেওঁ কৈছে “গণনাট্য সংঘ এতিয়া ছেদেলি-ভেদেলি হ’ল। ভাঙি গ’ল।”– উক্তিটোত প্রচ্ছন্ন আক্ষেপৰ সুৰ থকা যেন লাগে। অৱশ্যে এই উক্তিৰ পাছতেই তেওঁ এষাৰ অর্থৱহ মন্তব্য দিছে – “বহুতে ৰাজনৈতিক বাধ্যবাধকতা ভাল নাপায়।”আওপকীয়াকৈ অভিযোগৰ সুৰ থকা এই মন্তব্যত কেৱল শিল্পীৰ ব্যক্তিস্বাতন্ত্ৰ্যবাদেই আছে নে অন্য কিবা ইংগিতো আছে? বাঁওপন্থী শিবিৰে সৰহ ক্ষেত্ৰত ভূপেন হাজৰিকাদেৱক সমালোচনা কৰে সুলভ ৰাজনৈতিক আপোচৰ বাবে, তেওঁৰ গণমুখী সাংস্কৃতিক চিন্তাৰ অৱক্ষয়ৰ বাবে, তেওঁৰ দোদুল্যমান স্থিতিৰ বাবে। কেতিয়াবা অতি সৰলীকৰণ আৰু অসহিষ্ণুতা প্ৰকাশ কৰা দেখা গ’লেও এনে আলোচনাৰ কোনো যুক্তি নাই বুলিও ক’ব নোৱাৰি। কিন্তু হাজৰিকাই গণনাট্য প্ৰসংগত যি ‘ৰাজনৈতিক বাধ্যবাধকতা’ৰ কথা কৈছে সেই সন্দৰ্ভত বাঁওপন্থী নেতৃত্বত চিন্তা-চৰ্চা কৰাৰ থল আছে । এনে বাঁওপন্থী নেতাৰ অভাৱ নাই যি নাটক-সাহিত্য-সংগীত দলীয় ইস্তাহাৰ হ’লেহে সন্তুষ্ট হয়। সাধাৰণতে এওঁলোকৰ মত-মন্তব্যত যান্ত্ৰিক চিন্তাৰ কুপ্ৰভাৱ স্পষ্ট । তদুপৰি ধৈৰ্য, যত্ন আৰু সন্মানসহকাৰে শিল্পী-সাহিত্যিকৰ চিন্তাদৰ্শক গঢ় দিয়াৰ অভ্যাস বা প্ৰয়াস খুব কম নেতাৰ ক্ষেত্ৰতহে দেখা যায় । এই ক্ষেত্ৰত হেমাংগ বিশ্বাস আছিল এক অনুকৰণীয় উজ্জ্বল ব্যতিক্ৰম । জন-দৰদী শিল্পী ভূপেন হাজৰিকাদেৱে আমৃত্যু গণনাট্যৰ এই শিল্পী-সংগঠকগৰাকীক পৰম শ্ৰদ্ধাৰে সোঁৱৰাৰ অন্যতম ৰহস্য বোধহয় ইয়াতেই লুকাই আছে ।\nবিষয় জাতীয়তাবাদ ভূপেন হাজৰিকা\nNo Comments : "জন-দৰদী শিল্পী ভূপেন হাজৰিকা"